text:
Posted by 青年新政 – Youngspiration on Monday, November 2, 2015
嗰啲你鬧我𠝹票我鬧你霸道嗰啲,唔關臭蟲論事.區會先天不足(功能虧),後天乏力(政黨無力或無心做嘢),本質確實連保長都不如.啲地區Campaign吹得再大,都Enforce唔到任何政策改變,又或者「不務正義」(如林卓廷1走去反圍標,其實已屬立法會的職能範疇),咁計落去,自然係睇各議員或參選者的地區實力秤先.
再退一步講,若然咁多瓣人都係講多過做毫無實力的話,咁挑通眼眉的街坊,就自然會揀餅仔派最多的.呢個就係灣仔區議會「民主實驗」失敗後親建制派大舉回潮的主因,之前都講過唔重覆.
返返去睇,青年新政打告急確實無用,洗樓亦一定唔夠有政黨同夠地區椿腳嘅嚟,甚至簡單講所謂傘後組織可能連保安都唔放你入去.被人後來居上,道義上當然係後來嘅唔著,但形勢比人強,都係無可奈何地認命.
選舉嘅嘢,達者為先;不過有啲嘢,唔好講到民主大義理所當然乜乜乜咁解.否則,祇係一場笑話.
「地區深耕」耕的是甚麼,可以係政治理念,可以係地區實利,亦可以係完全唔同的嘢,例如龐一鳴的環保,拒絕地產商同新的社區共生理念.要走出過往的框框唔易,但區選都叫做有地方畀你試.
所以由始至終,行邊條軌甚至雙軌多軌並行唔係問題,但事實上你根基不穩,料子不夠,就更應該清楚自己做緊乜,跟返自己節奏去行,而唔係一下畀人打亂就呻,成個怨婦咁,反為無乜人同情,頂多是鬧吓民主黨,而唔會轉而投票畀新政-因為我無辦法睇得清你同你鬧緊嘅民主黨有乜分別,或者你有乜嘢係掂過佢哋.
新政講嘅「後來居上」或者係事實(但佢哋實情又講不參與協調,何來拒絕),但呢個係現實問題,選舉才不會理你道義不道義,手段唔犯法就無人在乎.你無加入「區選聯盟2015」的遊戲規則玩,其實講「唔公平」意義不大-雖然我極反對呢種「大石壓死蟹」的選舉聯盟捆綁大法.
泛民的選舉策略,長期都係對街坊就講實利,對公眾就講民主,其實行之有效;喺八成連任率底下都可以輸嘅,好多時唔係對手太強,而是自己太懶,到選嗰陣就嚟玩機器,你再差都唔可以用選票懲罰,因為咁係民主罪人.用呢套心態做區,有民主牌可自恃,遲早死得,往後講實力萎縮亦怪不得人.
好,區議會嘅事到此為止,唔再開題講了.


c: text/html

text:
2012年雙颱風夾擊下的台灣之旅(Day 4 – 台北故宮博物館,華西街夜市)
雖然今次去台灣遇正兩個超級颱風夾擊,不過係台灣幾日都唔覺有咩風,今朝起身開窗一睇,出面陽光著照,睇黎個風好趕時間,走得好快播.
inHouse Hotel嘅住宿包埋早餐,係二樓Cafe Wakuwaku食,去到十點都仲有得食,可以訓晏D.
inHouse Hotel只係會住一晚,今日要搬去另一間酒店-台北頭等艙飯店,都係西門町,行過去就可以,酒店嘅介紹同住宿評價,可以參考呢篇《住@台北西門町頭等艙飯店(Airline Inn)》.
係頭等艙飯店放低行李之後,又漫無目地咁出去行下,先係捷運6號出口外面間Cold Stone食杯雪糕.
捷運出口外嘅蜘蛛俠宣傳公仔
今日咁好天,決定去兩個未去過嘅地方,第一個先去台北嘅國立故宮博物館.故宮博物館係士林區,冇捷運直達,可以先坐捷運去劍潭站,士林站或者劍南路站,再坐接駁巴士過去.我地係先坐捷運去士林站,再係站外轉坐紅30號公車去故宮博物館.
故宮博物館門外嘅公車站.
故宮博物館外型,只係作為影相背景,入面同一般大廈冇分別.
入場券NT$160
故宮博物館入面唔俾影相,所以無相睇.
行完故宮博物館我地轉坐棕20號公車去美麗華食嘢,之後返酒店抖抖,夜晚就去埋另一個以前未去過嘅地方 – 華西街夜市,台北夜市剩返呢個未去過.
華西街係一條有蓋嘅步行街,主要都係一D賣蛇同乾貨嘅店鋪,夜市嘅檔舖主要集中係廣州街,所以指示牌只係見到廣州街夜市,冇華西街夜市.
係捷運龍山寺站出閘之後,跟住廣州街夜市嘅指示行就係,不過廣州街夜市嘅出口好似十點就關門,如果行唔到可以行龍山去出口,出到街行去廣州街就係夜市範圍.
龍山去
廣州街
呢間阿鴻嘅鱸魚湯同豬腳好好味
華西街
華西街入面其實冇乜嘢好行,不過一定要入去呢間糖水店試下,佢嘅紅豆粥同燒麻糬好正.
– Day 4 完 –

robotstxt: allowed

filter: keep


text:
如果你唔係太識IU係邊個,可以介紹返,佢係韓國唱作女歌手.佢嘅歌,你係Youtube打佢個名,我都幾夠膽講求其篤一首都唔會話難聽.我相信大部份人識佢,都係因為佢嘅成名作《Good Day》(包括我),後段令人津津樂道嘅「三段高音」,基本上當時每次現場演唱,觀眾都係期待佢唱「三段高音」.《Good Day》為IU帶黎一切,令佢紅遍亞洲,但亦某程度成為左佢嘅包袱,先唔好講佢自己唱到厭,樂迷之後又會期待佢嘅新歌都係呢類show唱功嘅大歌,忘記嗰個可以彈住結他,好溫柔咁cover《Gee》同《Sorry Sorry》嘅佢,忘記左佢嘅多樣同多變.
之於我,IU係一個有想法嘅歌手,唔係純粹Kpop偶像.IU咁紅,唔單單因為佢嘅歌藝,又或者佢嘅樣貌同身材,而係佢嘅歌,佢嘅創作有種魅力.《Palette》專輯主打歌都係叫《Palette》,IU包辦詞曲,輕鬆,但節奏感好重,加埋佢把聲就十分好J,唔誇張咁講,係上半年最好嘅kpop作品之一.首歌係講佢本人踏入左廿五歲嘅一啲變化,檢視下呢個年紀嘅自己.其實佢唔係第一次用自己年齡當題材寫歌,兩年前就寫左首《Twenty three》.《Paletta》歌詞提到廿五歲嘅佢比起粉紅,依家更鍾意深紫;比起當初留長長嘅直髮,更鍾意依家嘅短髮.而當中我最深刻嘅,係廿五歲嘅佢,意識到有啲人會鍾意自己,有啲人會討厭自己,但佢都係「truly fine」.嗰種豁達,幽默,成熟,加入創作裡面,就令我覺得呢個女仔真係唔簡單.
《Palette》入面有一段係G-Dragon feating嘅rap,當中嘅rap詞都係GD自己寫,IU話覺得GD把聲同首歌好夾,所以即時就諗起佢.計我話,首先擺明就係商業計算,一加一大於二嘅雙贏操作,GD feating喎,歌未出已經哄動喇.不過,老實講GD段rap的確令首歌生色不少,佢以一個樂壇前輩,或者大家都係一線Kpop偶像,又或者哥哥嘅身份去睇返廿五歲呢個年紀嘅好同唔好,帶點勉勵,就好似對話嘅感覺.而其實IU現場演出呢首歌個陣,會唱自己寫嘅rap詞,仲自己rap埋,佢自己嘅rap詞就係另一種味道,某程度黎講我覺得仲正過GD,大家不妨係youtube搵黎聽下.
話說,當年IU爆紅個陣,好多人都拎佢同未上太空嘅Gem比較,因為兩個都係小巨肺,而且又係十幾歲就大紅,又會作下曲作下詞,有唔少共同點.可惜,阿gem佢已經離開地球成為宇宙巨漿,咁我唯有聽返啲仲係地球嘅歌手.當年以為十八歲唱《Good day》嘅IU已經好正,點知原來廿五歲唱住《Palette》嘅IU仲正!


text:
同長輩去旅行,其實同自己一個做backpacker好唔同,一啲好潮好特別嘅行程就唔一定係首選啦.相反,對長輩嚟講,可以同人分享,往往係更加重要㗎.
不過呢,每個人去旅行嘅喜好習慣都唔一樣,所以係帶佢地一齊去旅行之前,你一定要了解佢地鍾意啲咩唔鍾意啲咩.媽咪鍾意浸溫泉定去shopping?鍾意熱帶風情定係歐陸情懷?如果你真係乜都唔知嘅話,建議你先揀一啲熱門嘅旅遊地點,可以等長輩係佢哋嘅朋友面前曬命都係一個去旅行加分嘅條件.
係揀跟團定自由行之前,你要確定自己對目的地係咪熟悉.自己一個去旅行,都仲可以任性咁話走就走,就算盪失路,都可以當成另類體驗.
不過同長輩去旅行就完全係另一回事啦!你有無試過係旅途中,忍唔住要呻:「可唔可以唔好再問啦?!我點知呀!我又唔係Google !」其實咁係因為你對自己嘅角色定位,同呀爸呀媽對你嘅期望唔一樣.
同長輩去旅行,你一定要記住:如果揀自由行,你就係呀爸呀媽嘅私家導遊.自問對目的地唔係好熟,又無乜時間做功課,咁都係跟團穩陣啲啦.
同長輩去旅行,最常遇到嘅困擾,就係佢地會成日問問題.「呢到邊到嚟㗎?」「呢個好出名㗎?」「仲要行幾耐呀?」「點解會咁貴嘅?」,唔講仲以為你同吳若希去旅行呀!不過呢,好多時,佢地都唔係想專登麻煩你又者要呻,而係因為佢地真係唔知道當時嘅情形係點.
如果你想避免呢個情況發生,咁最好就係出發之前同長輩講解下行程大致上係點,等佢地有基本嘅了解.而每一日出門前,都要再提多佢地一次,一方面可以避免佢地問完又問,另一方面,萬一走失咗又或者係遇上突發事件,都仲有辦法搵番大家.唔想自己講解太多,可以參加一日遊,導遊會詳細咁介紹景點,大家有咩問題都可以問佢架!
去旅行先嚟落雨,唔通連個天都唔鍾意你?有時想去嘅景點會因為天氣影響而無開,想去嘅餐廳亦都可能會休息,去旅行成日都會遇到呢啲情況,如果係自己一個,你可能會係Facebook呻下就算,但同長輩去旅行就千祈唔可以就咁就算!
對佢地嚟講,肚餓就要食飯,眼瞓就返去瞓,想玩就要去玩,咁難得先有機會出嚟旅行,如果要你媽咪企係街邊發吽哣,佢可能寧願返屋企瞓覺好過.所以,一定要準備好backup plan,等佢哋係旅途中永遠都有野做.
當然,唔單止係行路,搭車搭船搭飛機都一樣嘅.長輩們呢就唔大適合長時間坐或者企,所以景點與景點之間搭車嘅距離就唔適易太長,如果佢地會暈車浪,咁就一定要先準備好暈浪丸啦.
年紀越大,去廁所嘅頻率同需求都會越高,成日要忍住忍住,去旅行又點會去得盡興呢?所以每去一個景點,都一定要俾長輩知道廁所係邊,記得要係抵達後同出發前等佢地去廁所.
「嘩,乜呢個咁貴嘅!」「唔好晒咁多錢買呢樣野啦!」
雖然呀爸呀媽都想食好住好,不過佢地都擔心你個荷包會乾硬化.所以記得要係適當嘅時候講啲「善意嘅大話」,食飽就快快手埋唨張單佢,如果見到佢哋1516,諗緊食唔食好,買唔買好,你就大方啲幫佢地話事啦!
如果一個人去旅行,你可能會揀啲平價旅館,有瓦遮頭,有得沖涼瞓覺就ok .但係同長輩去旅行,就記得要搵一啲係車站附近嘅酒店啦!因為對佢地嚟講,拖住個喼周圍走係好辛苦㗎.另外,可以嘅話,係同一個地方最少留兩晚,因為不停咁check in check out係會令到長輩們感覺好攰㗎.
同媽咪去旅行,就好似同女朋友去一樣,影相係好重要㗎!如果你係一個人去旅行的話,可能會慣咗影低沿途嘅風景,有feel有mood就影.
但係同長輩去旅行就唔係咁講啦,你要一路幫佢地影呀影影呀影,幫佢地影完仲要同佢哋一齊影,影完記得要美圖秀秀埋,仲要擺上Facebook打卡同呃like!等媽咪嘅朋友知道你帶埋佢去旅行覺係重點!所以除咗影風景相之外,記得要俾媽咪入鏡,因為佢哋先係旅行嘅主角呀!
睇完KKday長輩出遊攻略懶人包,都仲未知道帶媽咪去邊旅行好?
>>>讓媽媽當一次貴婦,來體驗五星級的按摩吧!
>>>(媽媽的享受)美顏養生的烏來泡湯
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區


text:
今日算係好得閒,的起心肝試吓用個貝殼模整蛋糕,原來整貝殼蛋糕都好簡單,好好玩哦!
因為怕失敗,所以噚晚已經睇定哂手頭上所有 madeleine 食譜,原本已經敲定用其中一個食譜,但係到實戰時真係有差池,當然要即刻急謀對策啦!即刻諗番哂噚晚睇過嘅食譜,之後剩低落嚟嗰份麵糊就立刻有改善喇,仲做到外脆內軟㖭呀! 所以最終都係集合咗幾個食譜做出嚟呢!
心水清嘅朋友都應該會留意到,凡嚫用溶牛油整嘅嘢我都一定會用液體油代替,慳功夫之餘,之後清潔工作都易好多,仲可以無咗我唔鍾意嘅臊味㖭!一般食譜都會用到檸檬皮茸,但係我唔想為咗嗰少少檸檬皮又走去買個檸檬,反正屋企有橙,就用橙皮茸代替算數,焗出嚟有勁香橙味,一樣咁正呀!
材料:
低筋麵粉 50 克
泡打粉 1/2 茶匙
雞蛋 1 隻
糖霜 50 克
橙皮茸 1 個橙份量
橄欖油 50 克
- 麵粉與泡打粉混合過篩 3 次;雞蛋拂打成蛋液.
- 將糖霜加入蛋液內,用打蛋器拂打至糖完全溶解.
- 橙皮茸加入粉類拌勻,之後加入蛋液內攪拌均勻.
- 最後加油,攪拌成柔滑麵糊.
- 用保鮮紙包好,放入雪櫃雪至稠身.
- 蛋糕模搽油,然後篩入高筋麵粉直至完全覆蓋整個模,之後將多餘嘅麵粉倒出.
- 將蛋糕模放入雪櫃雪凍 10 分鐘;等候時將麵糊放入已放 1 厘米唧嘴嘅唧袋內.
- 將麵糊唧入模內至 8 分滿,放入已預熱至 200 ℃ 嘅焗爐內,焗 7 分鐘.
- 將爐溫降至 170 ℃,再焗多 8 分鐘即可.
- 出爐後趁熱脫模,放涼後即可享用.
以上材料份量可做 4 厘米 X 7厘米蛋糕 10 個.
後面嗰幾個蛋糕係第一批出品,發得唔係咁好,背面較平,
前面第二批焗時即刻加大火力,當焗到有肚臍後就
立即降低爐火繼續焗至熟,效果好好多哦!
右邊蛋糕係第一批,蛋糕模上粉時貪方便,就咁用匙羹將麵粉
勺入模內,結果分佈得唔平均,攪到件件蛋糕表面都有
一小堆粉喺度!之後唔敢懶喇,即刻用番個篩灑粉,
問題即刻有改善,係咪靚仔好多呢!
Notes:
- 麵糊雪凍至方便用唧袋唧出嘅稠度即可,我自己就雪咗 3 個鐘.
- 雪過嘅麵糊除可以方便使用唧袋外,入爐焗時亦會發得更加好.
- 若用牛油整的話,需預先用熱水座溶,然後加入麵糊內,而搽模用嘅牛油則室溫放軟
即可.


text:
同人出街食飯,一定係只會我就人口味,叫佢選擇自己想食嘅嘢,從來都唔使人去就我,因為其實我乜都係咁食,又唔太計較好味與否,總之食得落肚就得㗎喇!我成日都提住喺口唇邊,呢個世界仲有啲人係連飲啖乾淨清水都係一種奢侈,真係唔好食得咁 "招積"!!我唯一唔食嘅嘢就係有臊 / 羶味食物,偏偏呢類食物就涵蓋甚廣,牛肉啦,奶類製品啦,羊啦,鴨啦,鵝啦 ……… 而且我由細到大都唔係食肉獸,飲食習慣都以蔬菜為主,所以攪到成日俾人話我揀飲擇食,偏食,後來喺「素食青年」群組度見到好多素友分享類似經驗,先知道原來其實都係一種對飲食習慣嘅歧視,好多素友都覺得好煩惱,甚至有諗過放棄食素,因為真係受唔住身邊人嘅 "指控".呢個世界真係好多人唔識得尊重同包容人,永遠都硬係要將自己嗰套加喺人身上,做得到就認同你,做唔到呢?呵呵,咁你就慘囉,注定一世俾人話!!難怪輔導姑娘都同我講話我無錯,只係世人問題.所以我都習慣咗自己就人好過要人就我,如果咁啱嗰日係要食齋的話,我就一定唔會應約,費事煩,人家知道你要食齋,就好自然話會就我,但其實對方係唔鍾意食素的話,食得唔開心,唔暢快咁去就我的話,咁就無謂啦!
最近喺群組度識咗個素友,大家都好啱傾之餘,原來仲住埋同一區,噚日就約咗出嚟見面,素友帶咗我去市中心間「友間齋舖」食 tea 兼傾偈,今次就唔使互相遷就對方口味都可以食得舒服,食得開心,同埋又再一次證明,搵人傾偈真係要搵番同人星球嘅人先好傾,真係舒服好多,可以講到真心嗰句出嚟!
餐廳開正喺商場正門口位置,非常就腳方便.
餐廳裝修簡單,感覺好舒服,唯一係冷氣比較大!
我哋叫咗兩樣嘢 share 嚟食,先嚟個冬蔭功餃子,我同素友
都唔係好
buy 個味道,因為偏酸又唔夠辣,
不過酸精食到就一定會好鍾意!
跟住嚟個星洲炒米,呢個反而唔錯,米粉炒得
乾身又爽口,最重要係完全唔覺
油膩,同埋份量都好足.
咖啡都值得一讚,真係幾好,唔係我最憎嘅茶餐廳
style,聽素友講好似係即磨咖啡.
埋單計數,每人 $37,貴定平我就唔識 comment 喇,因為我真係極少出街食嘢,迫住要出街食的話都只會幫襯快餐店,仲要係等到 tea time 先食,窮人要慳錢嘛!不過最重要係食物質素唔差,以幫舖交租咁計,依個價錢我都覺得可以接受.


text:
得耐d兼易整好多!
當我寫餐單嘅時候,我已經寫埋邊日做咩ga na~邊d雪得,邊d 5雪得,我一早就決定哂.好似有d脆嘅野,係留到幾日嘅~but有d呢,好似有餡夾o係裡面o個d呢~做好就一定要即刻冰鮮,係冰鮮!
5係就咁放入雪櫃,如果你就咁放入雪櫃,佢會變淋ga!咁放得入冰箱嘅~則係可以一早做定la.早一日同早十日都係一樣ga啫!
有咩係一定要當日整ga呢?
就係三文治同sushi o個類野o勒~如果你無咩經驗整party,我5健議你地整太多要當日先做嘅食物,5係到時實會手忙腳亂ga!
有咩係可以早小小做,但係又要當日至將佢完成ga呢?
就係o個d撻仔呀 ~ puff 呀咁,撻仔可以早一兩日做,餡可以早幾日整,但係就一定要到食之前一個鐘至可以將d餡放入去個撻度.5係個撻仔會淋哂,咁就5好食ga na~
Party當日一定會好忙,除左要將其中一d好似撻仔咁嘅食物做完成之外,重要heat up返其他嘅食物~party之前幾耐heat up d野,都要諗好,5係你一早heat up左,到party o個陣凍哂就無用ga na!
P.S.下面係到會食物嘅近鏡,我無影哂所有小食嘅相,but影左大部份o勒~


text:
26 MAY 2010 (WED)
雖然係好唔想再去政府做產檢,不過大肥豬話始終係政府醫院留資料會好啲,有起特別事上嚟都方便啲.
我見今次開始係轉介到母嬰健康院做檢查,勁近屋企之餘仲要將上次係醫院拎出嚟嘅資料交俾佢地,所以就乖乖咁又再一次去做政府產檢.
開頭都以為健康院唔洗等太耐,加上知道都係做啲普通檢查,所以今次冇叫大肥豬陪我,等佢可以留返啲假去陪我睇私家嘛!
但原來健康院都一樣都係要等好耐,雖然孕婦唔算多,不過就等嘅過程都幾耐.
我由九點鐘到達,等左成個半鐘先可以見姑娘,同姑娘傾左約五分鐘,主要都係問吓我有冇啲懷孕不適,仲教左我啲防抽筋方法,個姑娘真係勁好人呀!
見完姑娘就要再等見醫生,醫生主要都係都係CHECK吓我個肚,佢先嚟用手按吓我個肚(個醫生都幾大力,有少少痛呀),之後就俾BB個心跳我聽,聽到小小豬個心跳聲.雖然都只係得幾吓,不過聽到真係勁開心呀!
由於有親戚朋友都話我個肚仔算細,所以我成日都好擔心,咁我就問埋醫生個肚SIZE係唔係正常.醫生好好人,即刻用軟尺幫我度肚,仲同我講我肚仔係合比例唔算細,叫我唔好擔心,一聽到就即刻放心晒.
見完醫生又再等約下次覆診時間,終於我要成十一點半先可以離開健康院,足足用左兩個半鐘.
雖然係等得耐左,不過俾我個感覺健康院啲醫護人員係比聯合嗰啲好好多,所以下次都應該會返去健康院做產檢,當去聽吓小小豬心跳都好呀!哈哈~


text:
Eisbaer,係德文入面嘅意思係指「北極熊」,亦即係我地今日嘅主角,由德國嘅Alphacool出品嘅一體式水冷.
「北極熊」亦都意味住極致嘅冰冷效果同時間擁有著高效運轉效能,呢個只係小編對北極熊嘅比喻感想咋~
藉住推出Eisbaer, Alphacool由組建水冷嘅基礎開始將一體式水冷市場全面革新. 傳統一體式水冷裝置一向都係一d可以稱得上係一次性,冇重灌,冇改裝,冇擴充性能嘅「即棄產品」,而今次Alphacool出品嘅”Eisbaer”係以模組化同埋可擴充設計推出嘅,唔止可以改裝,仲可以係有需要嘅時候重灌水冷液,改建水道重組都可以添!
亦即係話,”Eisbaer”唔止係一隻一體式水冷,仲係一隻可以同自組式水冷融合組裝,提供更強性能,更寧靜操作,遠比傳統一體式水冷強大!
如欲購買,請到以下超連結至Amazon:
Alphacool Eisbaer 280一體式水冷 – https://goo.gl/MYgizN
Alphacool Eisbaer 280一體式水冷 – https://goo.gl/EvAAud
一齊黎睇下Alphacool”Eisbaer”一體式水冷嘅規格~
特式與規格
技術規格:
水泵 (Alphacool DC-LT 2600 Ultra low noise Ceramic)
轉速: 2600RPM
電壓: 7-13.5V DC直流電
耗電量: 4W
最大流量: 70L/h
最大水推力高度: 0.85m
風扇(Eiswind 14):
軸承: sleeve bearing 套筒式軸承
電壓: 12V
電源插頭: 3-Pin
風扇轉速: 1100RPM (+/-10%)
吐風量: 62.31cfm / 106m3/h
風壓: 1.55mmH2O
聲噪: 29.4dB(A)
盒裝內容:
1x Alphacool Eisbaer 280 CPU水冷頭 – 黑色
2x Eiswind 風扇
1x Intel CPU插槽背板
1x Intel CPU插槽水冷頭扣具
1x AMD CPU插槽水冷頭扣具
PWM分流器
水冷頭組裝繫穩配件
1x散熱膏
係包裝入面,我可以留意到所有所需嘅水冷組裝組件.只需要一支螺絲批就可以完成整個組裝,假設如果你已經係機箱入面預留足夠空間的話,相信成個過程都唔洗5分鐘.
係套包裝入面,我地可以見到Intel同AMD嘅冷頭組裝組件.今次我地Review嘅sample入面呢就冇AM4冷頭組裝組件嘅,所以如果需要買的話,可以上www.aquatuning.de或者其他有提供嘅網站.
水冷排
Alphacool水冷排係用一個全紫銅為物料製造嘅水冷排.今次嘅水冷係由著名受眾用家所擁戴嘅Alphacool NexXxoS系列為基礎,同傳統嘅鋁製水冷排比較,全紫銅製嘅水冷排可以強效地提升散熱能力,同時間就算風扇轉速為寧靜模式,有一定厚度嘅全紫銅散地鰭片都可以有助高效地帶走熱能.
以上兩者優勢都可以確保“Eisbaer”水冷可以平衡於寧靜與效能之下發揮極致嘅散熱效能
其實係一體式水冷入面見到紫銅冷排都屬於罕見.本身咁嘅用料其實應該係出現係高端嘅自組水冷,但今次小編都會為見到紫銅用料出現係呢套一體式水冷中而感到期待又興奮!
水道
正因為用著具有彈性嘅PVC物料製嘅水管,組裝及設計水道嘅時候都可以好容易就令佢裝到入去理想ge位置.再加上有防折曲彈弓包圍住整套水道,水管都可以係屈曲嘅時候冇咁容易曲折而導致水流停濟.3分簿管嘅水道組件大小都已經係自組水冷界被廣泛應用,所以係好適合擴充同改裝架!
可以見到水道上面有著高端嘅設計,仲有防曲折彈弓,簡約又實用,唔錯唔錯~
特色之處
講到擴充性方面,大家可能已經留意到,水道上面係有Alphacool嘅「快拆式」接頭設計,可以讓用家好輕鬆就可以將套水冷連接上顯卡水冷,甚至其他冷排上面!
而且Alphacool“Eisbaer”嘅水道擴充仲可以同Alphacool GPX-Pro graphics card AIO一體式顯卡水冷相容,只要接上分別兩邊嘅Alphacool嘅「快拆式」接頭就可以啦!
小編見到Alphacool咁細心嘅設計,提供住「快拆式」接頭俾用家去延伸擴充性,真係好令用家可以好理想咁將最高嘅效能都係呢套水冷上面發揮出黎!
而傳統嘅一體式水冷上面,你真係除左換風扇之外都冇咩改裝或性能提升可言,但“Eisbaer”就唔同啦,俾到唔少選擇你去為你嘅水冷去做呢樣野~
風扇
“Eiswind”風扇係以高風壓為賣點,藉住貫穿冷排,專為冷排而設嘅風扇.呢兩把風扇都係以1100RPM運行,而隨包裝提供嘅Y形PWM分流器都可以讓底板的PWM控制器或第三方PWM控制器對風扇進行PWM風速控制.
呢兩把風扇都係好岩用係冷排呢d對風扇咁有要求嘅地方.我諗有要求嘅朋友都會鍾意呢把風扇又寧靜但又夠風壓打穿冷排嘅定位設計~
水道接頭
所有水道接受都係用最為廣泛使用嘅G1/4接頭,而且所有接頭都係可以換嘅,姐係例如果你想換硬管都冇問題架,因為所有水冷接頭扭紋位都係係G1/4大細~
接頭都係其中一個自組水冷嘅重要元素,令到我地眼前呢隻”Eisbaer”更加獨特,基本上我地可以將呢隻水冷入面每一樣野都可以換上唔同嘅組件,發揮佢嘅擴充性特點!!
水泵
水泵方面係用上Alphacool DC-LT Ceramic Ultra Low Noise水泵,外面都有得賣嘅.呢個水泵係可以好寧靜咁運作之餘,仲係用緊大約7-12V電,直接係底板上面取電都可以.
水泵仲係用軟膠去固定,仲有吸震吸音嘅效果.而拋光左嘅銅製底部亦可以保證最理想嘅導熱散果~
除此之外,水冷頭上面仲有發光嘅Alpahcool Logo,可以照亮自組電腦用家嘅電腦機箱!
“Eisbaer”唔止係效能上有著極效嘅發揮,仲可以係各方面包括裝飾,降低聲噪方面都有著完美嘅演示同效果~
待續至測試~


text:
如果有啲嘢,衡量過得失,輸極都唔會死,能力範圍之內可以做,我都想試下做.
呢樣嘢,可能係大眾覺得輸梗的,可能係會引來罵名的.
輔仁媒體就是這樣走過了五年.
當初創立輔仁,我都深信嘅係,道理係要經得起討論,甚至經得起謾罵,唔同睇法嘅人,都可以透過我哋,將佢嘅道理話俾其他人知,既然係咁,人哋都可以鬧佢,甚至鬧埋我,我理解呢樣嘢叫言論自由,呢個「互屌」嘅過程,就係人類文明得以進步嘅基石.
五年以來,我睇住唔同嘢嘅起承轉合盛衰,深知道網絡係有佢嘅力量,但如果以為網絡就係一切,呢個係叫ON9.網絡,只係生活嘅一部份,只係社會運動嘅其中一部份,只係政治角力嘅其中一部份,只係全球經濟嘅其中一部份,呢個部份係大還是細,係睇唔同嘅人點樣生活與生存.例如我哋呢啲靠網搵食,就梗係大啦.
出版一本書,係我哋基於網絡,而睇下可唔可以走出網絡,為人類文明留下一本著作嘅一個嘗試.
香港人生活繁忙,好多人,其實包括我自己,都好少買書好少睇書,我今年三十五歲,對我影響最深嘅書,都係出現喺我二十五歲之前,而家嘅「書」,某位傳媒朋友經常同我講,「書」已經變成一種「信物」,「讀者」好欣賞某位人士,呢位人士出版一本「書」,「讀者」就會去買呢本「書」,買嘅時候可以見到「作家」,買來留念,呢啲比其他嘢都重要.即係唔係話所有書都無內容,而係買書嘅第一個動機,未必係嗰本書真係對於知識有咩長進,亦未必係個閱讀體驗.
喺呢個咁嘅環境之下,出版一本書,畫師Can Cheng 同埋文字作者塔巴都唔係明星,我更加係nobody,喺呢個市場已經係叫做「先天不足」.
呢次嘅投資,係一種冒險.
大半年前我見到Can 嘅畫作,以昔日香港風貌同埋人事做主題,用水彩繪畫一系列插畫,而塔巴亦不吝惜佢嘅看圖作文功架,兩人攜手將佢哋成長時期嘅香港呈現出來,本來呢一堆畫同文,都係擺喺輔仁個網度,因緣際會Can 姐突然好得閒,我就諗,係咪可以將佢哋結集成畫冊咁出版呢?
上面講過嘅大環境,我哋都知道,我哋更加知道,而家嘅出版業,大致上都係被大書店與大出版集團操控,呢個操控唔係咩指控,而係實況,呢個實況就係,如果要出書,就要透過佢哋,假若出版社通常嘅初步盤算,就係呢本書賣唔到三千本或以上,根本連一版都唔會幫你出.
既然個市係咁,我想試下.
輔仁聯同Can 同埋塔巴,我哋今次嘅做法,係首先繞過曬所有出版社同埋大書店,輔仁媒體有限公司就係出版社,網絡就係其中一間書店,Can 同時負責整本畫冊嘅出版工作,包括催我哋交文,排版,聯絡印刷廠,統籌付運等等,呢個部份佢係受薪,即係本書就算賣 0 本,斷斷續續呢大半年佢都唔係白做,呢個係我作為投資者負責嘅部份.
我哋比起其他出版社嘅優勢,係我哋無龐大嘅fixed cost,連office 都無,Can 本身就係畫師,受薪出版自己嘅書,呢個過程係歡樂嘅(好似係,得閒等佢講下~).
直接透過網絡發售,唔需要被大書店食左我好大部份利潤,但我哋明白,如此同時,就失去左一個銷售網絡帶來嘅曝光機會.呢個需要我哋勤力啲.畫冊印成有實物之後,我哋係會帶埋本書,走訪全港小型書店,問下佢哋可否寄賣,呢個利潤分成,總比平平白白俾大書局拿去交租來得開心.
輔仁成立五年以來,好多作者都先後獲出版社垂青出版作品,我叨到少少光,當然與有榮焉,但我見得更多嘅係,有好多過癮嘅故仔,放喺香港呢個市場,真係容納唔到佢哋出書,或者就算出到,利潤分成都不及最低工資慘過做老麥.
呢次冒險,我真係好希望試一試,呢種以作者利益為本嘅出版過程,究竟是咪可行.
好多謝Can 同埋塔巴陪我做呢次嘗試.
(同埋呢我係想賺錢的,無人想做蝕本生意 🙂 )
賣書時間:
過程好簡單,選數量,入郵寄地址收信人,入信用卡,盛惠$128(海外訂購略加$20),一個月內就會寄俾你:)
(輸入信用卡一欄最低有個$16.47,係美金,即係商品頁右上角嘅港幣$128)


text:
金手指:歐未講印鈔條件 - 孫柏文
孫柏文11歲嗰年,好鍾意玩變形金剛,冇錯,係柯柏文.但幾想都好,只可以喺學校玩,原因係阿媽同老竇一路都唔肯買,惟有玩同學嗰啲.當你細個,又瘋狂哋想要樣得唔到手嘅嘢時,就會影響學業.我本來成績已經水皮,原來我父母一早已察覺到冇變形金剛,我嘅成績係雪上加霜.
後來先知,老竇其實想買變形金剛俾我,點知阿媽一路都㩒住佢.話咁樣只會縱壞我,令我覺得成績差就會攞到想要嘅嘢,有誘因攞低分.我當時打定輸數,因為父母態度強硬.
點知,有個禮拜五食晚飯,老竇突然望住我話:「我知你好想買嗰個玩具.不如咁,只要你開口話要,亦做到你阿媽同我啲要求,咁就帶你去.」嗰刻,我真係開心到成隻小學雞咁通屋跑.打電話畀我啲同學,佢哋仲興奮過我,因為要一隻用五架建築車群組成嘅超級機械人,就只欠我要嗰架.
呢幾日全球股市,就係我當年啲同學.我就係西班牙,老竇係歐央行行長德拉吉,阿媽當然就係揸正嚟做嘅德國央行(Bundesbank).
結果?隔咗幾日,老竇就話:「學期尾啦,你就快要考試,你考到五個A,仲要中英都要A,同埋我日日突擊檢查你間房都唔再係成個狗竇咁,我就帶你去.」唔使問亞貴都知,最後嗰隻超級機械人冇喺我學校出現過.
殺埋熊證先跌?
舊年今日,記得一班末日博士,例如Roubini同David Rosenberg相繼投降轉看好,成為股市見頂嘅訊號.唔通今年亦要一樣?07年,資金自由行推動下,殺埋最高打靶點數嘅熊證嗰日見頂.唔通今年就要我啲熊證死埋先跌?歐央行,小學生好似雞仔亂走嘅嗰種興奮,突然幻滅係好殘酷㗎.不如你講明西班牙同意大利要做乜改革,即印鈔嘅條件,等啲好友可以死咗條心啦.
孫柏文
獨立股評人
本欄逢周二,四刊出
上一則: 青心直說:最寂寞私募基金 - 胡孟青
下一則: 投資的天空:留意本地地產股 - 張士佳
~TITLE_S~金手指 - 孫柏文 2012年8月7日 舊文


text:
科索沃
科索沃共和國或科索沃(阿爾巴尼亞話:Kosova 或 Kosovë,塞爾維亞文:KocoBo 或 Kosovo),係歐洲巴爾幹半島一個國家,原本係南聯盟塞爾維亞共和國嘅其中一個自治省.佢北面係塞爾維亞,南面係阿爾巴尼亞同馬其頓,東面係保加利亞,西面係黑山.人口族群中有90%以上係阿爾巴尼亞人,分布科索沃大部分地區,而其他少數民族主要係塞族同黑山人,並主要分布於北科索沃地區.
科索沃嘅主權地位向來都係一個好受國際社會所關注嘅問題,其中當地大部分嘅阿族人一直爭取同要求科索沃獨立,好多時重用好激進同暴力嘅方法爭取,但塞族人則視科索沃為塞爾維亞自古以嚟嘅固有領土,唔能夠就咁畀阿族搞獨立運動.終於喺2008年2月17號,時任科索沃總理哈辛·塔奇起科索沃首都普里什蒂納國會單方面宣佈脫離塞爾維亞共和國獨立,但唔係個個國家都承認,大多數承認科索沃主權的國家係歐盟成員國.
簡史[編輯]
中世紀科索沃曾經係塞爾維亞王國嘅政治中心,之後俾奧斯曼土耳其帝國佔領咗成五百年,阿族人就喺呢個時候搬咗入去,喺1912年科索沃併入塞爾維亞版圖成為第一南斯拉夫公國嘅一部分.
二次大戰之後,科索沃同塞爾維亞併咗入南斯拉夫社會主義聯邦共和國,而且有自己自治權,一路到1989年塞爾維亞取消科索沃自治權地位,啲阿族人就好唔滿意,其實佢哋一直都要求科索沃獨立,而且手段重好激進,所以塞爾維亞取消科索沃自治權地位,就激化咗科索沃嘅民族矛盾.到1992年南斯拉夫社會主義聯邦共和國解體,啲阿族人乘機宣佈成立科索沃共和國,不過國際社會唔承認,而科索沃局勢重搞到立立亂[1].
科索沃戰爭[編輯]
- 內文: 科索沃戰爭
1999年3月24號由美國話事嘅北約繞過聯合國唔經安理會授權,以「消除人道災難」為理由,打住「人權高於主權」旗號,向科索沃轟炸咗足足78日,亦即係「科索沃戰爭」.呢場仗開創咗以「人權」,「民族」問題為藉口,令國內問題國際化嘅先例.巴爾幹半島係俄羅斯南進戰略嘅主要基地,俄南兩國係歷史盟友.輿論普遍認為,通過科索沃戰爭,美國加強咗對歐洲安全嘅主導權,擠壓俄羅斯嘅戰略空間.美國嘅根本戰略目標係建立一種以美國為政治仲裁者嘅穩定嘅(歐亞)大陸均勢,唔畀可以統治歐亞大陸從而又可以挑戰美國嘅挑戰者出現[2].呢單嘢之後,科索沃喺6月中開始由聯合國托管.
獨立[編輯]
喺2008年2月17號科索沃議會舉行特別會議,通過咗一項獨立宣言,單方面宣佈科索沃已經脫離塞爾維亞共和國,係一個獨立主權國家,定國名做科索沃共和國,但係得阿爾巴尼亞一個國家承認.其中以俄羅斯同塞爾維亞政府都特別反對科索沃獨立,聯合國安理會1244號決議亦無授權畀科索沃獨立[3][4].
截至2017年2月27號,有111個聯合國國家承認科索沃係獨立國家.
參考[編輯]
- ↑ "科索沃地位問題背景". 新華網.
- ↑ 科索沃戰爭對世界格局產生影響
- ↑ "科索沃宣布獨立 塞爾維亞稱其非法". BBC 中文網.
- ↑ "科索沃宣布獨立". 新華網.


text:
的而且確,知識可以扭轉命運,努力同拼搏都可以,但呢啲句子嘅前設係,窮人有一種命運,需要被改變.呢啲叫宿命,甚至叫厄運,「知識改變命運」,呢句說話從來唔會對住有錢人講,有錢已經係佢地命運,有無知識都唔需要改變.
自己全職幫中學生補習,呢幾年,見識太多富裕家庭,完全無誇張咁講句,有啲學生屋企兩三個廁所加埋,大過我住緊嘅劏房.學費最低嗰個學生,小學一年班,個半鐘我收緊佢二百蚊,二百蚊,有啲人覺得好多,有啲人唔志在.細個嗰陣屋企攞綜援,我好記得,社署畀我每個月嘅返學午飯津貼,正正就係二百蚊,啱啱夠我食十蚊燒味飯,一星期五日,食足四個禮拜.
「咁你而家收咁高人工,咪知識改變命運囉,拿,你話努力讀書幾緊要!」
唔好意思,我真係唔覺得知識可以點樣改變命運,真正改變到命運嘅,嗰啲叫幸運.雖然我唔係出身富貴之家,但好幸運咁原來我對中文有興趣,又好幸運咁,我中學開始無無聊聊不斷睇書,大咗竟然可以將興趣化為職業,都叫搵到食.(而我發掘中文嘅過程,都係中一嘅時候因為阿哥借左本金庸,(我又無興趣班要上),好無聊好無聊先攞上手睇,一睇就不能自拔.我會諗,如果我出身喺中產家庭,小一已經開始要睇書,話唔定一早就培養到閱讀能力添.)
呢幾年補習入面,我感受到咩叫贏在起跑線.好似世紀帝國咁,唔係多你好多,一出場已經五百肉五百木,而自己只係得嗰二百肉二百木.對面搵個正常人黎玩,就可以輕輕鬆鬆升城,有資源有兵力.當然好勁嘅你,可以憑住技巧同操作,撳到手軟,拉羊殺豬分秒不差,十六分鐘升城,富國強兵.但無咁熟手嗰啲呢?咪等住畀人屠,完場再串你手腳慢,唔謙卑囉.下場再嚟過?唔好意思,生命無take two.
的而且確,命運是對手,人可勝天,但有時呢啲都係粉飾世界嘅美言.相比起逆天,樂天知命可能重要啲.當個社會好努力咁鼓勵你買樓嘅時候,停低諗一諗,四百呎四幅牆,係咪真係自己能力所及,而又想追求嘅嘢?
如果有人出身貧窮,無運氣無際遇,最終只可以喺社會底層掙扎,汗流浹背,辛苦終日而僅足糊口,我除左可以悲歎天道無情之外,真係唔知講咩好.唉,認命啦.


text:
無與倫比嘅戶外場地
Clockenflap今年座落中環海濱,由中西區海濱長廊中環段嘅草地位置至中環碼頭接駁國際金融中心嘅天橋,同以往一樣繼續有大片草地同無敵維多利亞港海景,交通十分方便!
多元化音樂演出陣容
Clockenflap嘅音樂陣容多元得嚟夠深度,震懾人心嘅音樂演出會於數個舞台響起,各表演單位有差唔多成個鐘嘅時間盡情發揮,等樂迷擁有完整嘅音樂體驗,沉醉於多元化嘅音樂世界.
個人娛樂視聽空間 締造你最親密嘅私人時段
如果你除咗鐘意音樂節現場嘅熱鬧氣氛,同時又重視私人空間享受一個人嘅時間 ,請戴上音樂節場地免費借用嘅無線耳機,喺我哋嘅「無聲的士高」跟隨著名本地 DJ主理嘅強勁節拍,旁若無人地盡請起舞.
精彩藝術盛宴 全方位挑戰您嘅感官世界
今年我哋嘅藝術節目全方位挑戰大家嘅感官世界!我哋以一系列嘅藝術作品包括大型裝置藝術,虛擬現實,巡遊,同街頭藝術等詮繹同延伸每年嘅藝術節目主題,等觀眾能夠發掘一個富玩味嘅三天週末.
約埋三五知己 飲飲食食盡情玩
肚餓兼口渴?喺Food Bazaar同Kuuchi Café搵到來自世界各地,包括中東, 歐洲, 南美洲同亞洲等各式各樣嘅美食,一邊飽覽維港動人景色,一邊品嘗各地佳餚.大家亦可以瞓喺大片草地上鬆鬆,同朋友玩餐飽,笑餐飽,為忙碌嘅生活充電. 而Future Fields集合咗各種老少咸宜嘅精彩節目,旁邊更有手作市集畀你行下街,一次睇哂全港最出色嘅手作單位,揀多兩件心頭好帶返屋企,撐下本地嘅手工藝達人.


text:
今日本欄開張,我死鬼佬承住我老友舊下屬權權個勢,出來寫下文,點知第一炮就要開聲罵人.考評局年年都high大獲o野就唔在講,奇就奇在佢o地管理層原來全部都係白痴,話說唔知道而家科技已經日新月異,出卷時寫埋個網址俾人睇以示尊重作者,點知攪到一獲粥.
坦白講,寫個網址出來唔可以全怪考評局問題,學生如果白痴到用GPRS走去廁所上網等佢慢慢load個網頁出來睇答案,會唔會有點兒傻仔呢?屣咁多時間去做呢件事,其他問題都唔駛旨意做得晒啦!呢個絕對係低手做法,原本班學生哥嘈下亦都係好事,等考評局下次醒定d,但係最令人諗唔通,就係考評局因應事件要學生之後要放手機橷底,然後去廁所又要登記云云.
大佬!而家係唔係一定只可以帶一部手機先?人地放衫袋你點搵呀?唔知乜野高層會諗埋呢d屎橋,弱智到極.考評局仲未玩夠,仲要繼續玩,仲搵埋英國那網站主人同警方,網絡商一齊去check下邊d人有入過網站.你考評局有冇攪錯呀?而家查乜案要攪到咁大單呀?你證實到有部手機當日入過o個個網站,就算俾你證實埋係o個區,你又有什麼證據可以話個學生出貓?佢可以話係女朋友試場外等佢考完試接佢又得,至於點解入到個網址,只要求其搵個藉口,就算唔logic你又奈佢乜何?吹咩?況且考得會考,大部分都未夠年齡自己出電話,考評局要追查電話關聯人物都會遇上重重困難,最終都係得個做字!呢個咁顯淺o既邏輯,考評局諸官唔係唔明嘛?
凡事講證據,人地韓農俾cam影住晒都可以甩身,何況仲要係人o地去廁所時用手機?我真係服o左呢班垃圾狗官!駛乜攪咁多o野?一於下次出卷唔show個出處,到出試題結集時再補充註明,問題就解決啦!我諗呢班考評局高層都係夠鐘走喇,唔該早抖吧啦,唔係仲會影響權權強政勵治添呀!


text:
- 供应商: 南京中大物流有限公司
- 所在地: 江苏省 南京市
- 联系人: 张大明
- 价格: 面议 点此留言 QQ交谈
- 最小采购量: 不限
- 浏览人数: 63人
- |
- 品牌名: 中大物流货运配载
- |
- 产品型号: 中沃商业网推广中沃货运南京到上
产品分类
中沃网络推广中沃货运南京到上海专线运输
中沃快运公司南京到北京专线运输配载物流公司 广东省--南京到广州物流货运,南京到韶关物流货运,南京到深圳物流货运,南京到惠州物流货运,南京到珠海物流货运,南京到东莞物流货运,南京到佛山物流货运,南京到揭阳物流货运,南京到肇庆物流货运,南京到湛江物流货运,河北省--南京到北京物流货运,南京到天津物流货运,南京到石家庄物流货运,南京到保定物流货运,南京到邯郸物流货运,南京到唐山物流货运,南京到秦皇岛物流货运,南京到张家口物流货运,南京到沧州物流货运, 河南省--南京到郑州物流货运,南京到新乡物流货运,南京到安阳物流货运,南京到焦作物流货运,南京到南阳物流货运,南京到许昌物流货运,南京到洛阳物流货运,南京到开封物流货运,南京到平顶山物流货运,南京到商丘物流货运, 吉林省--南京到长春物流货运,南京到四平物流货运,南京到延吉物流货运,南京到通化物流货运,南京到双辽物流货运,南京到松原物流货运,南京到敦化物流货运,南京到白城物流货运,南京到长岭物流货运, 黑龙江省--南京到哈尔滨物流货运,南京到佳木斯物流货运,南京到鸡西物流货运,南京到牡丹江物流货运,南京到齐齐哈尔物流货运,南京到大庆物流货运,南京到富锦物流货运,南京到黑河物流货运,南京到绥化物流货运, 辽宁省--南京到沈阳物流货运,南京到大连物流货运,南京到鞍山物流货运,南京到抚顺物流货运,南京到丹东物流货运,南京到辽阳物流货运,南京到葫芦岛物流货运,南京到锦州物流货运,南京到本溪物流货运, 江苏省--南京到镇江物流货运,南京到张家港物流货运,南京到连云港物流货运,南京到徐州物流货运,南京到盐城物流货运,南京到无锡物流货运,南京到扬州物流货运,南京到淮阴物流货运,南京到苏州物流货运,南京到昆山物流货运, 山东省--南京到济南物流货运,南京到烟台物流货运,南京到青岛物流货运,南京到济宁物流货运,南京到淄博物流货运,南京到临沂物流货运,南京到威海物流货运,南京到潍坊物流货运,南京到诸城物流货运,南京到菏泽物流货运, 安徽省--南京到合肥物流货运,南京到蚌埠物流货运,南京到亳州物流货运,南京到淮南物流货运,南京到马鞍山物流货运,南京到阜阳物流货运,南京到延安物流货运,南京到黄山物流货运,南京到安庆物流货运,南京到芜湖物流货运, 山西省--南京到太原物流货运,南京到大同物流货运,南京到临汾物流货运,南京到晋城物流货运,南京到朔州物流货运,南京到长治物流货运,南京到榆次物流货运,南京到阳泉物流货运, 陕西省--南京到西安物流货运,南京到宝鸡物流货运,南京到商州物流货运,南京到咸阳物流货运,南京到铜川物流货运,南京到汉中物流货运,南京到安康物流货运, 四川省--南京到成都物流货运,南京到重庆物流货运,南京到内江物流货运,南京到自贡物流货运,南京到宜宾物流货运,南京到绵阳物流货运,南京到攀枝花物流货运,南京到南充物流货运, 福建省--南京到福州物流货运,南京到厦门物流货运,南京到泉州物流货运,南京到漳州物流货运,南京到莆田物流货运,南京到龙岩物流货运,南京到南平物流货运,南京到永安物流货运,南京到三明物流货运, 浙江省--南京到宁海物流货运,南京到慈溪物流货运,南京到温州物流货运,南京到杭州物流货运,南京到宁波物流货运,南京到金华物流货运,南京到衢州物流货运,南京到义乌物流货运,南京到台州物流货运,南京到丽水物流货运,南京到绍兴物流货运,南京到富阳物流货运, 江西省--南京到南昌物流货运,南京到吉安物流货运,南京到九江物流货运,南京到景德镇物流货运,南京到宜春物流货运,南京到新余物流货运,南京到鹰潭物流货运,南京到抚州物流货运,南京到赣州物流货运,南京到上饶物流货运,南京到樟树物流货运, 湖南省--南京到长沙物流货运,南京到岳阳物流货运,南京到怀化物流货运,南京到常德物流货运,南京到湘潭物流货运,南京到郴州物流货运,南京到衡阳物流货运,南京到永州物流货运, 湖北省--南京到武汉物流货运,南京到黄石物流货运,南京到宜昌物流货运,南京到荆门物流货运,南京到黄冈物流货运,南京到天门物流货运, 广西省--南京到广西物流货运,南京到钦州物流货运,南京到玉林物流货运,南京到梧州物流货运,南京到柳州物流货运,南京到桂林物流货运,南京到北海物流货运,南京到宣州物流货运,南京到曲靖物流货运, 云南省--南京到昆明物流货运,南京到玉溪物流货运,南京到保山物流货运,南京到丽江物流货运,南京到思茅物流货运,南京到临沧物流货运,南京到楚雄物流货运,南京到大理物流货运, 其他区--南京到上海物流货运,南京到拉萨物流货运,南京到西宁物流货运,南京到安顺物流货运,南京到遵义物流货运,南京都包头物流货运,南京到海南物流货运,南京到三亚物流货运,南京到呼和浩特物流货运,南京到乌鲁木齐物流货运,南京到吐鲁番物流货运,南京到和田物流货运,南京到宁夏银川物流货运,南京到甘肃兰州物流货运,南京到酒泉物流货运,


text:
原帖由 bsthseller
於 2013-4-2 04:13 發表
就事論事啦
我覺得個買家又真係幾不負責任既
明明約好左交收 明知自己起唔到身又咁夜訓 完全無誠意去同人交收
都算啦 你都應該掉低一句說話交收唔到掛?
有啲賣家唔會咁醒真係去提醒人交收 覺得約定左到時就會係度架啦
咁假設賣家係真係冇提醒到佢 唔知佢仲訓緊 去左交收 又會點呀?
可能蝕車費又蝕時間又要將自己忙緊既野DELAY.
都算啦 咁之後個買家佢醒番都有SAY SORRY 咁個賣家都話冇介意到啦
即係都冇乜野.
講真 SAY SORRY唔係大哂 但我諗賣家都係見佢有道歉都算數.
之後再約過交收 佢就又黎多次翻版.
一而再再二三都係咁 俾人既感覺就係:完全無心去同人交收囉.
比著係我 即係我係個買家.
如果我真係咁想交收 咁有心去負呢個責任.
去既話 個晚都會早啲訓 同夜訓都較定鬧鐘等自己起到身啦.
唔去既話 我都會早一粒鐘同人講啦.
如果唔係賣家醒識提佢 個賣家應該俾佢坤左去交收兩次架喇喎.
咁都算啦 個賣家就約番佢平日時間交收(應該係諗住佢會起到身).
好啦到第三次約交收喇. 個買家又唔嗲唔吊咁.
覆下又唔覆下. 賣家就問番佢係咪真係要啦 唔要就出聲個啲.
緊住佢就彈出一句 唔係唔要 時間我就唔識就.
試諗下 你係個賣家 佢一而再再而三咁失約不突止 個人又唔嗲唔吊唔係成日搵到都算喇.
依家問佢要唔要 佢就一句 時間我就唔識就黎答你 你會點諗?
講真 我覺得唔火先出其.
句野咩意思? 你唔識就時間定係無時間觀念呀?
完全係不負責任既人先講得出 所以我覺得樓主火係有佢既道理架喎.
雖然,樓主係呢件事上真係乜損失.
雖然佢既言語係火爆咗啲.
但係佢post上呢個區. 我諗個本質都係好既.
佢既原意都係想話俾大家聽呢個買家點衰. 等睇完既賣家小心呢個人.
唔好再同佢ex野 係度拖黎拖去 之後一句唔識就時間 就消失姐.
無論樓主講野點無禮點火爆都好.
討論應該對事唔係對人RIGHT? 樓主點衰都好,
畢竟JARRY其實係後面都有講啲挑釁佢既說話,好似咩點報警之類個啲.
另外,當然啦,樓主POST得出黎就理應知道討論就會不同立場.
你POST得出黎就裕左有人插你, 如果接受唔到, 咁你POST之前就應該考慮下先再POST喇下次.
畢竟香港係個有言論自由既地方, 你開得POST 佢就有權入黎留言,
至於岩聽與否,我覺得都唔應該無啦啦鬧人八婆叫人收皮出去個啲,
呢啲係教養同人既素質既問題, 咁既然樓主都講到#1個賣家咁冇家教
你都表露左對呢啲人既不滿,
又何必係以下自暴其短, 以粗鄙既說話以對呢?
咁只會顯得其實你同其係同一種人, 咁既然係同一種人, 你又有咩賤格鬧人?
雖然JARRY講既野都無咩無禮既地方,只係指出佢既論點.
對一個火爆既人挑釁
後果其實自知啦 咪永無止境咁嘈落去.
大家都唔會"GUR"對方.
如果係論事既 主要應該討論既 我諗係個買家既行為係咪真係令人髮止.
而唔應該只著重於樓主既言語是否恰當.
當然, 其他買家同賣家係咪會繼續同樓主進行買賣就等他人自行判斷.
但只係對人唔對事一尾咁批評樓主係咪有點過份呢?
無謂逼到人地走到去絕處.
既然樓主話到 佢話會放佢既惡行上投訴佢 呢個買家都唔應佢唔在乎咯.
咁又係咪應該計較係呢件事上樓主冇咩重大既損失呢?
連人 最基本既尊重都唔識 又點叫人尊重佢?
我諗真正要考慮既唔係應否同樓主進行買賣. 而係呢個買家. KASIN.


text:
24 MAY 2014(SAT)
自從上次係復活節假同小小豬拍拖去迪迪尼玩之後(請按此),原本都有好幾次機會入嚟玩,不過天氣唔好,想嚟嗰日就落雨,所以都有成個月冇入嚟玩啦!
餓左好耐嘅迪迪尼癮,終於今日可以係陽光普照嘅一天開心入嚟玩返日啦~
其實今日除左我地三口子之外,仲約埋朋友仔一齊去,我地四大兩小暢遊迪迪尼呀!(不過因為朋友仔唔太方便上鏡,所以只係分享我地三口子相片啦)
小小豬一入到園就周圍走就啦~
因為小小豬個朋友仔係巴斯光年嘅FANS,所以我地第一個目的地當然係去搵巴斯啦!
唔知幾時開始小小豬都鐘意巴斯,一見到就攬住唔放手啦~
當然唔少得去玩巴斯射槍槍啦~
一玩完GAME出嚟就係SHOP攪攪陣啦~
去坐飛碟啦~
到巡遊時間,可能玩左好幾次,小小豬一聽到個音樂差唔多到去玩時段,就已經起定身準備出去玩.今次玩得好興奮,真係要俾個GOOD小小豬先得啦~
又到小小豬至愛活動,就係去小小世界.今日真係勁多人,平日都唔洗點排隊,不過今日我地都排左差唔多大半個鐘.其實都俾一入門口嗰個景象嚇親,但兩個小朋友都鐘意,所以我地就陪排啦~
次次入園都冇機會揸車車,終於今日可以玩啦~
其實之前好幾次都已經好想小小豬嚟玩,每一次當去到時,都見到話排隊時間需要40分鐘以上,唔多願意排隊嘅大肥豬當然唔建議我地玩,話留返啲排隊時間去玩其他嘢.
今日嘅排隊時間都係話40分鐘,原本我地打算係附近玩住水等朋友仔,但小小豬竟然好主動話要揸車,仲話會乖乖排隊.一向愛仔如命嘅大肥豬見到都迫住一齊去玩.
好在我地有嚟玩,因為小小豬揸車時真係好開心,全程要自己控制個呔盤,玩得不知幾投入呀~
玩完依個GAME大家都攰到冇朋友,所以去食個晚餐休息一陣,充充電呀!
食飽飽之後就去睇3D~
小小豬都係第二次去睇3D,今次比上次更加投入,成日都舉起手想拎啲3D物品,見到由天空跌落地又會好驚咁攬實我,真係好攪笑呀!
最後我地就去搵反斗奇兵,兩個的小朋友望住胡迪,唔知點解我覺得依張相好攪笑呀~
又嚟第一次,就係去玩彈弓狗啦!都係嗰句,次次嚟都勁多人,不過今日可能我地玩得夜,人都唔算多,排左大約20分鐘就可以去玩啦~
開頭都怕小小豬會驚,點知個大膽豬一啲都唔驚,仲成日周圍望~
原本我地都打算睇埋煙花先走,不過唔好話兩個小朋友,我地四個大人都好攰,所以都唔睇煙花,留返下次入園先再睇過啦!
今日入園有好多第一次,第一次約埋朋友仔一齊玩,第一次渣車車,第一次玩彈弓狗,最緊要係第一次玩到天黑先返屋企呀!
今日玩得真係超盡興,不過下次再入園都應該要等到暑假,唔知今年暑假有啲咩新活動推出呢?到時一定要嚟多啲玩多啲呀!


text:
亞洲男,尤其係港男唔知係咪受到女權壓迫所致,係遇到同其他種族(尤其白鬼)比較之下成日自慚形穢
覺得外國啲女唔會show亞洲男,覺得自己係低等民族
但我近排上網搵鬼妹傾計,似乎佢地對亞洲男人既評價係100%正面
反而將自己國家既男人踩到好似港女踩港男咁
我抽左我同d鬼妹既部份對話
因為唔想好似係吹水文,但高登又垃向左走向右走圾貼俄文會食晒字數,所以有cap圖
第一個係個烏克蘭妹,佢家姐畀個架仔上網溝左,上網識左唔夠一年就傾結婚
你可能唔會相信我,但係我家姐同一個日本男仔網戀,而家佢地喺埋一齊.佢由日本去烏克蘭搵我家姐,我家姐聽朝就飛去日本搵返佢.我父母好開心見到家姐同個日本男仔係一齊.當佢地見到個男仔之後,就作出左結論,佢同亞洲人好過同歐洲人拍拖,尤其同烏克蘭人.老實講,係本國搵一個好男朋友同好老公係好難既事,因為好多烏克蘭男人都酗酒成性,對女人唔好,唔識憐香惜玉,有暴力傾向兼變幻莫測.
我問佢點睇點解咁少亞洲男西方女既情侶/夫妻,佢話:
可能因為亞洲男仔比較謙遜/內斂,而西方人就相反,硬頸同執著.
我同佢講:好多亞洲人都咁諗 - 因為亞洲男人對西方女人唔夠吸引,以我所知呢種心態好常見
唔係,我認為唔關吸引力既問題,而係佢地太過內向怕醜.例如我家姐同我講,大部份既亞洲人都好內斂,甚至好似成日驚驚青青咁.但係亦都有啲表現得好自信,著得好時麾,對自己既外表好有信心.呢啲男仔有好大既機會識到烏克蘭女仔甚至開始有得約會.
簡單黎講,亞洲人係佢地眼中既問題根本只係內向冇自信,呢樣野好大程度係源自好多人根本睇唔起自己亞洲人呢個種族身份
但係佢同佢家姐眼中,亞洲人外表唔係一個問題


text:
Posted by Nazionale Italiana di Calcio on Saturday, July 2, 2016
歐洲國家盃八強,由一路談笑用兵嘅世界盃冠軍德國,對住「廿四年來最弱」但過關斬將,予人驚喜嘅意大利.賽前大家引用數據,話德國未曾喺正式賽事擊敗過意大利.我就不嬲唔信呢啲嘅.結果亦證明,紀錄係要嚟破嘅.
面對意大利 5-3-2 / 3-5-2 瘋搶中後場空間,德國今場變陣踢三中堅,侯姆斯,保定,侯韋迪斯.一對閘甘美治同赫陀推上去踢翼衛,支援奧斯爾及湯馬士梅拿.中路由基迪拉同卻奧斯控制戰局.不過基迪拉接戰 15 分鐘就傷出,由舒韋恩史迪加入替,分別唔算好大.
踢法上,都係由中鋒馬利奧高美斯開山劈石,先開紀錄一球亦係佢喺左路控住個波,再靚交畀後上嘅赫陀落底傳中畀奧斯爾開齋.不過隨住高美斯喺下半場中段傷出,德國攻勢又歸於平淡,唔夠立體咪就係咁.
意大利上場血戰西班牙玩前場緊迫,出盡奶力嘅程度媲美首戰對比利時.今場對德國當然冇可能重施故技,唔係盞死快啲.雖然頭 30 分鐘都間中嘗試趁德國中後場控唔定個波而緊迫博大霧,但好快已經無以為繼.
意大利中場三個工兵基亞捷連尼,柏路奴及史杜拉路(係,迪羅斯傷咗,莫達停賽)全場奔跑掃蕩,反擊都係靠兩邊科蘭斯及迪斯基利奧壓上.但體力限制咗行軍程度,加上德國軍紀遠較西班牙嚴明,意大利唯一一次偷到雞又係靠邦路斯棒球式長傳畀基亞捷連尼突破越位,可惜傳去遠柱冇人接應.
落後一球嘅意大利本來都冇板斧追分,但死球戰術總係間唔中有啲用.原本踢到八面玲瓏嘅德國中堅保定居然喺禁區內犯手球,中堅邦路斯射地波死角入.除咗邦路斯,另外仲有兩個功臣令意大利喺 90 分鐘內迫和一比一:科蘭斯腳肘護空門阻止梅拿遠射,保方勇救高美斯近射.
加時入面,雙方都步步為營.冇咗高美斯嘅德國連角球都放棄斬入去改為開短再組織,3-4-3 陣式都變返 5-4-1 .至於意大利喺體能見底之下,都只係用一個換人名額,似乎有心等 12 碼分高下.加時下半場恩薛尼入替抽筋嘅艾達,但一個人都帶動唔到意大利反勝.至於法定時間入入替科蘭斯嘅達美安,明顯地狀態麻麻,賴叔居然懷念簡迪華,真陰公.不過對於莫達,蒙杜利禾之流,我覺得冇佢哋都冇損失.反正干地喺今屆大賽嘅體系都預咗略過中場直去柏利.
去到互射 12 碼,已經係心理質素同有冇抽筋嘅問題.保方喺 2006 年世界盃決賽贏嗰場其實冇乜救過波,但第二球撲到湯馬士梅拿主射.後備入嚟嘅恩薛尼率先射入,但完場前入替嘅沙沙主射一飛衝天.另一位中堅巴沙利大腳抽入第三球.奧斯爾第三球助跑不足射中柱,但柏利第四球射地波慢溜出界,邦奴斯第五球被紐亞撲出,而小豬亦都炒飛機.
突然死亡階段,基亞捷連尼同柏路奴都抽中間入,迪斯基利奧抽楣底入,但德國一班後衛腳都入晒,輪到達美安射失,赫陀終於為呢場漫長嘅戰役畫上句號.意大利比預期走得更遠(賴叔估佢分組賽出局),喺陣容天殘地缺之下,已經值得球迷掌聲. 2006 年世界盃冠軍一代嘅巴沙利賽後告別國家隊,唔知保方仲會為國家隊保住後方幾耐呢?


text:
超級英雄
超級英雄(Superhero)係幻想出嚟嘅英雄角色.唔少地方都有佢哋嘅超級英雄,但因為文化唔同,所以超級英雄分成幾種地區嘅類別.
美國[編輯]
美國嘅超級英雄多數都着緊身衣,以凸顯肌肉,好似超人,美國隊長等,但都有啲唔着緊身衣嘅,好似變形俠醫,雷神奇俠等.女嘅就多數着短袖嘅緊身衣,以凸顯身材,好似She-hulk同Wonder Woman等,亦都有啲會好似Spider-woman同Scarlet Witch咁樣着長袖嘅.
美國嘅超級英雄分三類:
多數超級英雄都係後天超能力者,而冇超能力者就多數用高科技裝備或後天訓練彌補先天不足.用高科技裝備嘅超級英雄嘅例子有鐵甲奇俠,佢發明唔同嘅裝甲嚟對付唔同嘅敵人,例如發明過Hulkbuster嚟對付變形俠醫同Thorbuster嚟對付過雷神奇俠.而後天訓練嘅超級英雄就如鷹眼,透過訓練箭術同武術成為超級英雄.又用高科技裝備同後天訓練嘅超級英雄就例如蝙蝠俠,用高科技裝備同靈巧嘅身手成為超級英雄.
美國嘅超級英雄多數住喺同一個世界,例如驚奇漫畫嘅正統世界係Earth-616.
美國嘅超級英雄鍾意講力量,例如超人至少有1,000,000噸嘅力量.
日本[編輯]
日本嘅超級英雄多數都係靠「變身」獲得超能力,好似幪面超人或戰隊之類.
有啲日本嘅超級英雄都鍾意講力量,好似幪面超人嘅拳擊力係3噸咁.


text:
我成日都覺得只會係過時過節先會煮呢個餸,特別有過節 feel.原來整呢個餸都唔係想像中咁難噃.
材料:
冬菇
蠔豉
海參
蒜頭
汁料:
紹酒
蠔油
麻油
糖
首先預備好所有材料:冬菇先用水浸腍,去蒂洗淨,蠔豉用熱水略為浸軟;海參就預先用薑蔥出水,蒜頭切碎.
放蒜頭落鑊爆香,加入冬菇,蠔豉略炒一陣,跟住就贊酒,等佢有啲香味,校細火後炆一陣間,之後再落埋啲海參一齊炆 (海參記得唔好咁早落鑊炆,因為過火會煮到溶哂),跟住就落埋啲蠔油,糖調味,唔駛落鹽,因為有蠔油已經夠鹹.校到最細火炆至所有材料腍身就攪掂,最後加少許麻油,上碟!
啱啱炆起熱辣辣果陣,真係好香,好吸引,我就用佢嚟撈米線,冬菇爽,蠔豉香,海參滑,效果唔錯.
媽咪教過我,如果想啲冬菇快啲浸腍,千祈唔好用熱水浸,因為啲冬菇會變韌,只要喺凍水度落啲砂糖,啲冬菇就好快腍 o架啦.依家我個冰箱度都雪咗一盒已經發好咗嘅海參,另一間屋都仲有一盒 o添,點解會有咁多?因為媽咪囉,佢知道自己就快要走,所以佢就不斷咁喺度諗有乜嘢要喺走之前完成哂佢,發海參就係其中一樣.佢叫我攞哂所有乾海參出嚟,教我點發海參,等我之後可以隨手拎嚟煮,唔駛慢慢發咁麻煩,所以發咗好多,有次伯伯同伯娘入嚟探佢果陣,仲俾咗啲佢哋 o添呀!


text:
2015年11月13日星期五
松露醬 & 魚子醬
之前老表送咗樽魚子醬同松露醬俾我,都搭配過唔同類形嘅食材.
2015年11月10日星期二
橄欖油消化餅
前排世衛公佈,加工肉類食品屬於致癌物質,其毒性相當於石棉,香煙同酒精,初時聽到報導都唔覺得好意外,但跟住聽埋落去,話牛肉,豬肉等紅肉都屬於致癌食品,呢樣就真係有啲 shock,話因為多攝取紅肉脂肪就會致癌.雖然我自己一向都少食,但真係估都估唔到有咁大殺傷力!查實間唔中先食一次加工醃製食品都唔會食壞人嘅,又唔係叫你日日食,都唔使話驚到要謝絕所有加工食品,我成日都話,食煙嘅人未必係肺癌死,飲酒嘅人亦唔一定會死於肝癌,正所謂該死就唔使病,食幾多著幾多都真係整定嘅!!
識整西點的話就肯定知道一定會用到大量牛油,不單只口感鬆脆,仲會增加成品香味,但對我嚟講嗰種唔係香而係臊,所以我已經無用好耐,真係頂唔順佢嘅味道,而且都係屬於動物性脂肪,多食都無益.本來用 margarine 代替就最啱,臊味奶味都無,不過有反式脂肪就仲死得人多,都係盡量少用,所以我整西點盡可能都係用液體油,唔單只係麵包同 muffin,就連餅乾,批底同 scone 我都試過用液體油整,效果有時比起用牛油更加鬆脆,真係好奇怪!
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年11月8日星期日
又做義工
老表話我呢排多咗出街 (其實佢意思係話我多咗出外活動),梗係啦,依家大把時間量地同拍烏蠅,吃喝玩樂同 shopping 又唔多啱我,咁做義工就最好不過啦,有意義之餘又可以打發時間,幫到人又幫埋自己,何樂而不為呢!俾著以前,請得郁我呢個宅男都真係唔易㗎!! :D
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
2015年10月25日星期日
與兩老短聚
見到寫住兩老,咪以為係講緊我媽咪同我老竇呀,我邊有咁好福氣呀!!係老友 Winnie 同老表 Lily 至真.
因為老表即將獻出佢嘅第一次,要公開演奏呀,所以咪特邀老友呢位老師過嚟聽吓佢彈成點囉,順便俾佢實習一下面對人彈琴的壓力.
2015年10月21日星期三
水瓜 & 浦瓜
今朝一早起身過去同 Ryan,Rylie 兩兄妹上堂,教完之後順便喺佢哋住個屋苑街市度買埋餸先返屋企.經過菜檔見到兩款好少見嘅瓜,印象中屋企附近個屋邨街市未重建之前都只係見過一,兩次有得賣,但我自己就真係完全未食過喇!我問菜檔阿姐呢兩款係咩瓜,原來一隻叫水瓜,另一隻就叫做浦瓜,阿姐話可以炒又可以滾湯,見價錢又唔係貴,兩款都係賣 $7 斤,所以各買一隻試試.
講開啲少見嘅瓜,我記得細個時媽咪間中都會買一隻叫白瓜嚟炒餸,好似依家唔見有得賣嘅!?
2015年10月13日星期二
泡菜熱狗 Kimchi Hot Dog
2015年10月11日星期日
老友烘焙學校新張之喜
2015年10月5日星期一
黃薑麵包
橙皮朱古力香蕉鬆餅 Candied Orange Peel & Chocolate Banana Muffin
訂閱: 文章 (Atom)


text:
做咗塔羅咁耐,見得最多嘅個案始終都係圍繞住「第三者」呢個範疇.自己做緊第三者嘅有,另一半出面有第三者嘅都好常見;嗱,我道德底線對自己同對人地就兩把尺嘅,所以我唔會批判啲乜,只係有啲故事想同大家分享吓.
唔理你認唔認自居道德高地,聽到「第三者」呢幾個字,好大部分人應該都鬧咗先架喇!所以《呢個世界有幾多種第三者?》系列(無錯⋯可以分幾次寫)就寫咗可以比大家盡情鬧嘅「好勝 Gigi 篇」先,聽個名都有氣勢呀.
叫得好勝 Gigi 篇,咁個女主角就叫 Gigi 啦.Gigi 姐都唔係後生女架喇,感覺上應該將近四字頭,某大 PR 公司做 Manager,佢一行入黎舖頭我已經聞到陣「阿姐」除,加上佢眼窄唇薄,衰啲講句個樣都幾 Mean .佢話要問感情,咁我淆一淆,死啦,如果一陣踢爆佢老公定男朋友去滾,會唔會唔啱聽問候我老母?
呢啲問題好常見,咁我照開;唔開猶自可,一開⋯喂阿 Gigi 姐,你段感情係就係有第三者,但係個第三者係妳本人噃.
「Yes for sure 我知佢有老婆.」Gigi 姐露出一個 Who fucking care 嘅表情,「但係佢鍾意我先,我無逼佢喎.我又唔係要佢娶我,我唔需要婚姻,佢離唔離婚唔關我事,佢愛唔愛佢老婆我都唔係好關心,大家相處得開心咪得囉.」
雖然阿 Gigi 姐把口話咩都「唔關佢事」同埋「唔係好關心」,聽落幾咁之灑脫,幾咁看破世事,講到好似個男人就算激愛個老婆,只不過當佢 SP 咁都無所謂,「開心咪得」咁樣;不過,如果妳真係咁唔在意,我真係好想問一句:咁妳黎搵我占卜又為咗咩?我自問對每個客都幾上心,四海之內皆朋友,如果妳真係有疑難黎搵我幫手,我聽到耳仔出血都會聽;不過,如果阿 Gigi 姐妳只係想黎開牌從而得到勝利感,我惟有真係當妳一個客咁睇.(嗱不過咁講,比錢我賺就當然多多益善~)
咁究竟佢想得到啲咩勝利感?以下落黎呢條問題,相當直接地反映咗 Gigi 姐真率唔做作嘅性格.
聽到呢條問題,我真係差啲要掩面匿埋,大佬呀,點答妳呀?妳唔係期望塔羅牌會答妳「嗱同妳就爽啲嘅,妳窄啲同埋豪放啲」「佢老婆就麻麻喇,個胸唔夠妳大」呢啲答案呀?我師父當年無教過我咁解牌架噃!不過我反白眼係我嘅事,睇住 Gigi 姐臉不紅氣不喘咁問呢條問題,我就知道佢相當認真;老老柒柒個男人又真係無比較過咩床上技唔技巧,因為副牌顯示嘅係男人同老婆性生活都幾唔協調吓,正因為溝通出咗問題,先會比 Gigi 姐吸引.
「喂我唔撚理佢愛唔愛,我想知我叻啲定條八婆叻啲咋!DKLM!」Gigi 姐對呢個答案似乎唔滿意,聽到個男人打算為咗佢離婚,塊面西到去西百里亞,「我唔撚係想同佢結婚囉,喂,Come On!咁認真做乜!」
我聽到佢講 Come On 嗰吓真係好想問佢男人係咪叫 James,但見佢原本好聲好氣突然豹變到粗口橫飛,我即刻怯一怯,心諗我係咪講錯嘢?男人想放棄正印同妳一齊喎,唔係女朋友喎,老婆添喎,又要家嘈屋閉,又要搵律師,又要同親朋交代下略三百字,咁大壇麻煩嘢佢都肯為妳做喎,妳威哂啦,妳最叻叻喎,點解唔高興?
結果,Gigi 姐由原本上黎刷勝利感,變成離開嘅時候認真諗緊同男人講分手.我一直以為自己見嘅情愛糾紛個案都算多,但係做第三者唔係想坐正,只係純粹鍾意同人爭呢種咁特殊嘅病例……Sor9,係案例,我都真係第一次見.我一直以為係啲濕鳩港產愛情電影先會有啲咁嘅劇情,呢一刻我惟有講一句,「到最尾我勝利我得到你,然而又害怕一生一世對住你」咁嘅 K 歌歌詞原來都幾有遠見.
嗯……都好嘅,至少呢個客上黎無喊到妝都溶埋,我反而比較擔心嗰位男士,你以為你第二春?陰公,阿叔你沉咗船啦,阿門.


text:
馮檢基坦言,雖然自己鍾意搭船,但過往忙碌嘅工作令他甚少搭船過海,「我諗上一次應該係半年前,再上一次應該係幾年前啦.」(莫智謙攝)
眾人諸事
遊世界 耍太極 搵真銀 五個政壇大佬的退路
事先聲明,大家將會睇到嘅,係佬,全部都係佬,仲係全部都退咗落嚟嘅一班政壇大佬.新一屆立法會會期開始咗,一代新人換舊人,咁離開議會嘅資深舊人,有番咁上下年紀,唔使再議事,佢哋會點過日辰?
先講民主黨何俊仁,原來佢啱啱先同屋企人坐郵輪去完西班牙巴塞隆拿,仲係佢人生第一次坐郵輪去玩,玩完返香港仲未適應時差.佢休息過後,返回現實做番正職,因為律師樓嘅工作已經接踵而來,再加上仁哥本身係支聯會主席同中國維權律師關注組主席,所以未來要見吓組織成員兼同義工開會,與此同時回歸本行做番全職律師,佢每日有固定工作時間表:「我都係要上庭,要做文件咁樣.」但佢就強調會留番啲私人時間同朋友行吓山,又或者拎番個雪藏咗三十幾年嘅車牌出嚟練車.嘩,大家係咪要小心睇路?
梁家傑下月美國睇紅葉
同樣重操故業嘅仲有公民黨梁家傑,佢係資深大律師,但就喺事業最黃金之時,花最多時間參與政事,喺立法會服務咗十二年,告別議會後,終於會多啲返中環嘅律師樓.除咗工作,仲會抽多啲時間陪家人.傑哥有對孖仔同一個女,佢話下個月會同家人一齊飛美國,探正攻讀環境政策嘅「大孖」,順道觀賞紅葉:「十月會同屋企人放個假,追番啲時間,退落嚟之後想有番多啲自主時間,始終以前成日因為議事日程搞到好忙,冇時間做自己嘢.」
時間多咗,自然靜極思動,想環遊世界,人民力量陳偉業都唔例外,大嚿三個女都喺加拿大溫哥華,佢同老婆就打算十二月飛去當地,兼去黃刀鎮睇極光喎,「下年四,五月可能會去埋西班牙,英國……宣布退休嗰一刻,就係想好好放鬆吓自己,去吓旅行睇多啲書.」雖然係退休,但佢就話抗爭可以繼續預埋佢一份,未來會繼續用市民身份一齊參與.
阿基放唔低民協
雖然已經不在其位,但有退休議員就情願保持忙碌,維持自己影響力.工聯會王國興卸任後話忙到行唔開,唔使再趕朝早八點半立法會會議,多出嚟嘅時間佢想經營自己嘅興趣,例如從小就對中國書法同太極着迷,所以考慮緊開班教街坊耍太極同寫書法,唔知係咪由學寫「日以繼夜」開始?而在政事上,佢專注區議會事務外,仲會成立新組織「廿三萬監察」監察立法會.
至於雙失的馮檢基,就同記者去望海散心,冇得再做議員,個心卻仍然放唔低民協事務,近日已忙住開民協內部會議:「要傾吓我哋嘅檢討,點解會輸,輸喺邊啲重要嘅地方,位置.」未來仲話會繼續同民協黨員傾吓無晒議席後,點繼續發揮民協嘅政治能量,希望佢唔會係白忙
689御用律師樓 搞「錯」有前科
梁振英曾經講過,自己當年買間山頂大宅時,搵過兩個律師同一個建築師反覆檢查過樓則,確保大宅無僭建,其中一位律師,就係薛馮鄺岑嘅前合夥人岑文偉(上右圖左一),雖然出咗事,但律師樓照獲梁振英重用,咁嘅客真係難得.
梁振英向《蘋果日報》發律師信話該報社論錯誤,惡毒同惡意地指控佢貪污,阻礙佢行使連任特首嘅權利,實行用另類方式表態參選,亦令大家聽完「真係忍唔住笑」,但原來成件事笑位唔只呢一個.
話說梁振英係透過薛馮鄺岑律師行出信,前後成十三頁紙,律師行事後罕有發聲明,指《蘋果》報導時唔全面,於是公開晒成份聲明內容,但就被發現竟然連梁振英個英文名都串錯,「 Leung Chun Ying」被僭建成「 Leung Chung Ying」,阿梁生你邊位呀?
講到薛馮鄺岑律師行,現時兩個高級合夥人係鄺志強同薛建平,算係梁振英御用律師樓,同 689過去有多次生意來往,近嘅有上次梁振英向《信報》時任特約評論員練乙錚發律師信,而上屆特首選舉期間,梁振英向傳媒同唐英年發律師信,以至西九門研訊,都係「薛馮鄺岑」經手負責.再講遠啲,梁振英山頂間大宅, 689曾經話自己「買樓時請過兩位律師同一位建築師反覆檢查過樓則」,確保大宅無僭建,其中一位律師正正係薛馮鄺岑嘅前合夥人岑文偉,但雖然搞出個大頭佛,梁振英依然相信呢間律師樓,咁嘅客人真係唔知邊度搵
袁國強愛名牌 戴蘋果教主 icon手工眼鏡
人靠衣裝,男士都唔例外,除咗套衫,戴上身嘅其他配襯都可以有花臣,《壹》仔近日就發現,律政司司長袁國強戴嘅眼鏡原來有名堂,係高級手工眼鏡品牌.
Lunor呢款手工眼鏡嚟自德國,設計靈感源自古董眼鏡,顯微鏡同雙筒望遠鏡等,被喻為現代古董,行簡約,復古路線,但同時對細節極之講究兼有要求,就連鏡腳位都唔可以隨便,留有紋路防流汗滑落.唔少名人都鍾情呢隻牌子嘅眼鏡,好似已故蘋果教主 Steve Jobs生前嗰副十年如一日嘅無框眼鏡,就係 Lunor出品,仲有阿旦鄭丹瑞,歌手方大同,都係 Lunor粉絲,但大家戴嘅就唔同款,袁國強嗰副係「 A6 244」,鏡框應該要四千蚊以上先有成交.戴住副咁貴嘅眼鏡,唔知會唔會幫到佢帶眼識人呢?
撰文:巫不言
news@nextdigital.com.hk


text:
電話畀仔唔畀女!蔡思貝漏電擘髀要慳啲
生得樣靚身材正,多仔埋身是常識,被封為萬人迷呢個「正朵」亦是必然玩法,蔡思貝有齊以上優點,更加係電視台肯搏肯捱上位姐仔,唯一係唔識走位唔識避忌,風頭火勢都衝埋去,孭住「姣精」,「發電機」諢名,好似逢仔必啱咁,即使人家打正牌頭有女朋友都照黐,結果咪緋聞十單有九單都入佢數,難怪被網民對號入座評為「小三」,唔係話佢真係做「小三」,而係凡有情侶分手,蔡思貝鑊鑊都開定條路畀位人入,唔做佢做邊個?
先唔講蔡思貝同洪永城點解「賴嘢」,單數往績已經一大籮,蔡思貝同有女友莊思明嘅楊明開工,竟然共用同一支飲管飲奶,自己嗒過嘅匙羹又遞畀人用,又啜又含,作死咩!歌手鄭俊弘同姜麗文拍拖時,佢突襲對方嘅騷仲送埋花,之後孖住去睇蘇打綠,即刻被人話佢激走姜麗文!至於同羅仲謙拍劇埋身講笑兼約食消夜,嘩!你當楊怡冇到呀?
乜仔都玩得埋
搞到被人話主動姣擒,唔係冇原因,明知視帝陳展鵬惹火多粉絲,繼續唔怕死孖住去整車,行到鬼死咁埋;同大隻仔溫家偉玩到攬頭攬頸兼大講有味笑話,大隻仔喺網上講笑留言話食咗佢隻鮑魚,佢又冇反抗喎……不能盡錄.蔡思貝錯在好玩唔玩,乜仔都可以玩得埋,同洪永城齊齊跑步兼「腿張開」玩一字馬,話晒洪永城嘅女友唐詩詠有名叫做「中國好女友」,即係全世界好女友嘅精神領袖,神聖不可侵犯啦!明知自己惹火,擘腿擘出禍,被人話係第三者,全城狂數,做咗「金翅大鑊鳥」!傳緋聞多過食飯嘅蔡思貝,平時可以當無事發生,今次都不敢怠慢,搵男友麥秋成出手公開合照打救!狼來了故事都有教,一次當巧合,兩次當你唔好彩,第三次就當真的了.
鵪鶉樣仰慕前輩
點解畀人覺得逢仔必「吼」?聽聞佢初入行,女記者問佢攞電話號碼,會用「遲啲會轉電話」等理由推搪,但見男記者就秒速奉上,我Nuts哥好想去相信係或然率問題,即係四個去問,咁啱一個中,就係咁啱個男記者中咗囉!有口痕友話佢呢輪同張衞健拍劇,「噸」起一副仰慕嘅鵪鶉樣,呢啲我又覺得睇你點睇,可能佢尊敬前輩啫.
唔好成日抱住「打波先嚟落雨」嘅負面心態,邊度跌低就邊度起番身,查實蔡思貝廿幾歲女,要承受四方八面嘅批評,的確係好難受,不如正面去諗,已經衰無可衰,一次過受晒,當係磨練,又或者學識擘髀唔擘咁遠,注意衞生唔好一支飲筒兩份飲,慳啲使唔好周圍送花,將來總可以百毒不侵,呢啲人生經驗真係去菲律賓讀博士都讀唔到㗎!


text:
其實篇文2月出既,不過最近先係睇高登返.到有位巴打既一篇自我讀白,講同佢女朋友既經歷,其實中學時期既戀愛真係最Pure最true,唔係太講物質同錢,番學後四圍行下街已經好滿足.
純粹share呢篇等各位巴打睇下,希望大家都珍惜身邊既愛侶,未有既都唔好灰心.
—————————————————————
如果睇緊呢篇文既你係讀緊中學而未有男女朋友既話,我強烈建議你要快D搵番個;如果有既,我好希望你認認真真咁睇哂呢篇文,捉緊身邊果個人,唔好令自己第時後悔遺憾一世.
中學既時候戀愛一定係最單純,最青澀,亦都係最真.當時既你地唔使諗將來前路,唔使驚唔夠錢洗,唔使向現實低頭,可以勇者無懼咁拖住隔離果個埋頭衝去做你地想做既事.儘管當中可能有好多好多障礙,屋企人唔比你地拍拖,老師日日都勸你地公開試前都唔好拍咁多拖哂時間用黎溫書仲好,身邊既朋友都話你地兩個唔夾無乜可能可以keep得長久,但呢D意見你地通通都唔會聽.因為當時你地既世界好簡單,簡單到只係得對方就已經足夠,甚至如果有條向左走向右走Hi問你肯唔肯呢一世人每一日都只對住呢個男/女仔,你都會毫不猶豫答佢你願意.
正正因為一齊讀同一間中學,提供比你地日日見既機會,你地會不由自主咁將生活既每一環每一個細節都同佢扣上關係.筆袋爛左你會同佢一齊去買,甚至搵人訂造兩個情侶款筆袋,驚死人唔知你兩個一齊;每日小息lunch time你地都會痴埋一齊,直程搞到好似你地兩個係學校再無其他朋友可以一齊食飯咁;放學你地都會約埋一齊走,係搭車返屋企之前想盡辦法拖時間去食下野睇下野,為既都只係想見多對方一頭半個鐘.亦都係因為無可避免地會日日見,你地之間有咩嗌交爭執,都可以好快面對面咁拆掂佢,唔使積住積住,而個男仔亦都會忍唔住同個女仔認下衰仔,奶番個女朋友番黎,結果就好快可以和好如初.
直到畢左業,如果你地係咁好彩可以升到同一間大學仲要同一科既話,咁我真係幫你請定小鳳姐都得啦.但對於絕大部份唔係既情侶,都必須面對環境轉變呢個問題.人大左見既野多左,自然想更貪心去認識接觸其他新既事物.拿你班Hi Hi唔好睇到就留低句come on james就收我皮,原來有時一段關係既結束真係未必關第三者事,無論你地為左對方付出幾多犧牲左幾多,但係當兩個人既生活軌跡再唔一樣,生命上再無交叉,好自然感情就會淡.而呢個時候如果雙方都唔alert有呢個問題,直到有一日其中一方再頂唔順呢種無力感,就會出事.
我同我前女朋友由初中開始拍左六年拖,今年year 2,半個月前佢提出左話要分開.我原本以為自己可以好瀟脫咁頭也不回就繼續生活,搵更多條件比佢好,性格無佢咁臭脾氣,生活圈子模式同我更加夾既女仔.但當我回首一望,原來我個心已經唔到我話事,當我衣櫃中既每一件衫,我手機中既每一首歌,我相簿中既每一張相都可以拎出黎講到一個淨係屬於我同佢既故事,我就知道已經返唔到轉頭.我以前成日都會諗佢就係我既mrs right,以為可以同佢平平淡淡咁過之後既日子,以為捱過公開試就可以一直去到結婚.我都承認我係低估左佢係我心目中既重要性,呢半個月黎都頹到Hi Hi,日日都走堂收埋自己係屋企/hall喊,每一次經過同佢去過既地方就會眼濕濕個腦閃番以前同佢一齊既畫面.但又咁講,人生中最青春就係中學既時光,而當你既青春係圍繞住一個人,呢個人就係你呢世最重要既人,其實都好合理姐?
佢提出分手果陣話過因為佢覺得我地已經唔再係中學時候既我地,唔係所有野都可以用一個愛字就解決到,有D現實上既難關,行唔過就係行唔過.所以,我係真心想係度同所有由中學開始拍拖既小情侶講,你如果係珍惜對方既,唔好怕煩怕悶怕長氣,畢左業唔好let go對方.一個唔理但另一個著緊,都仲可能有得挽留返,唔好等到對方心死先識珍惜先諗返以前有幾甜蜜有幾幸福,到時已經無用嫁啦.捱得過剛剛轉換環境呢幾年,就可以捱到去結婚生仔終老呢步嫁啦,唔好好似我咁呀,加油.
我知佢都唔會上高登,唔會睇到呢篇文嫁啦應該,除非呢篇文人推左上Facebook啦.但點都好,我都想講我呢個superman點都會等妳.
http://archive.hkgolden.com/view.aspx?message=6239442
圖片: 電影:那些年我們一起追的女孩


text:
今次呢個 order 其實接咗好耐 o架啦,比起 Winnie 個 order 仲要早好多,但因為唔係咁方便買到班蘭葉,所以拖到依家先完成埋呢個 order.
其實個 order 係老豆個農場 friend 叫我整個魔鬼蛋糕同班蘭戚風俾佢試嘅,咁既然整咗咁多班蘭椰漿喺度,咁就整個班蘭俾佢哋先啦!
今日我用 17 cm 戚風模嘅份量做咗兩個細蛋糕,一個當然係俾老豆個 friend 啦,另一個就梗係留番嚟我同老豆品嚐啦,無理由整兩次自己都無得食 o架! 整完後試味加事後檢討都要啩!!
上次幫 Winnie 整果陣,以為蛋黃無打發而令蛋糕唔係咁發得起,但原來係唔關事.今日再整時,就發現當蛋白霜拌入蛋黃班蘭混合物時,就立即聽到好細聲嘅 "吱吱咋咋",不停咁響,原來係啲蛋白霜消緊泡呀!!所以我就快快手拌好之後就倒入模兼入爐焗,所以今次問題就唔係咁大,同埋唔會太濕.之前整 Winnie 個蛋糕係 20cm,用料自然比依家多,所以需要較長時間去拌勻,亦因為咁樣,蛋白霜消泡時間亦多咗,所以就攪到發得唔好囉!
焗緊蛋糕,清洗用具果陣時,突然間俾我諗到個蒸餸架
可以要嚟咁用!哈,真係方便.
唔知點解,一個焗得咁金黃,而另一個就焗得咁淡色呢!?
唔通個爐嘅火力咁唔平均?當然,靚啲果個就梗係要嚟
送俾人啦,所以就留番淡啲色果個俾自己食啦!
嚟緊禮拜六仲會整多次 o添,呢次就係整俾老表 Lily 佢哋食喇,之前一早都已經講好咗會整俾佢哋 o架啦,不過唔知佢哋鍾唔鍾意呢?上次 Lily 話俾我聽,佢啲同事買過「美心」個班蘭戚風嚟試,佢哋話班蘭味難食到不得了喎!咁我聽到之後第一個反應係:吓,好難食!?


text:
去完迪迪尼,我地就去搭七蚊巴士去迪欣湖啦!真係唔抵,車程唔洗三分鐘,就去到目的地.依程車就真係貴,不過冇法啦...邊個叫我地懶唔行去呀!哈哈~~
今次去迪欣湖嘅目的就係去玩個腳踏船.因為之前CHECK過原來我張全年通行証係可以免費租用,有優惠當然唔執輸,所以一去到迪欣湖就即刻去玩啦!
係未上船之前就先著救生衣
著完救生衣,聽救生員講吓一般安全措施同教我地操作船仔,之後就上船啦!真係都幾緊張,因為我係第一次玩呀!
一上到船仔就用力咁踏都真係好倦,不過又真係勁好玩呀!
我地仲踏到去湖中水個噴泉附近,個噴泉真係勁,D水花飄過嚟,攪到我成身濕哂.大肥豬仲話要玩幾次飄水,所以我成個頭都差唔多濕晒,不過個感覺又真係勁正,勁好正呀!
踏到好倦,我地就係個湖中心飄浮,慢慢感受吓D湖光山色,又影吓相啦!
我地都係個湖玩左成個鐘,雖然係好倦,成對腳都好似冇晒力咁,不過又真係勁好玩.大肥豬仲話玩得好開心添!
原本打算玩完船仔四處影相,不過我地真係用力過度,真係好倦,所以冇去影,搭車走啦!下次先再去影相啦!
開頭都以為只可以免費一次,一問之下,原來張全年通行証係可以成年免費租用,咁我地下次去完迪迪尼,又可以有多一個節目..就係嚟玩腳踏船啦!


text:
18 JUNE 2016(SAT)自上次我地去左將軍澳南海濱長廊踩單車,小小豬成日都讓著要我地再帶佢地踩單車.不過之後嘅天氣都一直唔好,所以都未能成事.終於見今日天氣都幾好,見我地出開九龍城活動,所以就近近地嚟賈炳達道公園單車徑,一解小小豬想踩單車嘅慾望啦~
出門口時真係陽光勁好,到我地參加完活動之後先發現原來曾經落過雨,一見地面上有濕濕地時,小小豬都有丁點失望.但我見天氣都唔錯,太陽伯伯已經出返嚟,再加上地上水氹又唔算好利害,只要我地慢慢踩都應該係唔會有問題.所以我地就向賈炳達道公園單車徑出發啦!
其實依個單車徑我地都唔係第一次嚟,早係小小豬細細個兩歲多時都已經嚟玩,不過嗰時就係坐DADDY車尾,冇得自己踩,依家大個仔就可以嚟自己踩.
嚟賈炳達道公園單車徑都真係幾方便,係九龍寨城公園同九龍城廣場旁邊,而且入口就係大路旁,所以絕對係一個鬧市中可以享受單車樂嘅好地方呀!
未出發前當然要認下啲路牌先啦~
我覺得公園又幾好,將啲路牌展示晒出嚟,等小朋友一陣踩單車時可以留意一下,咁踩嘅時候就更加安全啦~
由於我地有渣車,所以就可以自己帶部戰車嚟玩.不過其實單車徑內都有單車租借服務,租車費用都係大約$30至$40一個鐘(租車時另加按金),所以如果有需要或者即興時,都可以嚟租車玩呀~
好啦....可以開始啦,由於整個公園係以單線行車,所以其實都幾安全呀~
單車徑有平路,亦有幾個斜路路徑,同時三條唔同斜坡路段嘅天橋係整個單車徑穿插~
沿路都有好清楚嘅地標,只要跟住嚟踩咁就冇有怕啦~
當踩上天橋位時,又有路牌提示要減速慢駛~
一落左橋小小豬又嚟努力向前衝了~
其實周圍環境都真係唔錯,周圍都係綠油油,我沿途跟住小小豬單車尾行,都覺得好輕鬆(當然仲係感覺有啲熱啦....哈哈哈).雖然有一片小草地,不過我地唔好行上去踩啲草呀,因為有告示寫住唔可以踩上去,我地要守規則同愛護環境呀~
恨左踩單車好耐嘅小小豬,真係玩得特別開心呀~
仲特別神氣添~
小小豬慢慢踩,大約20分鐘左右就係單車徑內踩左一個圈啦~
除車一條單程單車徑之外,仲有一個圓型單車練習場,應該就係用嚟練習花式單車嘅地方,見冇人就俾小小豬入去跟住啲箭咀踩一轉啦~
係單車徑只係踩一轉又點可以滿足依個小小豬呀,不過我行左一轉之後都真係勁攰,所以接下來就由DADDY陪佢啦.依隻百厭豬以為自己好勁,見到同場有其他哥哥企度踩佢又嚟跟住學~
當然咁危險係唔可以啦,最後就乖乖地坐好慢慢踩啦~
如果小朋友太細個,或者係初學嘅小朋友,就可以入嚟依個兒童單車遊樂區,咁就可以練習多啲熟多啲,先再出去單車徑玩啦~
一個看似簡單但其實係好豐富嘅地方,有時間都真係可以嚟多啲,等小小豬踩多啲單車訓練下腳力,同時都可以係一個好優質嘅親子時光呀!
**我地的FACEBOOK PAGE,齊齊來交流親子.育兒.烹飪啦**


text:
2008-11-19 09:54
magiyafeimo
devilseven,唔見你回應既?滿洲網我既族胞等緊睇你既偉論呀.
你以為唔睇我既回應就可以當冇事發生過?用你地nikan既成語講,唔好掩耳盜鈴啦!
你以為睇過幾本關於狼圖騰既書就以為好了解我地?咪笑大人個口啦.應該係你睇下歷史書,devilseven,我睇到你既回答就知你無知到極點.我地知你有睇歷史書,不過你係睇緊d片面既歷史書je
尼山薩滿既故事你知幾多?江格爾你又知道d乜?恐怕我地既真正歷史文化你一d都唔懂.
看來應該我為你地nikan而汗顏,拜託!自己多d了解下關於我地滿洲族同蒙古族既野啦
acina你會解做乜?呵呵,你地nikan有人居然解做豬…
講過好多次,我地對宗教係包容既,唔係既話,我地先祖點會由薩滿教變藏佛?而我地仲有一群東正教徒,係自願信奉既,你又知唔知?好多好似你呢種nikan無知扮有知…
你想講草原民族係中原過黎?你又知唔知肅慎同中國係一d關係都冇?我地係有吸收你地nikan既文化,但係唔代表我地就係同你地一類人,你地nikan而家都接受好多西方既事物,唔通咁就可以話你地nikan係白種人?唔好見其他人係黃種人就認親認戚啦拜託!我想嘔!


text:
終於,終於,FIFA最佳教練都要放棄喇!李斯特城宣佈炒領隊雲尼亞里.再唔炒,就唔洗再炒啦,因為英超已經完成咗三分之二嘅賽程,而身為上季神奇球隊李斯特城由天堂跌落地獄,飽受降班威脅,打破上屆車路士創出嘅多項最差衛冕冠軍成績,暫時同榜尾嘅新特蘭只係相差兩分,炒領隊係顯示管理層防止降班收場嘅決心.李斯特城今季究竟出咗咩問題?
第一,你知我知單眼佬都知,就係中場核心干堤離隊.李斯特城上季嘅成功,除咗華迪,馬列斯等攻擊主力嘅出色表現外,干堤嘅中場掃蕩功不可沒,佢嘅在陣幫助後防線減去唔少壓力,今屆佢一走,代替佢嘅文迪,艾馬迪或者尼迪迪都取代唔到佢.而得到佢嘅車路士就高居榜首,就知干堤幾咁重要.放走干堤當然係錯!不過,要體諒李斯特城始終唔係班霸,中小型始終面對成績好就會俾人拆骨嘅風險.賣走干堤,換得幾千萬鎊嘅收入,再分散投資,加強板凳深度,做法其實好正路.要怪只好怪,球探眼光唔好,買唔返相同質素嘅代替球員而已.
第二,陣式嘅轉變.李斯特城上季奪冠而回,今季最需要調整嘅係球隊踢法.筆者上屆已經分析過佢地踢法勝在簡單直接,中後場有波多數大腳清,再由前場開始緊迫對手,令到對手犯錯.呢種踢法嘅效率係建基於對手視李斯特城為弱隊嘅前提之上,對手谷上前場,咁先易偷雞得手.今屆李斯特城擁有冠軍光環,加上踢法已經俾人洞悉,弱旅縮後踢,打反擊,李斯特城就無從入手.雲尼亞里其實已經預見到問題嘅出現,識得簽入頂上工夫一流嘅施利文尼幫手破密集.只係落場同打機唔同,其他位置嘅球員需要練習配合,牽一髮而動全身,當由快攻變成高空攻勢,中後場嘅踢法應該點調整?呢樣係李斯特城今屆嘅敗筆.與此同時,簽入梅沙同施利文尼之後,岡崎慎司出場時間明顯少咗,缺少呢位拼命三郎,對手後防踢得輕鬆咗,李斯特城中後場嘅問題自然更加突出.
第三,賽程.今屆要踢歐洲賽,李斯特城賽程密咗,對領隊嘅考驗自然大咗.點樣輪換球員?點樣釐定比賽優先次序?踢法點調整?每樣都需要有詳細計劃.當比賽一多,球員體能,士氣自然難長期維持喺高水平,君不見利物浦,阿仙奴,熱刺都曾經面對低潮期.好彩嘅係,李斯特城得返聯賽同歐聯要踢,其他盃賽都畢晒業,呢樣問題應該可以好快解決.
李斯特城最後能唔能夠逃出生天?咁就要睇新領隊人選,同埋能唔能夠以最快時間帶返起隊波,踢出上屆嘅士氣,等球隊再創一次奇蹟喇!


text:
觀塘創紀之城好彩酒家自從轉工後都好少踏足觀塘一帶了﹐雖然係工業區﹐但其實都有幾多好野食.
上星期因為應舊同事約而再重臨觀塘﹐今次係去飲茶﹐去左創紀之城間好彩飲.
講真呢間酒樓真係打左咁多年觀塘工都未嚟過﹐因為都唔算近公司﹐但因為同事話點心唔錯而約左嚟呢度.
我地一行六個人﹐各自點左唔少點心﹐首先嚟左個冷盤係海蜇千層﹐一向鐘意食海蜇﹐佢個千層應該係豬耳來的﹐配上好香嘅麻油同芝麻﹐涼涼地幾醒胃.
跟住嚟左個粉果﹐一睇就知好足料﹐多到爆開咁滯﹐皮好薄﹐一籠有三個﹐兩籠就滿足哂成枱人嘅胃口.加上而家啲燒賣已經唔係間間好食﹐粉果係不錯的選擇.
個人愈大就愈喜愛懷舊﹐對食物亦然﹐ 跟住叫左籠糯米雞,想起以前讀書時一朝早食一個真係好好好滿足架﹗
一上枱話咁快就俾我地清哂喇﹐ 嘩哈哈~
再嚟就係腸粉﹗ 飲茶必叫﹗ 今次叫左蝦腸同牛肉腸﹐ 蝦好新鮮﹐又大大隻﹐ 睇得出做得好有心機.個人認為牛腸加芫茜係絕配﹐ 一個人食一碟都唔過份呀﹗
終於到我嘅"飛佛'出場—流沙奶皇包﹗ 呢樣簡直可以話係飲茶必食﹐ 一撕開兩半啲半溶奶皇就流哂出嚟﹐ 差啲就流哂落隻手度呀﹐好野自然唔可以等﹐即刻一口KO佢啦~
跟住就係豉汁蒸鳳爪﹐好好好入味﹗又夠淋﹐鳳爪都大隻﹐都係啲傳統食物最好食.
食多碗茶樓嘅紅豆沙﹐至令今餐劃上完美句號.
雖然已同呢班舊同事少見左好多﹐但一餐簡單嘅飯係會令人更珍惜相處嘅緣份. 多謝分享~^^^^
頁: [1]


text:
2. 你枱面唔記得清走嘅食物殘渣
清潔姐姐叔叔們都有對污垢X-ray眼,對於大頭蝦又邋邋遢遢嘅同事就梗係不能沒有佢哋,因為呢類人通常都會將食完嘅糖紙,包裝紙,甚至杯麵等等就咁放係位久久不清,仲有啲為人污糟嘅同事,成日留低啲茶漬糖水漬喺枱面咁,放多幾日真係隨時惹來一大隊蟲蟲特工隊!身邊同事都真係多得佢唔少,好在有呢啲清潔姐姐叔叔掃描到呢啲清潔隱患,先唔會搞到要全公司撤離滅蟲!
3. 保持廁所清潔,紙巾長用長有
廁所清潔有幾重要唔洗講喇掛?斷估你見到廁所板上有鞋印或者尿漬,你都始終會有啲不安嘅!而全靠有清潔姐姐叔叔幫我哋日洗夜洗,我哋先有乾淨嘅廁所用!而肚痛去廁所嗰陣,你最驚發生嘅係咩吖?就係無廁紙呀!好在有清潔姐姐,先保到我哋唔洗面對呢個咁尷尬嘅局面.
4. 保持茶水間乾淨,雪櫃無異味
好多無公德心嘅人鍾意將自己洗完嘅飯盒就咁掉喺Pantry搞到周圍都係水漬,Sink盤又爆晒咁嘅局面,呢啲情況都係多得啲姐姐叔叔幫佢哋執手尾.
同埋雪櫃用耐咗就好易有異味,都係全靠清潔通才嘅佢哋幫我哋處理好咋!
5. 一有著數就會嚟益你
通常清潔姐姐叔叔都會負責幾個部門嘅嘢,亦會收盡幾個部門嘅著數,例如啲優惠券呀,邊度有平嘢嘅情報咁.如果你同姐姐有返咁上下交情,你都一定會透過佢得到唔少好處,慳返唔少.
6. 爸爸媽媽Feel
有啲公司嘅清潔姐姐叔叔除咗會幫你打理公司嘅清潔尤關細務,仲會煲返啲滋補湯水俾各位同事飲,令你捱到死死吓都可以進補一下.而大部分嘅姐姐仲會同你談笑風生,做咗幾十年人,有時你遇上啲煩惱同佢傾,佢仲可過到唔少經驗或者人生大道理俾你,獲益良多呀.
7. 公司天文台
作為唯一可以穿梭各大部門嘅職員,清潔姐姐叔叔絕對係全公司嘅第一號收風人物.幾時準備炒人升人,佢分分鐘仲清楚過你直屬老細!
所以換句話說,絕對唔得罪得佢哋,否則你嘅衰嘢同樣會秒速喺公司上下傳播開去.


text:
呢個場面,確係O嘴.踏入生日周嘅曾志偉,尋晚出席完活動之後,就拉大隊去咗蘭桂坊慶祝,志偉生日咁大單,梗係多星捧場啦!話說,SuperGirls嘅Aka,Yanny,Heidi,Jessica就遲咗少少先到,不過有時就係咁,遇遲愈遲,原本想趕入場嘅佢哋,突然畀一個殺出嚟嘅老外欄途截擊,嗰位老外,仲要除咗條褲對住SG.四女反應大不同由於呢個情況太過突然,記者亦都咁啱背住老外,所以唔清楚佢有冇露械,只係 ...
呢個場面,確係O嘴.踏入生日周嘅曾志偉,尋晚出席完活動之後,就拉大隊去咗蘭桂坊慶祝,志偉生日咁大單,梗係多星捧場話說,SuperGirls嘅Aka,Yanny,Heidi,Jessica就遲咗少少先到,不過有時就係咁,遇遲愈遲,原本想趕入場嘅佢哋,突然畀一個殺出嚟嘅老外欄途截擊,嗰位老外,仲要除咗條褲對住SG.四女反應大不同由於呢個情況太過突然,記者亦都咁啱背住老外,所以唔清楚佢有冇露械,只係 ...
踏入生日周嘅曾志偉,尋晚出席完活動之後,就拉大隊去咗蘭桂坊慶祝,志偉生日咁大單,梗係多星捧場
話說,Super Girls嘅Aka,Yanny,Heidi,Jessica就遲咗少少先到,不過有時就係咁,遇遲愈遲,原本想趕入場嘅佢哋,突然畀一個殺出嚟嘅老外欄途截擊,嗰位老外,仲要除咗條褲對住SG.
四女反應大不同
由於呢個情況太過突然,記者亦都咁啱背住老外,所以唔清楚佢有冇露械,只係清楚見到佢嘅八月十五.面對呢個咁可怕嘅突如其來,一班SG都嚇到魂飛魄散,其中Heidi嚇到O嘴兼擰轉面,而Aka同Yanny就較為鎮定,不過睇番啲相,AKA視線有不期然望向老外下方,個樣有啲愕然,而Yanny就全場零反應,嗰種鎮定着實令人佩服.至於Jessica,就因為畀啲隊友遮住咗,所以望唔到佢嘅反應,總之成個場面既震撼又尷尬.


text:
中環出更:恐襲陰霾 楊華勇遊泰忐忑
七,八月份係旅遊旺季,但日前泰國曼谷發生大爆炸慘劇,打亂咗唔少人嘅旅遊計劃,部分已經訂晒機票及酒店嘅人為安全計都立即更改行程,轉機票去其他地方.卓妮尋日喺一個酒會上見到中華總商會常務會董楊華勇(Johnny)及太太莊菲娜,原來佢哋月底本來打算去布吉玩,但依家就十五十六,唔知去唔去好.
尋日美國家得路天然健康食品喺銅鑼灣有新店開張,與執行董事及總裁陳家偉(Calvin)老友鬼鬼嘅Johnny帶埋太太去捧場,講起早幾日曼谷爆炸慘劇,Johnny就話目前心大心細,皆因去布吉嘅所有嘢都已經一早訂好晒,取消又唔係,但照去嘅話唔多唔少都會有啲擔心,雖然布吉同曼谷始終有一段距離,但都盡量避免前往人口密集嘅景點.
現身捧場嘅仲有Calvin喺香港中華廠商聯合會嘅一班手足,包括青委主席張永鴻,副主席吳景灝,顏明秀,劉子芸,黃浩鈞及王詩雅等.提到健康生活習慣,除咗飲食,配合運動亦好緊要.啱啱去完菲律賓旅行返港嘅顏明秀就最鍾意做運動,佢話今次喺當地潛水有意外收穫,就係見到成個人咁大隻海龜,對於有養龜嘅佢嚟講格外驚喜,仲拍低咗唔少相片及短片添.
陳家偉逆市開新店
對於近期零售業處於寒冬,唔少大型連鎖店都要開源節流減分店,Calvin反而逆市開分店,佢話係因為其客源大部分係香港人,所以個人遊減少對生意影響不大,加上租金回落,佢哋多咗地點選擇,嚟緊一年預計會繼續擴張.
卓妮
贊助商:


text:
你話日超盃緊要定亞冠盃緊要?呢個問題有啲多餘,因為邊隊波都會揀後者,所以今日橫濱日產球場上演嘅日超盃鹿島鹿角對浦和紅鑽,變數特別多,簡單啲玩個1.68倍浦和攞冠軍算數!
(周六下午12時35分開賽,馬會網上文字直播)
點解選擇玩冠軍彩池,理由係從上屆交手賽績,季前增兵幾樣去睇,鹿島應該秤高些少,但係初盤一出,歐洲唔少莊家將原本壓低些少嘅鹿島主W推高,個勝和負結構同足智彩浦和小讓平半嘅格局睇齊,即係話臨時轉軚,出現呢種異動,明顯反映有啲嘢係對日職衞冕冠軍鹿島不利,咁內裏有乜問題呢?絕對同實力冇太大關係.
鹿島射12碼輸多贏少
季前鹿島雖然走咗柴崎岳,後衞黃錫鎬等主力,但係簽番彭美拉斯中場李安度,神戶前鋒柏度祖尼亞,天鵝中場里奧施華,湘南「攻守發動機」三竿雄斗,全北門將權純泰幾個,前中後都有補強,表面睇左閘,龍門兩個弱位強化咗.浦和亦一樣,羅致咗天鵝鋒將拿費爾達施華,千葉安拿胡阿道,前鋒衝擊力,制空力都提高晒,「橫濱水手守護神」榎本哲也嘅加盟,更為龍門西川周作搵到個好副手.
不過大家仔細啲睇吓就明,兩隊嘅增兵都係基於原有班底加強板櫈深度,作戰實力提升唔叫得脫胎換骨,佢哋咁做完全為咗配合日本足協,日職聯賽會提出嘅「絕對突破」亞冠策略,希望響亞洲舞台威番鋪,打破日本將近10年嘅亞冠錦標荒.事實喺日超盃之後3日,浦和就要喺亞冠作客西悉尼流浪者,鹿島就主場鬥蔚山現代,對手都係硬嘢,唔輪到佢兩隊唔就住.
由於有亞冠顧慮,鹿島,浦和喺呢個類似英格蘭社區盾性質嘅日超盃,未必會去到盡,肯唔肯出足人都係疑問.因為咁,倒不如玩冠軍賠率博鋪大細,事關浦和響日產球場打波15戰取得9勝,鹿島就15戰得6勝,橫濱呢個場旺浦和些少,加埋佢哋季季都係有頭威冇尾陣,頭威頭勢實搏啲.而且鹿島今日多數倚重上季坐多過踢嘅曾端準把關,後防存在風險,尤其佢哋喺日超盃4次射12碼輸咗3次,即係場波和親都牙煙,與其博受讓嘅佢哋,倒不如玩浦和冠軍,起碼好分過中鹿島半格下盤.


text:
tony
Fractal Design Define C 機箱走線
好耐冇貼過砌機圖 Define C.算係一隻比較細嘅ATX箱 唔錯.而且好易砌
Sharkoon DG7000 機箱走線
今次係悠二電腦硬件砌機解說站第二篇機箱走線心得分享.Sharkoon DG7000呢款新機箱.近期悠二好多List都轉用左佢.一來鋼水.二來散熱好.有三把14CM扇.三來足隔塵網.只係賣450蚊.真係幾抵玩 唔多廢話.直接入主題.因為唔係教你砌機而係講上悠二我對機箱既走線分享,所以步驟可能係會有大跳躍 首先睇下機箱既背部.Sharkoon DG7000前面有個罩.所以火牛要由後面放入去 之後CPU Pin線都係由左上角入去架啦.呢隻機箱較易.因為個CPU Pin線唔同一般機箱.佢係放左起底板既上方.所以唔使壓住條線都可以走到線.之後再跟手上哂螺絲 DG7000條CPU Pin線可以好易隱藏到.直接將條線塞落去條喇位就可以.因為都有d銅柱會卡一卡住佢.所以唔怕佢飛出黎 之後如果你好似係今次較為細型既MicroATX.可以直接由機箱散熱背蓋位條喇走出黎.如果你塊底板係大少少係唔可以由呢度入黎的.正常係要由下面呢張圖右面條喇位黎出的.不過其實好多ATX機箱都可以玩呢招偷位.所以大家都可以試試 可以起呢個位用索帶搏住佢 由於DG7000冇開MicroATX走線孔.雖然你可以由個火牛罩下方既洞穿返上黎.但呢個做法正常係俾ATX板用的.如果MATX底板用既話.會有好長既線.所以我起呢度會教你另一種做法.可以見到底板同機箱之間.會有銅柱位會隔塵.可以利用呢個空隙黎穿D線過去.就好似下圖咁 audio線可以咁樣走入去 jumper線可以對條24Pin圍幾個圈再放入去 USB 3.0.Audio.Jumper線暫時咁樣玩住先 其實呢度我唔記得左插條USB 2.0線.而家補返 裝完SSD個d.插返d電源線先.照樣同上篇gx500插法一樣.搵最短距離既插頭插落去第一個裝置.d線可以放落去3.5 HDD位底部 再插埋DVD Writer sata電源線就咁先 鬆開dg7000機箱風扇線d鐵線(砌機砌到手套都穿埋:o) 之後將前面所有大四Pin插頭既線用索帶搏住起呢個位 一樣放哂去3.5吋HDD位底部.乜都睇唔到 sata線圍住d線再拉返去上面.正常如果ATX板可以圍多幾個圈.拎最短距離插去底部.但如果好似我matx既話.唯有咁樣. 正常應該係起右面條喇位走出黎的.但呢塊MATX走個到既話.會有好長既線show出黎.所以走上面. DVD Writer SATA線一樣啦 Display Card PCI-E線都係由呢個位走出黎.冇乜特別 最後既完成圖 DG7000要走線走得好係唔算易.因為同正常機箱既走線洞既位置係唔一樣.DG7000如果返ATX板既話.相信會易玩好多 暫時係咁.循例講返句 我走線未必係走得最好.都未必走得最完整 但應該都滿足到一般人.完美主義者既話.我只能對你講.走啦.我唔想搞大佢


text:
依家係
4後
迪朗修兒┼XX ┼XX
睇對乜人
如果落晒翡翠龍同JIHO
就無得落眼鏡佬呢D減傷角
一係就換走修兒
有咩建議?
定係2選1再等presty
修兒放中?
中已經有賤賤光暗杜爺
睇落又唔似有佢既事
修兒零光環┼回果少少血
留返pve啦
拉條拉屍
必突到上去 光暗照殺
有用架
X2
我PVP靠佢食糊
借EBM KEVIN唔該
借EBM KEVIN唔該
借EBM KEVIN唔該
借EBM KEVIN唔該
轉ed
有女火/光妹/新電門/小玄
女火小玄7星+160
另外兩隻6星+160
有女火/光妹/新電門/小玄
女火小玄7星+160
另外兩隻6星+160
門將全是護罩型,勁
就算冇修兒,你呢堆門將的好拍檔都會係火奶啦.
純粹睇屬性食飯就得
不斷回血保住護罩,見到碎片/儲射就隊翡翠龍俾佢射.
呢個陣唯一缺點係面對搶射可能有危險,因為爆發力不高,正因為咁,更加唔走得修兒,要靠修兒先帶到個波上前.
姐係換翡翠龍+ JIHO都可以?
食JIHO ACE
而家二覺果d 6星小動物點拎
而家二覺果d 6星小動物點拎
5星動物+3星合上去
點解杜爺有兩個獨特skin
點解杜爺有兩個獨特skin
一個活動
一個真獨特
點解杜爺有兩個獨特skin
一個活動
一個真獨特
好心出番真係靚既skin比車哥
見到有人用迪朗ACE都唔用JIHO ACE
笑而不語
遇到個痴線佬
一定係真愛
遇到個痴線佬
一定係真愛
點解痴線?


text:
男朋友成日問我到未,究竟點先叫 「到」?
咩叫做「到」?喲喲,即係問你有性高潮未呀!咩叫高潮?唉,無陰公,原來好多姐妹都唔知咩叫做高潮.唔係次次啪啪啪男人射完就叫任務完成的,女人都應該要享受過程.
高潮嘅感覺你試過有幾多?通常你會覺得有少少似急尿,會忍唔住反白眼,亦即係大家俗稱嘅「高潮眼」,又會發出呻吟聲,雙手會不自覺咁捉實對方,身體會變得熱辣辣,有抽搐,呼吸加速,心跳加快,乳頭變硬同覺得好似天旋地轉咁,陰道分泌物增加,甚至出現潮吹.有人話女人高潮後會面紅耳赤,氣息超好,我春露小姐淨係知做完愛做的事後,心滿意足會瞓得好好,畢竟一次30分鐘愛愛可以消耗相約100卡路里,玩足一個鐘等於跑咗半個鐘步呀.
但係呢個時候就會有人問,究竟點先有高潮.其實女人真係好幸福,一次性愛可以有多次高潮,中間仲可以唔洗停唔洗休息,而且仲會有好多身體部分可以令你有高潮感.
1. 乳頭性高潮
唔係個個姐妹都會透過刺激乳頭有高潮嘅,但通常對方輕錫,輕咬,愛撫同搓揉下胸部,都會出現痕癢同快感,令乳頭變硬,妹妹開始濕潤.
2. 陰蒂性高潮
通常呢個係第一階段嘅高潮,記住要慢慢嚟,由上而下,由外到內咁,用手指,脷或者工具係陰蒂附近遊走,好容易就會有高潮.呢種高潮嚟得快,而且仲可以不限次數咁嚟勁多次,你會開始想呻吟,身體不停咁擺動同有腳軟嘅感覺.不過好多男人都會以為一味靠快就係勁,最後佢地手指抽筋,你又未必有感覺,所以需要時可以捉住佢哋隻手,show個啱嘅節奏畀佢地睇.
3. G點性高潮
G點,據稱係唔少姐妹失守之地,用手指伸入陰道,陰道口2-3cm就係呢個高敏感度地帶,只要受少少刺激就會好容易有急尿般嘅高潮感架啦.
4. 陰道性高潮
玩得差不多,可以嘗試真正嘅進入啦.記住唔好咁快一次過入哂,入啲唔入啲個種得到與得不到之間,通常男女雙方都會好興奮.當JJ完全進入時,陰道同子宮就會受到刺激而進入高潮,好多男人會覺得越大力同越快女人就會越爽,不過個個姐妹唔同,記得有咩需要就出聲.雖然摩擦可以帶黎身體上嘅愉悅,但快慢有序,仲要滿足情感上嘅需要.鍾意,可以播下音樂,點下香薰,增加情調,想叫就叫啦.
5. 肛道性高潮
嗱,有啲姐妹會覺得肛交有高潮,不過pat pat皮膚薄,好容易損,記得準備潤滑劑,唔想咁激動,可以試下用手指先,你都應該會有一股想瀨屎嘅感覺,而且非常強烈,不過記得保持衛生呀.
姐妹們要性高潮真係唔難,唔洗怕唔好意思開口喎,因為對方係愛你嘅就一定都想你開心同舒服.對於好多男人嚟講,佢地覺得自己打飛機方便又快捷,唔駛一定要同你做的.如果你主動同佢一齊搵高潮位,佢見到你咁滿足,佢都會好自豪,自信心返哂嚟呀!


text:
2015年6月17日星期三
黑豆木耳木瓜湯
今日喺街市買到兩個好靚仔嘅木瓜,菜檔阿姐就話今日木瓜賣得好平,賣 $5 斤,以近排價格以言係咪真係好平就唔知喇,因為好耐無買之餘,自從檔口變到迷你 size 之後就連價錢牌都無位擺,以前就算唔買某樣嘢,但見到個價錢牌都可以大約知道行程,依家就無呢支歌唱喇,而且有啲貨迫住要放喺佢哋檔口入面,要就嗌佢哋拎俾你,無得樣樣都落手落腳自己揀,更加唔好意思叫人家攞好多出嚟俾你揀啦!希望個街市快啲重建完成.
我自己就好怕熟木瓜,唔知點解嗰覺得味道好難聞,好臭,聞到都即刻反胃兼作嘔,但問過好多人又話唔覺得,究竟係我嘅嗅覺有問題呀,定係其他人都同我一樣都聞到同一種味道,但就唔覺得係臭,情況就好似榴槤味咁樣,所以我一般都只會買青木瓜,好彩青木瓜煲湯都一樣咁甜.
2015年6月15日星期一
好食易整的 focaccia
2015年6月14日星期日
中東口袋包 Pita Bread
呢個 pita 其實之前都已經整過一次,嗰次係跟型仔廚師個 recipe 去整,用平底鑊烘烤,但可惜徹底失敗,無一個可以中空膨脹呢!!
正所謂失敗乃成功之母,從錯誤中學習,如果唔係上次咁失敗的話,我都唔會咁有心機上網搵資料,睇吓自己錯喺邊度,所以上次嘅失敗都並非壞事!睇咗喺網上搜尋到嘅成功製作要點之後,再改試用 blog 友 Allie 嘅食譜,今次終於成功喇,無論係入爐焗定係用平底鑊烘烤都能夠膨脹中空.
2015年6月11日星期四
蕎麥雜菜沙律
禮拜一嗰日係 Charmaine 學校嘅 study leave,所以佢提早咗朝早學琴,之後就可以去補習兼溫書,準備應戰大考.下晝突然間變得好得閒,所以決定去糧倉補給物資,順便買埋沙律菜.
呢期藜麥 (quinoa) 大熱,個個都話要食 super food,但我一直都無試到,一來價錢唔平啦,但其實貴都唔係問題,最怕係唔啱食的話都唔知要唔要好,你知啦,呢啲健康食品唔係個個人都鍾意食㗎嘛,真係送都未必要㗎!!
唔知點解,見到藜麥個樣成日都形住佢係好硬,唔易消化,食到頂心頂肺,呢個亦係我主要無買嚟試嘅原因.早前同 blog 友小月傾開,佢話寧願食蕎麥 (buckwheat) 好過,質地相對比較軟啲,易啲消化,咁啱糧倉都有得賣,而且價錢相對經濟好多,買包試吓整沙律先!
2015年6月8日星期一
韓醬煮雜菜
2015年6月4日星期四
德國酸椰菜
2015年6月3日星期三
甜酸豆腐
2015年6月1日星期一
新背囊
自從我個好拍檔,好戰友榮休之後,我一直都無買番個新嘅大背囊,唔係款同 size 唔啱就係價錢唔啱,所以拖拖吓就無咗件事.
好耐之前有次跟 Winnie 見面交收時,佢見我左一袋右一袋,拎到成隻 “積” 咁,問我做乜唔帶背囊,我話我無背囊用,原來佢將呢句說話記到依家,有次佢 whatsapp 我話買咗個背囊俾我,咁我當然非常開心啦!開心唔係因為有新背囊用,而係老友咁有我心,隨便的一句說話都咁上心,難怪以前媽咪成鬼日都讚佢好,話要介紹個好男仔俾佢喎,我心諗,有好仔我都一手搶咗佢過嚟先啦,幾時到佢要呀,哇咔咔咔咔咔 ~ ~ ~ ~! XD
至愛合桃香蕉蛋糕
涼拌腐乳茄子
訂閱: 文章 (Atom)


text:
細細個就睇電視見到每年六四維園燭光燦爛,去到中學老師同我講六四,再因為參與社運組織,而真係有接觸六四晚會——仲記得有契機嘅第一年嗰晚落大雨,我要返工OT,冇去﹔後來即使有去,我都只係出現喺街站,參與點算籌款嘅工作比較多,而冇入過場內.所以嚴格嚟講,我係冇正式參與過六四嘅晚會嘅.
但因為身邊人,我睇咗好多關於六四嘅嘢.你問我睇嗰陣覺得點啊,作為一個人咁就點都有啲情緒同感受嘅.但對我嚟講,六四當時帶畀我最多嘅係震撼:「原來喺咁近我哋嘅地方,有個咁嘅政府係會殺咗啲學生,係咁唔人道.」睇完六四嘅嘢,基於人道理由我唔會反對平反六四,而更多嘅係似睇咗一部悲劇小說一樣,拎咗要拎嘅嘢之後就完咗.
點解會咁冷漠?我諗因為我係95年出生,我冇咩同中國有接觸,我冇好似上一代人咁睇住電視直播,睇住報紙喺咁報嚟見證六四掛.你問我對我嚟講最記得最記得嘅,反而係有輪梁錦松偷步買車,沙士同埋推廿三條,然後五十萬人上街,再去到後尾阿董伯腳痛下台.今日大家喺度爭論「六唔六四」,又點點點點點,我心諗關我咩事呢?我知道咗鄰國發神經,我知道鄰國成班癲佬咪得,鄰國班人都覺得國家好經濟好就通通都可以忘掉嘅時候,我做咩要為佢哋擔心?
守護歷史,保護真相我支持嫁,但係係要以點嘅形式呢?點解要講到唔去六四晚會就忘記歷史呢?八九六四對香港民主進程嘅推動係不可否認嘅,我哋要記得佢係因為基於地緣政治,係基於我哋曾經受佢影響.出於人道理由我哋都係應該悼念嘅.但係六四嘅燭光晚會要去嗎?對我嚟講,不了,因為搞六四晚會嗰個支聯會係撐「建設民主……鄰國」嘅,我對呢樣嘢冇興趣.「平反別人的六四」,「追究鄰國屠自己城」非我責任,但我絕對唔會反對.
與其話大家喺度討論去唔去六四晚會,不如話大家係拗緊大家仲有冇去六四晚會嘅必要以及今後我哋應該以何種態度面對六四.而我覺得唯有擺脫呢種「做/唔做」,而認真去諗「做緊咩?」「點解要做?」以及「以後應該點做?」先會為我哋嘅爭論帶嚟意義.
大道之行也,天下為公,選賢與能,講信修睦.---《禮運.大同》


text:
今日我地又入左迪迪尼行一轉啦!(有年票當然唔好浪費,有時間就入去嘛!)
出門口時個天氣係幾好,好天得嚟又唔太熱又唔晒,所以都以為入迪迪尼會好舒服.點知...一入到樂園個天氣都真係轉晒,勁熱又晒,所以我都即刻去同小小豬換返件小背心,等佢唔好熱親呀!
因為實在太熱,同埋又多人,所以我地都唔周圍走,主要都係入SHOP行吓.依個小小豬一見到啲MICKEY都不知幾開心,仲企定定好似等大肥豬同佢影相咁呀~
睇吓小小豬玩依個小風篇玩得幾開心~
就係因為佢笑得咁開心,大肥豬就買左俾佢玩,仲去到餐廳都拎住嚟玩呀(BTW...我好鐘意依一張相...影得好有FEEL呀)~
食飽飽之後,我就就向灰熊山谷進發,依個小小豬唔知係唔係話我推得慢,要幫我手推車仔呀~
平日唔鐘意帶帽嘅小小豬,既然係依一刻肯帶住周圍走.小小豬著左帽個樣又真係幾型仔呀~
玩到攰就自己行返上去坐車車,坐車之餘又嚟CHOK樣~
灰熊山谷有一個地方專係俾小朋友玩水,不過依個小小豬唔敢行去,所以大肥豬就抱佢去感受吓啦~
又要驚又要睇嘅小小豬經過今次有大肥豬陪入去之後,開始都唔太驚,下一次入嚟應該可以自己玩啦!
原本我地打算等灰熊山谷版MICKEY&MINNIE影相,不過等左好耐都唔見,所以就轉去TOYSTORYLAND,等小小豬去同佢啲至愛ABC玩吓~
小小豬係留心睇緊玩『U型車』嘅朋友,因為俾佢地嘅叫聲吸引住呀~
玩到差唔多,我地先同小小豬去BABYROOM休息一陣,換吓片片食吓水果(其實係想過冷河).
休息過後我地又返去灰熊山谷,因為知道MICKEY就出嚟,我地去排隊等佢地啦~
MICKEY & MINNIE IS COMING,依個造型嘅MICKEY真係好靚呀~
真係勁鐘意依一張,小小豬好少同公仔&我影相係會咁情深咁望鏡頭呀~
不過...我地三口子嗰一張,個職員影到真係..................勁嬲囉!好在大肥豬醒目,見到個職員影完之後個表情都FEEL到唔對路,所以即時提意用電話再影,所以咁先有三口子相呀~
影埋MICKEY我地就走啦!一嚟小小豬實在太攰,二嚟個天色都開始唔好,間唔中有一滴滴雨,所以都係早走早著.係我地離開時撞到好友CARMEN,後來聽佢講返原來我地走左之後,間一陣就落大雨,所以都真係幾好彩,如果係入面落雨一定好狼狽,話唔埋會整病小小豬添!
今日熱到爆都要入迪迪尼,其實除左唔好蝕左張AP之餘,都係為左扲生日月禮物,我仲好唔知醜咁問個職員拎左兩個襟章,等我同小小豬依兩個八月壽星一人一個呀~


text:
夜晚十點,我望住電腦流住兩行馬尿.一行喺為韋帝絕殺左我隊愛隊李斯特城而流,一行係我記返起六個鐘前我變返一支公.喺依一刻,我終於明白輸到仆街果班人一直目無表情咁講「冇啦冇啦」喺咩心情,因為由吹完場雞果刻開始,除左「冇喇」我就再冇講過第三隻字.
時間倒流返去今朝,我女朋友好興奮咁問我今晚去邊.依個時候我冇應到佢,因為我內心打緊一場好激烈嘅戰爭:一邊係撐我今晚睇李斯特城,一邊撐我今晚做返個男朋友應該做嘅事.我知你地實問「點解唔同佢講一齊睇波」,屌!如果得嘅我就唔洗咁煩惱啦.而且就算佢真係睇波,你見啲女著阿記波衫多定李城波衫多?同一個敵人一齊睇波,結局一定唔會喺好,到最後都好有機會分手收場.
點解場波要喺早場?點半開波唔得嘅,十點食完十一點返屋企啪夠佢兩個半鐘再睇波你話幾完美?我真係好想知排賽程條友係咪同我有仇,唔抵得我有女.
我女朋友見我冇反應就喺我耳邊好大聲咁「喂」左一聲,將我個魂魄嚇番返嚟.我好近咁望住條女,覺得自己眼光真喺唔錯,要波有波,要樣有樣,性生活仲鬼死咁完美.但同時我又諗起今年喺李城百年難得一遇嘅奪冠機會,今晚更加喺影響完場後分差變成八分定兩分,對李城嚟講絕對係最重要嘅一戰.我再望住我女朋友隻眼,諗多十五秒終於下定決心,雙手搭住女朋友膊頭同佢講.
「不如我地改食晏.」
「你咁講咩意思?」
「今晚我想睇波.」
「吓?」
「你都知我撐左李斯特城八年啦.」
「你都知今日喺情人節掛?」
「我知,但情人節年年有,李斯特城今年衰左就唔知仲有冇機會拎冠軍啦.」
「平時你要睇波唔陪我我已經由得你,但我今日專登同同事調假,你而家先嚟同我講睇波?」
「我知,但喺...」
「唔洗但喺,我比多次機會你.四點前帶我出去我當冇事發生,如果唔喺你以後都唔洗陪我.」佢講完就頭也不回咁走左去.
我知佢嚟真,我知如果我今晚睇波我就肯定冇左條女.雖然我女朋友真喺好好——除左小氣啲,易呷醋咗啲,仲有麻煩咗啲之外.但由機會成本嚟講,我的確覺得李斯特城今班場波嘅重要性比我條女更加高.冇錯,我都知自己痴左線,依種關頭我仲喺度計緊機會成本.望住果包我唔捨得開嘅李斯特城版Lay’s薯片,我做左我一生人其中一個最重要嘅決定.
過左四點,我望住我部電話.我女朋友喺WHATSAPP SEND咗句:「分手啦」.我冇怪佢,我知佢好重視我同佢之間嘅節日,但今次依個難關我過唔到.如果佢問佢同我阿媽跌落水我會救邊個,我可以好快咁話救佢,因為我阿媽識游水;但如果跌落水嘅喺華DEE同佢,我揀唔落手.由四點到六點依段時間我一直諗起種種同佢經歷過嘅事,但一到六點我就落左街買薯片雞翼杯麵仲有汽水,一心期待住八點依場大戰.睇嚟我嘅機會成本論冇計錯.
之後嘅過程我諗大家都估到:華DEE入波我興奮大叫,上半場完場我滿懷希望;但一個鐘之後我坐住喺電腦前面,感受緊家破人亡依種滋味.我永遠唔會忘記韋碧克點樣摧毀李斯特城,仲有摧毀埋我.我拎起電話想打比女朋友,但佢已經BLOCK左我,FACEBOOK都轉埋做單身.我見到個陳大文即刻又讚又叫佢唔好唔開心,仲問洗唔洗嚟陪佢咁就火滾——隻狗公一直都想溝佢.但我知我再冇資格嬲,亦再冇資格喺FACEBOOK上面屌柒佢,因為喺我自己決定左為李斯特城而放棄咗佢.
望住二比一依個比數,我睇唔透,我真喺睇唔透一件事.
到底今朝我果個機會成本嘅公式應該喺點,我有冇計錯?仲有兩日就考ECON,急問.


text:
一個唔識英文又唔識普通話嘅語言白痴,居然一生中比一般人學多幾種語言,真係攪笑!!讀書時 "被迫" 學習意,法,德三種語文,成績就當然唔好啦,依家就仲犀利,連手語都學埋,真係人都癲!!!!
一直努力搵工,搵足年幾兩年都無著落,心都開始慌,因為穀種都睇住一直減少落去,所以都決定唔再淨係搵番老本行工作.上年一次搭巴士時,喺電視度睇到一個福利機構短片,話香港依家仍然好缺乏手語翻譯,好多聽障人士都好需要翻譯服務,鼓勵多啲人入行為聽障人士提供翻譯服務.當時即刻諗到呢樣工作都唔錯,一來可以幫到人,為聽障人士跟健聽人士互相溝通作橋樑,二來自己又可以多條出路選擇.正當我搵工搵到灰爆嘅時候,突然諗到早前幫過手做義工嘅組織,會唔會有工作機會或轉介,於是就 click 入網站睇睇,點知一入到網站,第一樣見到嘅嘢就係手語課程開班招生,而且學費都唔貴,負擔得起有餘,真係唔即刻報名都對唔住自己!!
雖然依家高班課程都真係好難,有好多嘢要兼
顧,希望盡力學習,若果學有所成,
幫到人又幫到自己啦!!
對於我呢個語言白痴嚟講,雖然都有一定難度,特別係上課 drop notes 時要用文字去記低個動作,真係好困難,加上又老人癡呆嚴重,一下子要咁短時間記哂學過嘅手語都真係有難度.好彩阿 sir 好好人,肯俾我哋錄影,又會邀請聽障人士到課堂同我哋上課及傾偈,多啲實習,最終都慢慢開始上手.


text:
李煒樂 21歲
笑波子讀緊土木工程學學士課程 Yr. 3,每逢放假及週末便會拍片,佢話 keep住有新片至唔會流失觀眾.至於佢點解叫做笑波子同埋點樣靠做 YouTuber賺錢?快啲下載 FACE Pop app睇片
爆 Like王
打機片升級 跟詹瑞文學戲 YouTuber笑波子:唔靚仔係我長處
學黃子華話齋,現代社會嘅人「存在感大咗」真係冇講錯,就以 YouTube為例,就算打機,講笑話,扮明星都令你充滿存在感,最緊要係快! YouTuber笑波子今年 21歲,喺 YouTube打低能 game打到出晒名,又鍾意搞笑同抽水,挑戰過 16秒讀財經急口令,又同詹瑞文玩打手板,唔使靠靚樣,喪嗌爆笑都有 20萬人訂閱,唔怪得笑波子自己都話:「唔靚仔係我長處,天生嘅長處!」
F:《 FACE》 笑:笑波子
F:點解會做 YouTuber?
笑:大概一年半前,覺得無聊,見到其他人拍啲搞笑嘢,我又有啲興趣拍喎,嗰時又覺得好多人都唔開心,咁我睇人哋啲搞笑嘢都會開心,會分享,所以就拍啲搞笑元素再加生活嘅嘢囉.一開始係拍啲打機片,之後有啲挑戰片,生活片;我專玩低能 game,低能 game先至好笑呀!平時玩來玩去都係 GTA, CS,其實好多不知名嘅 game或者惡搞 game,佢背後一啲思維或者創意,可能比嗰啲大製作嘅 game更值得玩,呢啲 game有啲好 gag嘅,會好搞笑!
F:幾時開始多人睇你啲片?
笑:最初得幾十人咋,之後拍咗啲時事性嘅片,例如《港女十四巴》,同埋講內地人打尖嘅《七大打尖方法》,呢啲好有共鳴感嘅片會多人 share就自然多人識你;就算間中拍下打機片都會有人睇埋.印象中最多人睇嘅係《港女十四巴》嗰條片,講出我對呢件事嘅感想,你可以話我抽水或者 make fun of呢件事!
F:好多 YouTuber都拍抽水片,你最近玩急口令算唔算係抽水?
笑:一半算係其實拍嘅時候,你覺得抽水,有啲人又覺得唔係,但個 topic如果係 hit都值得拍嘅!我係會因為想拍片而留意多咗時事嘢,作為一個 YouTuber我好耐冇睇電視,因為每日啲時間都擺咗喺 YouTube,拍咗啲片要 edit好多嘢;自自然然養成咗習慣,一開電腦就上 YouTube先,好正常,好似你用開 fb都上咗 fb先啦.其實拍片最大嘅滿足感係拍咗啲搞笑片,令到觀眾開心,佢哋本身可能有壓力呀,有啲唔開心嘢呀,睇完之後會輕鬆咗,傻笑咗嘅,咁我幫到人嘅同時,又有成功感
F:點解最近你會跟詹瑞文學戲?係咪想做明星?
笑:想㗎想㗎!之前參加咗 Sony比賽「 show your films」,拍啲關於夢想嘅作品贏咗,因為我願望係做個搞笑嘅藝人,佢哋就搞咗兩堂詹瑞文嘅班俾我同伍仔上.詹 Sir教我哋好多人生哲學,比較理論多啲,少部份係去熟習戲劇上一啲技巧,譬如 funny eye,把口講:「你好嗎?」但心入面其實講:「咁多人死唔見你死!」呢類嘅感覺.上完兩堂後諗咗啲嘢拍,挑戰詹 Sir,我哋會一齊挑戰食全球最臭嘅罐頭魚,坑渠咁臭,拍咗但未剪好,預計下個月有得睇.我好想學佢做笑星㗎,我覺得唔靚仔反而好笑過靚仔,係呀呢個係我長處,天生嘅長處!


text:
呢臺戲突然又幾好睇喎
雨革過後冇耐我已經響高登Hi畢過熱狗達班拎人啦,雨革果陣旺角我由頭睇住佔旺發生,明明一開始係班貨van大貨車佬開波響hm門口佔路先,佔左成晚d熱狗先黎搶地頭,佔到朝早熱狗落哂黎喇起好個booth響老連咁遠狗達個好樣響booth到指指點點叫班熱狗仔搬鐵馬閘拎住同警犬對峙緊班義士,比前排人士Hi拎到走
,之後就開始冇事搵事黎攪
果陣上黎講呢個故事仲係咁比班熱狗鍵戰圍,係咁叫我比圖比片,Hi燒味我24小時開住個cam咩大佬,果陣剩係上網update戰況已經用左好多電啦
最好例子又要講番我個fd,入左熱狗之後政事愈講愈少,而家佢剩係識叫人課金同開圍爐post打飛機個個好似中瘋狗症咁瘋狂射精
J
之後個熱狗仔隊我話透明化條數,班畢狗又咬話人地商業化唔拎使透明化,Hi燒味,邏輯上就梗係唔使啦,但個問題係你用你既政治影響力去集資叫你公開條數我唔覺有咩問題喎,人地上kickstarter都要講下自己d錢用左響邊啦,果陣熱狗個個大支野話唔使公開.
好啦而家為左錢爭個你死我奪喇
班熱狗仲未醒,唔使屈我咩本民狗咩中箭狗喇,我由雨革開始到而家都係港獨游離份子從不依偎任何政黨組織,我咁拎憎熱狗只係因為我親眼見過班狗既醜惡
但雨革果陣見過有d熱狗女都幾正


text:
好得意,一入去完全係中式婚宴酒樓既佈置同日本放題真係「風馬牛不相及」!不過,咁好似令成個格調提升左.好鐘意一入門口堆啤啤熊,so cute><!
先講飲品處,真係凍酒熱酒咩都有,我簡左杯白酒飲!一飲,嘩原來甜既,不過d酒精都幾勁,好快上腦,甜甜地好易醉.其餘都有好多日本,韓國果汁,飲到停唔到口.
沙律bar都有好多選擇,其中最欣賞一定係個類似印度薄餅既小煎餅,中間有d甜甜地類似豆蓉既餡,幾另類呀唔錯.其他涼菜都唔錯,尤其我好鐘意新鮮西芹同番茄仔,可以點唔同醬黎食,大食一輪之前先清清腸胃.
餐單上除左一般刺身同煮物等等之外,都有唔少破格食物,其中個芝士玉子燒真係好味到炸開,係必食item!先先個蛋好嫩口,咁厚都唔會燒到無曬水份.個芝士先係重點,咸香度適中,更加吊起左蛋既甜味.鋪頭真係唔會同你客氣,蛋加芝士,比例幾乎係「一比一」!
排隊去攞既手卷更加不用多說,有海膽同三文魚腩簡.一人可以攞兩件之餘,條隊都旭得好快,效率相當高.海膽一睇就知色水好,而且無散開一舊舊,證明一定唔係劣質貨.回本之選,記住早點出去排呀!
但就唔係所有創意小食都咁成功,好似燕窩炒蛋白就好一般:事關我唔見有燕窩影踪,另外強白好似無咩調味咁,好淡口呀…
仲有個牛肉煲都一樣麻麻地,我爸爸話個煲雖然份量好足夠同味道都好鮮甜,但d牛肉就好難咬開,結果食左一兩塊就成個放棄了.除此之外,都有少量漏單情況.好似隻虎蝦﹝灰灰地,泰式料理成日用果種,不是甜蝦﹞就叫幾次都未黎,最後只黎了一次.
黎到甜品部分,雪糕就最正啦,有貴價m字頭,又有h字頭.但我簡左牛奶雪條同沖繩海鹽雪糕食.牛奶雪條好足牛奶味,牛奶fans一定要食返幾條.但沖繩海鹽雪糕就麻麻地,無岩鹽焦糖咁match可以帶出焦糖既香甜,只係一個甜甜地既雪糕入面有少少咸,而我覺得d咸味係不必要既.
平時馬卡龍真係好貴,成二十幾蚊個,喺呢度可以食返夠本啦.呢度既馬卡龍雖然每個色既味差唔多,但係同樣可以做到「外面脆,裡面煙un」.
另一樣要讚既係殿 大喜屋既係,佢地好關心客人感受,會送生日禮物俾d客,而早在訂位時已經會問定先.佢地送既朱古力蛋又係幾過癮-金金地似少林寺18銅人,打碎之後仲有一件柴色小蛋糕在內,玩到我同呀媽勁開心.而且店舖仲會用朱古力擠”happy birthday”在碟上,影相一流.既然都係,不如索性擠埋生日位客人名落confirm booking既朋友個碟上,到時一定仲開心快活.😉😉!


text:
中環出更:媲美日貨 丁午壽撐內地廁板
春茗停不了!日前輪到香港塑膠業廠商會(商會)舉行新春晚宴,一班業界前輩與年輕新一代聚首一堂,大談行業近況.講起最常用嘅塑膠產品時,除咗杯杯碟碟,商會永遠名譽會長丁午壽就自爆屋企用緊內地製造嘅智能廁所板,仲話好多智能廁所板都係內地製造,香港亦有得賣,唔明點解咁多人鍾意山長水遠去到日本買返香港喎!
塑膠呢個行業除咗需要新思維,仲好需要多啲新血,當晚卓妮就見到部分較少見嘅新面孔,好似從事電器業嘅成員高家豪,仲有口齒伶俐嘅女司儀鄭凱茵(Serena).Serena係香港工業總會副主席鄭文聰女兒,雖然好少女性會對工業感興趣,但佢自細跟父親接觸環保科技,覺得呢個行業特別親切,所以讀碩士時亦特別修讀相關科目.
鄭文聰批拉布窒礙環保科技
鄭文聰就話,立法會議員經常「拉布」導致好多政策通過需時甚至失敗,令環保科技行業在港停滯不前;反觀內地對環保方面支援就好多,香港真係要加把勁先追得上喇.點解塑膠業會扯咗去環保科技呢?其實兩者息息相關,商會主席孫榮聰話,以前推出一件新產品,要先生產出來觀察市場反應,而製作模具成本又高,但依家就可以用3D打印出來畀客戶睇吓係咪啱心水先開始生產,環保好多.
經營玩具生意嘅副主席丁煒章就發現時下小朋友多數鍾意玩電子產品多過玩具,但咁樣對佢哋專注力及視覺方面均有影響,所以其公司正不斷摸索新嘅發展方向,例如生產多啲同運動有關嘅器材等,以平衡小朋友體能上嘅鍛煉.
卓妮
贊助商:


text:
12 JULY 2010 (MON)
三星期又好快咁過左,又係時候去私家做產檢,可以見吓小小豬啦!
入醫務所第一時間當然就係磅重,一上到個磅真係難以至信,因為係依三個星期我足足重左七磅,比起醫生定落嘅簡直係一個DOUBLE.嗰一刻我都真係唔知開心好定驚好,因為依幾個星期我都冇乜胃口,係我食少左嘢嘅情況吓都重咁多,好驚係有問題呀!
一見到醫生,醫生第一件事就話我重太多個情況唔太正常,話重太多係會唔健康,仲叫我飲食要小心啲(不過其實我一直都好檢點,都戒得好清啦).之後量血壓就仲驚,我平時嘅血壓都係好正確嘛,點知今次量到我上血壓有成125,都未試過咁高,所以聽到你都唔好話唔驚.最後醫生都留意到我都有腳腫情況出現,叫我按摩吓同多啲俾對腳休息,唔好行太多路.
同醫生傾完之後,就去照超聲波睇吓小小豬個生長情況,當然小小豬個生長情況都係好好,整體上大個左好多,同平時一樣佢嘅頭仔,肚仔同埋腳仔時都比預產期周數大,尤其係個頭仔,比預產期大成兩周,個位置仲開始向下移添.
醫生總括我個情況,佢話小小豬有機會比預產期早出世,仲寫定入醫紙俾我,叫我有乜事就即刻去醫院,仲提我要執定老佬袋呀.
嗰一刻個心情真係矛盾,如果小小豬自己選擇早出嚟,咁即係佢係健康,可以早啲見到小小豬當然係一件好開心嘅事,不過如果突然間作動,好驚會處理唔到,會好『論盡』嘛!
兩星期後就會去做最後一次產檢,到時再睇吓小小豬個情況,希望小小豬可以順順利利,健健康康咁繼續生長,係我地預定個日期出世啦!
雖然我都有啲擔心,不過我都會學會放鬆,唔好太緊要,因為咁都會影響都小小豬嘛!


text:
《2009年初秋北海道自駕之旅》- 第五天(3) – 政壽司,小樽運河,天狗山
因為之前係LeTAO買嘅芝士蛋糕要放雪櫃,所以行完堺町通之後先回一回酒店先,放低蛋糕之後再出去食今晚dinner.聽講小樽嘅壽司出名,所以今晚決定去最出名嘅政壽司.
本來打算去位於壽司通嘅政壽司本店,不過開車經過時發現冇開門,所以轉移到位於小樽運河對面嘅分店.左手邊係出拔小路,右手邊就係政壽司.
小樽運河對面嘅食街 – 出拔小路
政壽司,行樓梯上去就係正門.
先來個響螺刺身,真係好爽好鮮甜. . .
再來一set壽司套餐,用料真係冇得頂,貴都值得.
之前買左本叫“北海道自覽遊”嘅旅遊書,裡面有唔少折扣券,其中有一張係小樽政壽司嘅九折券,又慳到成千円.
食飽飽再行返小樽運河取車,因為架車又泊係運河邊免費停車吉地.
順道睇下小樽運河夜景
九月尾十月頭北海道嘅天氣都仲未凍,夜晚氣溫都有18度,日間通常都有20度,如果出太陽仲會好熱添.
入夜之後小樽都冇咩地方好去,所以決定去一去天狗山睇下小樽夜景,聽講小樽夜景係繼函館,札幌之後,北海道第三大夜景.係函館因為天氣關係睇唔到第一名嘅夜景,咁今晚睇到第三名都好啦.
由小樽運河開車去天狗山腳嘅纜車站唔洗15分鐘.同函館相比,天狗山纜車嘅規模真係細好多.上到山上觀景台亦冇咩設施,夜景亦屬一般之中嘅一般.
呢個就係從天狗山上望到嘅小樽夜景啦
天狗山上面有個叫天狗之館嘅展覽館
第五天行程結束.


text:
文學
文學(粵語讀音:man⁴ hok⁶)係語言文字嘅藝術(文學係由語言文字組構而成嘅,開拓無言之境),往往係文化嘅重要表現形式,以不同嘅形式(稱作體裁)表現內心同埋再現一定時期,一定地域嘅社會生活.
由於出版同教育嘅進步以及社會嘅全面發展,已經失去其壟斷地位成為大眾文化嘅一支.產生咗所謂嘅嚴肅文學同通俗文學或大眾文學之分.
文學類別[編輯]
- 按載體分為:口頭文學,書面文學,網路文學三大類;
- 按時間分為:古代文學,近代文學,現代文學和當代文學.佢哋嘅範圍都係隨住讀者而不斷遷移嘅;
- 按地域分為:外國文學,中國文學,台灣文學等;
- 按讀者分為:
文學理論[編輯]
文學研究[編輯]
文學體裁[編輯]
中國古代分為詩同埋文,文又分為韻文同散文,現代一般分為:詩歌,散文,小說,戲劇,並稱為四大文學體裁;中國嘅抒情詩同散文(稱為[古文])最早而比較發達.西方就分為詩歌同散文兩個基本類型.敍事詩同戲劇成熟較早,此外小說比較發達.
傳統嘅詩係有韻律嘅文學作品.佢通過詩嘅想像同抒情來表達某種強烈嘅情感.詩係歷史最悠久嘅文學形式.中國係世界上詩歌最發達嘅國度之一,由中國最早嘅詩歌總集詩經,最早嘅長篇抒情詩離騷以來.漢代嘅樂府,唐宋格律詩,同埋唐末興起嘅詞,元曲以及五四以來嘅新詩.歷代嘅民間歌謠.構成咗中國詩歌無以倫比嘅巨大傳統.相比之下西方嘅敍事詩發達較遲,並結合戲劇,成就好大.例如荷馬史詩,但丁嘅神曲,莎士比亞劇本.
散文冇嚴格嘅韻律同埋篇幅限制嘅文學形式.同韻文相對.中國嘅散文從先秦諸子散文發展而來,代有散文名家名作.其中歷史散文同賦體以及奏議文告等應用文體,對後代產生咗深遠影響.中國自古就係世界上散文最發達嘅國度.
戲劇係另一種古老嘅文學形式.佢主要通過唔同角色之間嘅對話來表達作者嘅思想同感情.戲劇可以用於舞臺嘅表演,都可以閱讀.
小說係以虛擬世界為內容嘅綜合文學形式.傳統上以散文為主體.莊子:飾小說以幹縣令.中國現代意義上嘅小說,係從先秦散文中嘅寓言濫觴,經過漢末六朝嘅筆記,到唐傳奇宋話本擬話本而成熟,再傳至明清以中國四大小說名著為代表嘅長篇小說同埋以聊齋志異為代表嘅短篇小說.西方嘅小說稱為fiction,被稱為散文史詩.小說上接神話傳說,作為後起嘅文學形式.由於佢巨大嘅容量,深刻全面咁反映咗現實同埋啲人嘅思想,成為近代以後主流嘅文學形式之一.
其他體裁有:


text:
一直都想嚟試吓佢啲扒,原來有食友都有興趣,咁我地幾個就約埋一齊五人小局. 招呼我地係一個尼泊爾年青男侍應. 佢唔靚仔,不過我被佢一口北美口音深深吸引. 佢服務細心又風趣,就係呢樣已經加分. 本來有個叫menu presentation,係侍應將一盤唔同部位嘅生扒攞到我地面前講解俾我地知. 不過我地都冇需要佢講解就立即落單. 我地叫三款都係美國牛扒. 三款質素,煮功都十分好. 睇番OR有好多劣評都有點意外. 可能係咁,大家更加覺得十分驚喜!! 最後我地瘋狂地叫咗五個甜品,連我都有興趣試就當然唔錯啦!!!
不過原來Morton's唔係Sheraton旗下餐廳,所以我嘅Sheraton卡係冇discount. 但以咁嘅質素,冇discount都值得再嚟!!!!
最後大家要忍耐我呢輯咁恐怖嘅相. 由於環境太暗,我部機又太差,所以真係冇得救. 已經好努力執過,起碼都叫睇到個樣. 因為實在太正,唔可以唔介紹俾大家. 不過大家要留意因為呢間係美國餐廳,全部餸菜都係超巨型size,所以千萬唔好點太多呀!!
大家先睇吓呢塊 New York Strip 幾吸引!!! 越多血我越鍾意!! 不過奇怪地我係唔可以睇血淋淋嘅恐怖片架!!! (閱讀全文)


text:
2014年9月30日星期二
久未露面的班蘭雪芳
葉太又返咗嚟香港,今次返港目的同上次剛好相反,係辦喜事哦!噚日約咗佢見面飲茶,當然要送份見面禮啦!
雪芳蛋糕都整個好多次,亦試過好多款食譜,但始終都係《好吃戚風蛋糕輕鬆上手》最掂,最靠得住,所以今次整班蘭雪芳都係 base on 佢嘅原味雪芳食譜變化出來.
2014年9月26日星期五
希臘乳酪製作方法 Homemade Greek Yoghurt
之前整豆漿乳酪時,咪話明白點解有啲食譜會加粟粉,而且絕大部份人都會加工成希臘乳酪,都係因為成品比較稀,質感欠奉,所以我都嘗試將佢製成希臘乳酪.
呢個希臘乳酪製作方法並非只係適合用豆漿整嘅乳酪,傳統用牛奶嚟整嘅乳酪都可以同樣加工㗎!
盛放玫瑰
2014年9月24日星期三
沖繩手信
Lily 早前去咗沖繩玩,返港之後就打電話俾我約時間學琴,佢一開口就問我有無事,我問佢我會有咩事,佢話見我呢個禮拜咁靜,Facebook 又無動靜喎,咁我就問佢係咪驚我自殺!?佢話以為得我一個人喺屋企暈咗都無人知!
聽到老表嘅關心真係夠哂窩心,仲好過自己家人!!
又中又西
上次整麵包俾 Ernest,由於時間關係,朝早唔夠時間整好兼出爐攤凍,所以試吓前一晚整好個麵糰,放雪櫃過夜低溫發酵,第二朝起身就處理埋餘下步驟,可以慳番啲時間.但係Ernest 媽咪話番俾我聽,個包唔掂,一切就散開!由於低溫發酵都係第一次嘗試,我自己都未試過,所以前晚就再試多次,睇睇情況點樣.
2014年9月19日星期五
豆漿乳酪 Soy Yoghurt
上網搵 vegan 食譜及奶類製品代替品時,無意中發現原來用豆漿都可自製乳酪,唔一定要用牛奶,咁就又一天大喜訊哦!而且製作方法都好簡單,所以我又趁高興玩吓先.
2014年9月14日星期日
老友榮升做老闆
2014年9月8日星期一
中計!!
暑假尾聲時,Ryan 一家同朋友去泰國旅行,作開學前最後衝刺,Ada 問我係咪鍾意食辣嘢,我已經好醒目咁話:「係呀,不過唔好買嘢俾我喇,真係唔好客氣呀!」佢無再追問落去,轉咗話題講佢班 friend 會過去狂入貨,咁我就話俾個網友個 blog 佢睇,可以參考一下有咩吃喝玩樂好主意,所以就將 blog 友鬼嫁個 blog send 俾佢睇.
再戰 Gennaro's Focaccia
近排都好似好耐無試過瞓到自然醒,難得今日有機會,而之後幾日都無可能,所以噚晚就好安心咁瞓,今朝起身已經十二點幾.
攪掂好哂之後落街買嘢煲湯,返到嚟見好似無乜嘢要做,於是又再試多次整 Gennaro 個 focaccia,睇吓今次有無改善.
味噌涼瓜
十五中秋當然要煮齋啦,買咗苦瓜今晚做餸,但買完先至後悔!
訂閱: 文章 (Atom)


text:
春袋強 234日
冇人講過自己岩,亦冇唔俾你話佢地冇常識..
但到captain殺白色異形 captain重信david? 信佢就唔洗搵槍指佢啦
用槍指david,要佢講所有野出黎,咁david咪叫captain去睇蛋~captain跟住去,仲要信prefectly safe,咪即係信lor~唔信既話captain開左槍,仲講咁多咩~
聖約號衝落去 你話唔衝套戲可以壽味 你已經脫離左故事發展
衝其實唔緊要 但魯莽到咁? 架船有2000人 為左2個人?
現實好多時都係咁,好正常~
人有時可以為d微不足道既野而犧牲好多野~2000人係命,2個人又係命~仲要係friend,咁哲學式既野,真係唔識答
如果咩都要拍哂出黎既話,咁就冇討論價值同空間~
因為都知道哂~
anyway,我覺得d異形咁多年一直冇殺david,係咪因為d異形係shaw整出黎,混左shaw既情感or人類既情感?
Captain果點之前講過
係呢個星球上面嘅生物都係咁致命 佢聽到Alive, Waiting for a mother 會無戒心? 上面重要係異形解剖室
佢舉槍就係對佢有戒心 咁樣都重會覺係"Perfectly" safe? Captain係要聽佢講咩 唔係信佢講咩
2vs2000 只係要衝得合理其實我無咩問題 如果事前有更多描述佢係豪邁型嘅人 會流暢好多
"我地黎呢到唔係為左安全" 呢句對白真係呢套戲嘅中心
都係果句 唔係要佢咩都講清楚 但行為動機 同角色描寫根本係必需
Skip左呢D咪就變到呢套戲咁 得David 同Walter 同垃圾Captain有野睇
其他角色都唔知做咩 一出事個反應咪突兀
"如果咩都要拍哂出黎既話,咁就冇討論價值同空間~ "
無錯 不過宜家唔係講緊故事內容 只係角色性格 同動機 一個故事必需嘅元素 係用黎連接套戲
佢舉槍就係對佢有戒心 咁樣都重會覺係"Perfectly" safe? Captain係要聽佢講咩 唔係信佢講咩
你肯定captain聽完會唔信?
你本身唔信一個人,你都唔會哂時間聽佢講廢話~可能你會啦,但我唔會~
角色性格一早有~個個都係冒險家
walter忠誠
女主角冷靜有腦(唯一出聲反對降落,全程冇港女叫),同med lab出面條女比較下就知~
captain自卑(睇得出佢好想做大野,得到其他人認同,所以先落order降落)
david陰險毒辣
仲要描述d咩?
動機咪係因為艦長意外香左,個個都想快d攪掂mission~之後收到signal,電腦分析岩心水,就決定降落
亦係向異形1致敬,異形1都係收到signal,降落LV426~
同埋異形系列,集集全家鏟是常識吧~


text:
ViuTV 本來個定位係好好架.TVB 陳腐,因循,向政府靠攏,主打多唔用腦既師奶中產,拍十年如一日既垃圾劇集,搵靚靚小花去河蟹所有政治新聞報告,是是但但,搵上圍豐滿既女藝人去拍旅遊節目吸睛,板斧咁多年黎,已經係人盡皆知.HKTV 王維基想打響電視戰爭第一炮,但係因為一男子因素而失敗,係接近滿盤皆輸.ViuTV 拎到牌,當然更加係更加小心翼翼如履薄冰.好精細咁樣去砌一個同TVB 完全唔同既創新自由開放形象.
而呢一個形象,係唔需要一百八十度轉變,只需微調.對於求變既年青人,或者一早對電視質素(而非單為政治取態)有追求既人黎講,ViuTV 的確代表一個新既選擇.無論係一開始既節目,到依家繼續播緊既自家製作,雖然無人知道收視真相係點,而且仍然蝕緊大量NOW 既錢,但的而且確睇到電視製作背後既精心計算同埋認真製作.ViuTV 想包裝出黎既,就係知道後生一代想法,有破格(例如《真PK》,《D&A選美》,甚至晚間成人清談節目等),意圖打破舊有框框,而且亦就住依家對香港過往美好所油生既本土之情,加以包裝.
所以就算係飲食節目,旅遊節目,只有舊酒,亦要新瓶.例如係講綠色食物,講素食,旅遊唔係單去日本,而係去無人知既小國.係香港,就搵就黎失落既工匠同工人,或者一D仍然堅守住自己崗位默默耕耘既老香港人去做訪問,呢D無疑,都係一堆能夠做出口碑既節目.至於劇集方面,都係採取一個寧缺莫濫既態度,但係由瑪嘉烈與大衛,以至到依家既三一如三,都係走清新既小眾路線之餘,亦都唔介意去牽涉部份香港既社會政治議題係入面(UBER,青少年自殺,自由行為香港帶來問題等等),令到成個故仔不會離地,有一種共鳴可以產生出黎.
而跟住矛盾去旅行本來係ViuTV 既最話題作,差唔多叫得做頭炮開山之作,而最吸引人睇既果個環節,就係長毛X曾主席.其實當中經過小心既取捨,牽涉既爭議唔多,最敏感既政治話題亦無出現,但效果出黎,作為一個娛樂節目,係收到成效,大家睇得開心,仲有一堆腐女係度二次創作添.係,你無睇到長毛同曾大打出手,亦都無因為講六四車死左幾多人而不歡而散.呢個就係ViuTV (原來)高明既地方.一種軟性既割捨,好似揭開左社會一種矛盾,但其實只係蜻蜓點水,咩事都無發生,坐係梳化唔願郁既各位,先係最受落.
所以你問底線係咪有,不嬲都有.之前既信報,到依家既信報,都好大分別係咪?你一方面想玩火,另一方面想玩膠,當然要適得控制力水.如果搞到今次咁,成件事爆炸,咪就係NOTE7左囉,咪搞到自己一身燶味囉.依家我地一句「屌你其實咪又係同TVB 一鳩樣」.同鴨脷洲口音一樣,無得駁.之前既各種苦心經營,咪一下子全部付諸東流囉?我真心覺得係好惋惜.


text:
機師幾時可以紋身又要識彈結他?其實 Sammi在《衝上雲霄》電影版正職係搖滾天后,着機師衫都係拍廣告搵真銀啫!
真面目
真人示範 老公安仔教彈結他 Rock婆 Sammi撻着 Sam哥
靚人靚景再加埋原汁原味首「天氣不似預期」添,正!好快到年初一(下月 19日),有得睇頂級豪華團嘅《衝上雲霄》電影版!
當初電影開鏡,好多人被套機師制服呃咗,以為 Sammi係女機師!實情係戲中戲,搖滾天后 Sammi因為拍航空公司廣告,巧遇兼撻着 Sam哥就真!咪以為做天后就係扮番自己易過借火,為咗入形入格扮 wild又要扮結他高手,許太事先求教過老公安仔㗎!你話嫁咗又住埋幾咁方便呢?
有 Sam哥又有 Cool魔,已經搞到好多人想撲入戲院,電影版《衝上雲霄》仲有埋古天樂,鄭秀文施展制服誘惑,話咁易成為賀歲檔最有入場意慾第一位港產片!話說開鏡初期好多人以為 Sammi係新加盟女機師,最新劇照同製作花絮揭開謎底,原來佢係「叫我梁小姐」個 friend,難搞又大支嘢搖滾天后至真!
周身紋身
寸寸貢又狂野, Sammi飾演嘅搖滾天后 TM第一次坐 Sam哥機就累到成機人 delay,第一印象低到負分,不過機緣巧合 Sam哥被航空公司安排拍電視廣告,再遇合作對象 Sammi一撻即着, Sam哥仲追女追到去倫敦添!
為咗扮 Rock婆, Sammi今次喺戲中又要學結他又要畫到周身紋身:「我喺呢套戲周身都係紋身,有英文字又有大型圖案,其實好多 Rock and Roll歌手都有紋身,啲紋身幫到我更加入戲.同埋啲紋身唔係亂咁紋,同劇情有關,可以帶出 TM(角色名)往事,情節都幾感動!」咁叫感動?小道消息,入行 27年, Sammi第一次喺鏡頭前彈結他,原來有向新婚一年老公許志安求教,咁至係又恩愛又感動!
最緊要靚!
雖然原創自大台,不過老老實實,電影版《衝上雲霄》製作費成億,卡士,外景仲有機師,空姐嘅制服,都高班過電視版幾條街.又係一個機師一條感情線,唔好理故事係唔係寫實,淨係為個「靚」字,已經好想瘋狂撲飛!


text:
我都幾鍾意食香蕉,貪佢又香又甜,高纖維得嚟又飽肚,除咗可以就咁食之餘,食麥皮時加香蕉粒仲可以代替糖,壓成香蕉茸搽上烘脆多士上可以當果醬用,當然,更加可以用嚟整蛋糕啦!我依家只會去超市買果啲已經開始熟嘅香蕉,一來平啲,二來就係唔駛慢慢等佢熟,有時即日買返屋企已經可以食得,方便好多,唔駛慢慢等熟,有得睇無得食.
但係,香蕉有樣嘢麻煩,就係一但出現梅花點後,就幾乎全部一齊熟哂,有時食唔切的話,會變得熟過頭,好腍,甚至會發黑,為咗唔想嘥嘢,以前我會同老豆兩個人夾手夾腳嗱嗱聲全部食哂佢,但係依家可以唔駛咁啦,因為 Louisa 教咗我將啲熟香蕉剝皮,之後放入盒內,再放入冰格雪藏,咁就唔駛夾硬食哂佢啦!
解凍後嘅香蕉同新鮮香蕉無乜分別,唯一唔同嘅係水份相對比較多,所以唔好太早拎出嘅解凍,棧越整越濕!而且,冷藏過嘅香蕉解凍後一樣會變黑,所以最好都係臨用之前半個鐘先拎出嚟解凍.如果真係變得深色的話,可以加入適量檸檬汁拌勻,咁香蕉就會變番白 o架喇,因為檸檬汁係一樣抗氧化能力好高嘅食材,可以將已經氧化變黑嘅香蕉回復原本顏色.
今日晏晝先啱啱用咗啲冷藏香蕉嚟整合桃香蕉蛋糕,聽日會拎一條過去送俾學生 Michelle.至於味道同效果,同用新鮮香蕉整完全無異,一樣咁香濃,好味!


text:
如何令條仔愛上你?樣靚身材正賢良淑德乜乜鳩鳩通通都唔撚會係答案.條仔愛上你既只有使命感.
你諗下,純情小白兔賣左咁多年都仲賣到,周慧敏咁多年都做緊玉女女神就話你知呢個男人需要既正正係一份又PURE又TRUE既女.冇人叫你一定要唔講粗口,黎個形象大改造,執到有村架純咁樣(你執到咁既樣既話,你性格幾差都會秒變反差萌.但我相信你睇到呢度,你一定冇人地咁靚女,所以唔洗諗,一係買機票整容,一係繼續睇~)
咩叫使命感呢?我相信咁多位香港人都聽過一個廣告「FEDEX,使命必達」.即使無論點都一定會為你做到,亦即係「傻得做啲咩都制 用黎解悶亦唔花幾多電費」既兵先生.男人要鍾意一條女,俾一條女吸引,第一刻可能係外在因素佔得多,例如你是咪佢鍾意既大波妹啊女神樣啊咁咁……但係要愛一條女,沉船落去,你就要俾佢感受到,使命感.
有冇聽過男人鍾意條女就會想用盡力保護佢,令佢開心?呢個就係使命感啦.雖然條條仔都唔一定係用個種溫柔tone去同你講bb我愛你,又唔一定好似啲垃圾劇咁無論發生天災海嘯你俾人老強都一定會係唔用google map狀況下無論係邊鳩度都可以及時咁跑到黎攬住你咁樣去保護你,仲要拖住你隻手慢鏡影大頭咁跑走.但係,至少佢在乎你,願意付出心機時間去搏你一笑……
大家又有冇試過見到男人對住出邊啲女彈三彈四,但對自己條女呢可能冇362436,仲有可能有把老牛聲,又唔會話自己條女唔掂呢?呢啲就叫愛啦,而愛就係係使命感度爆出黎既.
要令條仔有使命感,首先你唔可以令佢感覺自己做兵,使緊啲人人都做緊既野.要知道佢唔係李嘉誠,你叫佢坐係度穿膠花,但佢望唔到穿膠花穿到間廠番黎既結尾,佢點會同你穿呢?真係叫佢踎低幫你綁個鞋帶佢都可能想一腳伸開你啊!你一定要俾一個高啲既軍階佢,例如上校,即使呢個上校可能只係unun腳,鳩fingfing,但係佢會覺得自己好有使命感(中國人未必啦,會努力虧空公款haha).佢會諗,「嘩屌,上校喎,你估個個做得既咩.我只要拼搏,他日海陸空軍都要聽我枝笛!」
跟住要做既就係你要識做.女人可以乜都叻,運動叻,讀書好,識金融財經,鍊車勁過曬啲仔.冇問題,但係你要留些少咁多既野俾佢威番次.例如條仔玩開音樂既,佢同你講乜乜鳩鳩協奏曲個陣,又唔知乜鳩乜鳩時期既,你照聽無誤,blingbling既眼神要話佢知「點解你識呢啲既?好叻啊!」真心,唔洗多,個幾月一次就得.女人未到三十唔食得飽飯,男人未到三十唔讚得過頭~得閒俾佢沾沾一下,咁就夠.你既對象係一件終極廢柴,而你又偏偏選中佢既,咁你咪讚下佢識得呼吸啊乜乜鳩鳩囉.我試過最撚on9係,條仔煎蛋煎到燶撚左,我都處變不驚咁,走去攬住佢話「人地男朋友一見到難既野就唔做嫁啦,你肯為我企係度5分鐘煎隻蛋,我真係好感動啊~」你要俾到佢一種主角光環,係有一秒,就係其他人做咩都係柒,只有佢一個就算做柒左都係冇柒到,[誤]就算插入左都係冇插到[/誤].
男人就係咁撚柒春簡單,點解啲女成日怨天怨地IG邊邊條女唔靚都周地兵,周地精(諗起都覺得好撚臭,一堆冇撚雪入雪櫃既精咁樣周地都係….屌).咪就係使命感三粒字囉.學識左呢個道理,你唔會再愁媾唔到仔,你只會煩啲仔多到揀唔曬,又茶記阿哥去到金融才俊通通鞠躬盡瘁,死而後已.
都係個句,愛情呢啲好死嫁姐.我見啲妹妹得閒就pm我問我點樣令個男人鍾意佢,我先講幾句.得閒可以教多幾招,但仆街啲咁講,唔可以教曬,教曬出去我真心要絕跡立法會媾仔功能組別.等陣又俾人追糧,我真心會仆街:(


text:
去到五月大家都諗到母親節,又到咗向媽咪表達愛意嘅時候.雖然平時都可以向媽咪表達愛意,但係喺呢個節日送禮物就更加有意思.唔少人都會選擇買一啲現成嘅禮物,或者只係食餐飯,但就好少落手落腳整畀媽咪,不過其實送啲咩都好,都係對母親嘅一番心意.而憑住劇集《心理追兇Mind Hunter》弒母戲份而人氣急升嘅何遠東(阿東),就選擇咗親手包餃子比媽咪做母親節禮物.
包餃子頌親恩
問到點解會選擇包餃子畀媽咪,阿東就話:「其實包餃子呢,我哋原本全家人都唔識,純粹係因為我哋好想食,咁就各自去學,慢慢就變咗係我哋嘅一個話題,畀全家人一齊去做.我屋企一包餃子,每個人都會坐喺度一齊包,包餃子其實係我哋一家人一個好好溝通嘅時間.」細個嘅時候成日都會覺得父母唔喺身邊就最好,因為可以自由啲,想做乜就做乜,不過阿東就話:「我媽咪其實係事業型女性,媽咪以前成日唔喺香港㗎,佢成日都要喺內地工作,細個都唔係成日見到佢,會好掛住佢,有時候甚至會去佢工作嘅地方同佢開工,咁都幾得意嘅.」
第一次演出唔敢畀父母知
提到阿東同父母嘅關係,佢都坦白咁話:「我會話阿媽始終永遠係最錫你,無論你做錯咩呢,點曳都好,佢就算係打都係喊住口咁打㗎係嘅,我覺得關係好,阿媽一定係最好嗰個,咁阿爸呢,我以前覺得同阿爸係完全唔啱feel嘅,但係唔知點解呢,愈大就愈開始傾到偈,可能我真係老咗啦,哈哈!」講到父母對自己嘅支持,阿東就自爆第一個演出唔夠膽叫父母睇:「我基本上讀書嘅每一場戲呀,每一個演出呢,佢哋都有嚟支持嘅.除咗我入學嘅時候第一個演出,我真係唔夠膽叫我爸爸媽媽嚟睇,因為第一個演出,我只係着住條底褲咋!嗰時仲要企出嚟做戲,咁我就諗如果真係叫阿爸阿媽嚟,可能佢哋會叫我退學㗎!」
大個仔唔想兩老操心
阿東由細到大都係一個肥仔,早年亦都驗出有類似脂肪肝嘅問題,就算有病要入院做手術,阿東都唔敢同父母講,因為佢唔想父母擔心咁多:「我再早一,兩年試過條腸有事,我記得我阿爸阿媽嗰日係佢哋去旅行嘅第一日,我都真係唔夠膽講,我淨係臨入手術室之前同家姐講我依家去做手術喇!跟住我家姐就好大反應話『吓,你做咩做手術呀?』我剩係同家姐講條腸有啲事,我都唔想令到父母擔心自己咁多,因為佢哋已經擔心太多嘢.」
窩心提醒顯關懷
做藝人可以話係冇日冇夜,忙起上嚟大時大節都要開工,問到媽咪會唔會好介意,阿東都話:「我媽咪口嗰句就係理解嘅,咁但係心嗰句都係希望返嚟食到一餐飯咁可能係依家經歷多咗,其實會發現,食一餐飯啫,其實係一個好微不足道嘅要求,所以我依家都好爭取,點樣都好,都返去亮吓相,見吓面.」阿東都話想趁呢個機會同媽咪講番幾句:「我只係希望阿媽嘅身體繼續健康啦,繼續青春美麗咁雖然佢口嗰句就會話『你好煩呀!』仲成日提我哋飲湯呀,瞓教要冚被呀!但係其實呢啲提醒係好重要,我係口嗰句話你煩,其實係叫你唔使咁長氣.不過係開心嘅,因為你仲喺度同到我講,咁所以我都係好多謝你嘅!」
場地:頂好海鮮酒家
服裝:XSXXL,LNBR
2017年5月12日 星期五
何遠東瞞住家人做手術:唔想佢哋操心 __,何遠東,
去到五月大家都諗到母親節,又到咗向媽咪表達愛意嘅時候.雖然平時都可以向媽咪表達愛意,但係喺呢個節日送禮物就更加有意思.唔少人都會選擇買一啲現成嘅禮物,或者只係食餐飯,但就好少落手落腳整畀媽咪,不過其實送啲咩都好,都係對母親嘅一番心意.而憑住劇集《心理追兇Mind Hunter》弒母戲份而人氣急升嘅何遠東(阿東),就選擇咗親手包餃子比媽咪做母親節禮物.


text:
全場一齊召喚小鳳姐,睇佢幾high!真係喜氣洋洋呀!#多謝Shell
Posted by 毛記電視 on Monday, January 11, 2016
唔洗多講,我諗今晚好多香港人同我一樣,過咗好開心,好爽,好感動嘅一晚!
而榮耀,當然係歸比毛記電視(同Shell)(同NOW)啦.
由一開始搞黑紙,到100毛,到毛記電視,呢班人每一次都令我瞠目結舌,同埋,佩服,由衷佩服.
今晚個Show,有幾樣嘢不得不講.首先係好厲害嘅關公.究竟要做出咩成績令人真心欣賞毛記,先至會請到民望好高嘅方健儀,何韻詩,盧海鵬,俞琤,河國榮等等數之不盡,本土公眾人物做嘉賓,等大家喺屋企睇到噴晒飯咁興奮,咁有親切感.第二係佢哋付出嘅心機,每一首強行填嘅歌詞,都用自嘲嘅方式道盡香港而家嘅水有幾深,火有幾熱,雖然其實有D真係無聊到我標晒眼水.同埋最重要的是,係佢哋真係面向觀眾,成晚嘅內容都係務求令香港人有共鳴,笑到碌地!
之前維基搞香港電視,牌發唔成,差唔多十萬人要集會要盛咁,可見大家係幾咁想要自己嘅電視台.但真心(膠),我覺得今日係比毛記做到咗 —— 真正香港人嘅電視台.今晚係有幾多人一心趕收工,返屋企,去天橋睇直播轉播?維基嘅認真,係認真做堅嘢;而林日A等人就更加正,因為佢哋係認真做鳩嘢.
某程度上,我覺得毛記直情係代表咗香港嘅精神.睇死我係大大台搞唔起?就整壇真·伊館分獎典禮你嘆,唔夠你鬥咪玩吓囉唔係咁小氣呀你.唔夠財力咩?就靠真本事,創意同埋誠意,搵到Shell贊助,仲要令到一眾Fans都真心投向Shell,自發撐佢哋,直頭好似鋤強扶弱嘅Batman咁贏盡口碑.唔發牌比我又如何,網絡廿三條又如何,豺狼當道又如何?香港人同小強一樣,咁易比你打得死咩.
唔單止唔會死.我個人最欣賞嘅,係佢哋將港式幽默發揮得淋漓盡致.點解毛記電視咁受歡迎呀?當大家都開始習慣呢煲溫水,唔知可以點做嘅時候,毛記分獎典禮就係想話你聽,主旋律唔一定要跟,要從頭熔掉社會搵錢的信仰,唔好向強權屈服.大佬,個社會咁癲,唔笑吓點捱先?
去到臨尾一首歌,D感動位真係出晒嚟.毛記將男歌手獎頒咗比大家心目中真正符合「香港人」定義嘅河國榮 —— 就係咩國籍,只要你真心鍾意呢個地方,尊重呢到嘅文化,同我哋齊上齊落,就歡迎你加入香港人嘅一份子.毛記嘅心意好明顯,就係無論經歷幾多荒謬都好,唔可以盲目,唔可以灰心,唔可以放棄呀香港人!因為……
「同熱愛這片土地 大家刻骨銘記
愁或喜 生與死 也是香港地.」
最後,有請小鳳姐!(頂佢真係連小鳳姐都請到!)


text:
City Goddess – 黃可盈
點解一個大專生,ig可以有成8千幾人follow?啲相吸晴囉!啲相點解咁吸晴?個樣靚囉!
嗱!今個星期嘅學界女神,人氣真係不得了!佢就係ig有超過8千2百人follow,喺城大專上學院讀緊Year2嘅黃可盈(Flavia).
我哋問Flavia,究竟有咩方法吸引到咁多人follow佢.佢隨即大笑,擰頭話唔知,跟住突然話:「其實我係淘寶淘番嚟架!哈哈~~~」
Flavia中小學都係讀灣仔嘅嘉諾撤聖方濟各書院,係一間好傳統同保守嘅女校,對學生嘅管教都幾嚴.好似聖誕好多齋校都會搞聯校X’mas Ball,不過佢哋學校就咁多年都唔批准,原因係X’mas Ball同期中考試好近,怕影響成績,所以當時Flavia就只係可以羨慕其他女校喇.
雖然喺間咁保守嘅女校出身,不過睇Flavia嘅性格同應對,斯文得嚟都好爽好直,講嘢一句就一句,絕對唔會扭扭擰擰,矯柔造作.
Flavia而家喺City讀緊Asso,其實佢考DSE都冇失手,都過到入U門檻(33223),只係唔夠人高分,不過佢好有信心,出年可以喺City直升degree!
好多大專生都會做吓兼職嘅,Flavia都唔例外,而家喺親戚間餐廳度幫手做waitress.佢話好多朋友聽到佢做waitress都好意外,覺得佢唔需要做啲咁勞動性嘅工作,不過Flavia就覺得冇咩所謂,仲話:「都係體驗嚟啫!」
影相嗰陣,兩個攝影師,記者,化妝師同髮型師都不停拗緊一個問題,究竟Flavia個樣,係似高海寧丫?陳法拉丫?定係黃美琪呢?睇埋片啦!你話番俾我哋聽丫嗱!
嚟到2015年,「學界男女神」都要增值吓,唔止要睇盡中學界靚人,仲要殺入大專界!
所以無論你係讀緊中學定大專,只要你認為自己或者身邊嘅同學仔有呢個資格,都可以自薦或推薦俾我哋! 由今期開始,成功自薦或推薦嘅話,仲有嘢送!
參加方法好簡單,只要將想推薦嘅同學,或者自薦勇士嘅facebook ,tag喺下面 “Comment”嘅位置;再將參加者及提名人嘅姓名,年齡,就讀學校,個人專長,聯絡電話,仲有一個月內影嘅近照兩張(全身及正面),喺Sunday Kiss facebook專頁 inbox或電郵到kissweb@nmg.com.hk俾我哋;如果成功通過編輯部審核,成為「學界男女神」,自薦或推薦者就可以得到由遵理學校送出嘅「$300課程現金券」.
「學界男女神」,等緊你嚟挑戰!
撰文: Joanne
攝影: Clay Lam
攝錄: Anthony
剪接: Candy
Hair:Willson@KINGS Makeup
Makeup: Wasabi@KINGS Makeup
鳴謝:EMOH Design (提供場地)
贊助獎品


text:
(不問價追)多謝你塞錢落我袋(小炒王梁心欣)(第106期)
2017-1-8 15:00:46
去年年尾收到一份唔錯嘅禮物,佢唔係一份實體嘅禮物,而係一次有趣的對話.做投資其實係一種幾孤獨嘅工作,因為你買咗一隻股份,你會因為對佢信任而堅持,但路途上會有其他人表示離棄,嫌棄甚至恥笑你,所以投資路一直對我來講都係比較孤獨.但當然身邊不乏戰友啦,有時分享下炒股資訊甚至自己出嘅研究報告其實都係一大樂事也.
機緣巧合底下撞見一位基金經理,佢一眼認唔出我,但當我介紹自己嘅時候佢就話有睇過我嘅分析兼且認為小炒王對某隻股票分析預測非常之準確,因為佢持有相同嘅意見,結果我哋兩個展開一個長達60分鐘嘅對話.
佢同意我對安寧(00128.HK)嘅睇法,亦都戥啲股民唔抵,認為現價相對其實質資產低咗好多,佢認為我睇啲咁冷門嘅股份係相當之奇特.跟手我話埋比佢聽其實我都有睇埋博富臨(00225.HK)仲特登走去灣仔親身睇埋某商業大廈外觀同埋內櫳,講白啲,真係走去實地視察,佢話無諗過坊間做股評的人會咁認真,真係睇啲傳統老企業的物業.我話:去圓玄學院時仲可以睇埋屬於安寧的顯達俱樂部,點知佢話佢沒有掃墓的習慣.
當我以為自己唔馬虎之際,佢竟然話我知,佢做一隻股份研究可以做兩,三年,仲將整個過程一五一十講我知.聽完之後我發覺我哋要跟蹤人其實唔使請私家偵探,請做股票研究分析嘅人員其實都一樣.佢話佢為了研究一隻股份,連人哋家族有幾多人,住邊度都知道晒,兼且連家族成員嘅性格佢都知得一清二楚.邊個為咗利益會賣股,邊個企硬唔出售股份佢都瞭如指掌.即使連其他小股東嘅背景都已經背得瑯瑯上口.一間公司有幾多資產不在話下,究竟會唔會拆骨,會唔會賣,同邊個話事人可以傾到計,佢簡直如數家珍,聽到我都呆咗,仲要呢隻股份我諗都冇諗過,以為係「死股」,畀佢講完先知係寶藏.不過到呢一刻為止,我都仲未親自買入,因為未有時間自己做分析.
呢一個鐘,大家都講到興奮,對自己熟悉嘅股票竟然有人分享經歷,自然覺得好開心.對話過後,我仲回味咗一陣,覺得佢嘅做法好聰明,值得借鏡,亦因此覺得自己所做嘅一切好卑微,所以小炒王決定,2017年會再繼續深入股份的深深處,找尋亮點,亦對願意及認真做功課的人非常敬佩.期待下一次的對話.
2017年,點都放低一個股票冧巴,我於$68水平增持了電能(00006.HK)作為中長線持有之用.


text:
早兩個禮拜做清潔,抹到電腦枱時就發現電腦螢幕個火牛凹咗,形成一個氹嘅形狀,當時只係覺得奇怪,但並無注意到問題.直到禮拜四晚上網,好友喺 Facebook 錄音留口訊俾我,因為太細聲嘅關係,一定要將個
speaker 貼近耳邊先聽得清楚,正當我拎起個 speaker
時,個螢幕突然斷電熄咗,我知道一定係郁咗條電線,所以諗住移番好條電線啦,點知一郁就出事喇,睇住個火牛爆火光,跟住間屋就漆黑一片,全屋啲 fuse 都跳哂掣!!
因為其實當時係仲有其他嘢正在做緊,所以必須要嘗試開番部電腦登入自己 account,再接駁手機上網繼續完成工作.喺無咗電腦螢幕之下,居然我都可以摸住個 mouse,click 入自己 acoount 之後再輸入 passwork 成功登入,我都真係服咗我自己!! :P
其實要配番個火牛都唔易,起碼我住嗰區都搵唔到,好彩 Winnie
話我知市中心都有幾間電腦舖,叫我即管去睇吓有無得賣,
卒之都買得到,真係好彩,$130 就攪掂,如果買唔到
的話就要嘥成千蚊買過個電腦螢幕喇!!
呢個火牛真係貼心,有齊各式插頭,梗有一個啱用.
唔單只插頭有多款選擇,就連電壓都有得揀,由 12V 到 25V,
真係一個萬用火牛!因為呢次燒咗個火牛又學多樣嘢,
知道原來唔同嘅電腦螢幕係有唔同電壓,
仲有萬用火牛呢樣嘢呢!


text:
[quote][quote]
你都傻的嗎,做保險犯法要坐監?
搵馬伕黎比?
正當職業又搵到錢,呢個社會又咁多人需要保險呢種產品
自己適合做,做得到就得啦
洗理人點講咩
乜都要理人點睇,抵你一死做廢柴
保險唔係犯法但佢地銷售手法有問題敗壞整個社會風氣攪到香港同大陸一樣
呢d 公司就係最鐘意呃d 冇社會經驗既畢業生入去做野 攪到好多人一畢業就就去呃人
你話保險佬搵到錢我又唔覺佢地多數都係食份底薪靠呃人先搵到食
姐係明明無既內容都講到有
又講d 唔講d 又誇大收益
人地買左你件野其實根本係2回事
咁樣都冇問題咩?
講真你地班人如果肯老老實實賣根本就冇人會Hi 你
你話洗理人點講咩但你而家做緊既野就係影響到人另到其他人有損失
你呢d 咁自私既人同思想就真係死廢柴喇
任何職業都會有人專業失德
就算醫生都係
對住sales只要你夠醒要保障自己根本好易,你係街邊d阿婆人地講一講你就信既,無人幫到你
大把專業如果要出起術上黎,係你死左都唔知咩事
例如會計師咁,可以明知一間上巿公司盤數有問題,都可以幫佢上到巿,水到d投資者一世積蓄無哂
而你係追究唔到佢
但老豆老母會唔會Hi9個仔做會計師?唔會,因為佢地根本唔明呢個世界係點玩
其實係你地都唔明,所以先以為保險佬係呢個世界最十惡不赦既職業
但事實係靠呢個正當行業賺錢同靠拎住會計師個牌黎賺錢,其實一樣
你覺得有人專業失德既咪告9佢囉
醫生果幾年training不斷會講professionalism,入學要宣誓,課程都有教medical ethics
上ward都好向左走向右走多野簽,好多野提,有咩要注意有咩唔做得
保險有無先? 以我所知報名就考得個資格試,入到行就靠自覺唔好做得咁過分
呢個世界有幾多個人自覺先
你講到d人有警戒心先係應份
喂阿哥,d阿公阿婆見你西裝骨骨印哂卡片個title好似好向左走向右走勁就信你架啦
即係d人睇醫生會唔會下下揪返個醫生點解咁開藥,點解咁醫
仲向左走向右走洗做架咩
保險個training根本無向左走向右走資格叫專業囉好無


text:
聖誕節去左邊?依一個咁好嘅日子,當然係又去我最鐘意嘅地方啦!哈哈哈..
一嚟我地張AP係可以聖誕正日入樂園,好想入去感受下個氣氛.二來我又可以去試下部單反機,可以話係一舉兩得呀!哈哈哈~~~
平時我地都好少係大門口個水池影相,不過為左試機,大肥豬就幫我係度不停影啦~
嘩...原來聖誕日真係好多人入迪迪尼,所以真係周圍都係人呀!就算連拎左FASTPASS玩GAME都排得好利害,但我地入去個目的都係影相,所以都冇乜影響.
今次入去都只係同左DONALD影相,真係超乎想像,用左半個鐘左右就影到啦!
影完DONALD之後,就留左係小鎮大街周圍影,真係乜都影得一餐呀!
係經過城堡時,見到有好多人同緊管樂團成員影相,所以我就即刻搵打鼓個靚女影番張相啦~
之後就再繼續影靚相啦~
我地留左係迪迪尼都係三個鐘左右,之後我地就去另一個目的地再影過.
我地今次就再去迪迪尼酒店影..影..影,不過我都就冇係酒店入面影,只係外圍影.因為大肥豬話係日光環境下試新相機會好啲呀!
我地除左影正經相之外,仲影左好多古怪相添~~
短短幾個鐘,我地就已經影左三百幾張相,真係勁呀!哈哈哈~~第一次真正用就單反相機影,感覺上都係比傻瓜機影得好,不過就比冇其他用單反嘅朋友仔影得咁靚.
我已經睇左本說明書先去影相,不過都好似唔係好識用呀!原來想影靚相都真係有排學呀~~


text:
22 FEBRUARY 2015(SUN)話說我地尋日先返到嚟香港,原本都打算今日留係屋企休息下.點知我地今日又突如其來有節目,所以又可以去玩啦~
其實係因為今日奶奶要入新界拜年,大肥豬為免奶奶迫巴士入新界,所以就車奶奶入去拜年.
由於我地今年唔方便拜年,所以就車左奶奶去目的地之後,就係附近行下等奶奶.
行行下就見到一個好玩嘅地方,就可以入去玩一轉啦~
小小豬話要睇下個地圖有咩玩哦~
其實睇咩呢,入嚟當然係第一時間去摘士多啤梨啦!依個貪玩小小豬一入到個士多啤梨場都不知幾興奮呀~
好專心地搵緊又大又紅嘅士多啤梨呀~
搵到目標就努力剪剪剪~
成功摘左第一粒,睇下個傻仔幾高興~
之後就繼續搵...繼續摘~
唔覺唔覺都俾小小豬摘左半籃,好在粒粒都係紅卜卜,成績都唔錯啦~
摘完士多啤梨之後,見旁邊有個蕃茄場,我地就入去摘蕃茄啦~
蕃茄比士多啤梨難摘啲,因為個莖比較粗,所以要好大力先可以剪到呀!小小豬用上九牛二虎之力,終於摘到粒啦~
之後我地就排隊去俾錢,估唔到二十粒士多啤梨再加上兩粒蕃茄,咁就要六十幾蚊,真係覺得有啲貴呀.不過入得嚟都預左,加上又睇住小小豬細心搵,專心摘同埋收成個開心樣,都係值得的~
除左依兩款蔬果之外,旁邊有另一個農莊有蘿蔔拔呀.雖然拔一條要$20,不過見小小豬又非常想拔,所以就俾佢試下啦!
拔蘿蔔同摘士多啤梨好唔同,小小豬嘅力氣都唔夠,所以都係要大肥豬幫佢一把先可以拔到呀~
睇下佢拔完蘿蔔個神氣樣,好似充滿自信咁哦~
係依個農場其實仲有啲好靚嘅菜,原本小小豬都話好想摘.不過由於農夫叔叔話未合時,所以小小豬唯有帶住依依不捨心情離開啦~
之後當我地行過兒童玩樂地方時,小小豬見到依個機械車仔話好想渣車車,一睇個價錢($40渣一圈),即刻希望轉移小小豬視線啦!
最後一個慈父忍唔住見到個乖仔望住動物車個失望樣,當然就帶依隻豬仔去排隊買飛玩車啦~
雖然話有少少肉痛,不過見小小豬係動物車上享受嘅樣,都OK啦,當係一年一次嘅活動啦~
奶奶拜完年之後我地就要去接返奶奶,所以我地係錦田鄉村俱樂部都只係玩左大約兩個鐘,雖然都有少少玩得唔夠喉,不過小小豬今日都做左小農夫(摘左三款蔬果),又渣左轉貴車,仲唔係一次過滿足四個願望啦!


text:
我係一個好中意玩Henna嘅男仔
Henna人體繪畫源於印度,係一種用henna花提取其汁液而製成嘅顏料.henna本來係印度女仔結婚時嘅打扮之一,由於上至額頭下至腳指都會畫上henna,所以出嫁嘅女仔會搵埋其他姐妹幫手畫Henna.而且印度女仔一生之中可能只有呢個時候攞正牌唔洗做家務,因為畫完henna 係郁得越少上色越靚,最好唔好郁到皮膚同肌肉.
筆者係個好喜歡玩henna嘅男生.第一次認識henna係見到網上有個女仔畫得好靚,而當咁啱要幫一間畫室搞活動,所以就冒昧邀請左呢位女仔黎畫室搞henna workshop.佢第一次黎我就比左兩隻手嘅第一次佢,一隻手畫左個有羽毛嘅指南針,一隻手就寫左句金句.真係好靚!你話我中二病又好,貪靚又好,我已經中意左henna呢樣野.Henna基本上係無得改,亦都無得起稿,一揮而就,就好似做人都無得返轉頭咁,我諗當時我就係比呢種刺激感吸引左 (須知道純天然印度henna可以維持一個月,上色後洗唔甩).
除此之外,henna對我黎講係一種好直接嘅抒發,畫嘅時候要心無雜念,全神灌注落個圖案到,然後成個人會好平靜.另外平時返工放工都無咩心機再開壇畫Acrylic painting,就算我有玩刮畫,成日刮都會傷眼.相反畫henna一攞上手就可以開始,自己身體就係一張畫布,任何時候任何地方都可以畫:我試過搭巴士畫,等車畫,開會悶又畫兩筆,等緊捐血又畫兩筆.嗰種隨心隨性同無拘無束嘅感覺,係令我由黑板嘅生活暫時跳到去另一個空間咁,所以每次畫完都覺得好治癒.
畫左一段時間之後,開始有唔少人問我會唔會去擺市集,我多數劈頭第一句就話:「唔會」.之前試過因為要幫朋友,本著撐場嘅身份去過一次擺檔,的確,就算自由定價都搵唔少.但我唔明點解香港人會將所有野都即時同錢拉上關係.就好似寫文,有人話我知某平台有固定稿費;玩手作,親戚見我整得靚,就問我想唔想做下小生意;亦都有市集主動聯絡過我叫我擺檔;咖啡都有人試過叫我擺檔.但係咪香港地就一定要樣樣野同錢掛帥?我每樣興趣都會花少少時間研究,唔想只係停留入門階段,因為唔深入到一定程度根本唔會了解嗰樣事物嘅本質,三分鐘熱度係無可能了解到一樣興趣嘅趣味.但如果將興趣同錢拉上興趣,成件事對我黎講就完全失去義意,反而會變成壓力來源,而且事倍功半,根本做唔好.我中七班主任講過一句說話好影響我:「教人係你要響嗰個範疇高過被教嘅人好多好多倍你先好諗個『教』字.」
最後一個我中意畫henna嘅原因係人.雖然成日畀人話我畫henna係為識女女,但呢個完全唔係事實啊……就好似,有人用相機記錄大自然嘅美麗,或者另一伴嘅美態;有人用油畫表達佢對事物嘅觸覺同顏色嘅感知;有人會用文字雕刻心入面嘅感受;而我會選擇henna.你諗下自己幾耐無試過坐定定同一個人傾計傾幾十分鐘?畫henna嘅時候我師可以好好享受人同人之間嘅交流,所以如果被畫嘅人完全唔出聲我就會求其收筆唔想畫.但大部份時間都可以同朋友好好咁傾下計,而最後嘅henna完成品就好係一個印記,呢個印記會隨住時間而消退,但印記背後經歷過嘅時,地,人,事係唔會消失,每一次睇返啲相,見到自己作品嘅時候都會勾起好多回憶同情感,無論開心定唔開心都會隨之而湧現.Henna嘅美,除左線條上,更重要嘅係精神上嘅美.


text:
心理測驗:你願意為愛情付出多少?
愛人之間,有施有受,只要有來有往就有流動,好似一條河流咁,冇流動,就會變成一潭死水.想知自己係邊種付出型?玩玩呢個測驗啦!
有一日,你同朋友睇完戲,喺戲院出嚟,遇到一個神仙,佢話可以俾一個機會你整蠱人,仲唔會俾人發現嘅架!你會揀:
A. 將所有男生嘅衣物變透明
B. 令所有人即刻消失,返晒屋企
C. 將所有人變光頭
D. 覺得太無聊,乜都唔揀
分析:
選A:彈性付出型
對於自己要付出幾多,你會好睇對象嘅個性,聰明嘅你知道如果另一半本身已經屬於嚴重需索型,唔係好識付出,自己就唔會要求對方太多,以免磨擦;相反,如果對方好錫你,你有時都可以幾任性架!不過只要對象係你真心鍾意嘅人,你都好識得有來有往嘅藝術,唔會一味要求對方為自己付出晒.
選B:唔計較型
你屬於奉獻型,鍾意幫助人.戀愛中嘅你會主動,無私咁為對方著想,係異性眼中嘅理想伴侶.不過與此同時你個性比較情緒化,有啲難以觸摸,如果同對方熟絡起來,你可能慢慢會變得好任性;雖然戀愛中嘅人好多時都會耍下小脾氣,但係你嘅情況就相對極端.如果學識控制情緒嘅技巧,你會更加得人鍾意!
選C:等人鍚型
你可能自細俾人寵慣,就慣,所以到咗拍拖,都係習慣人哋鍚你多啲.對於另一半,你期望得到好多嘅寵愛同關注,至於點為對方付出,你就唔算太在行喇,但係咁唔代表你完全唔肯付出,只係你用嘅方法未必係對方所想嘅,所以你嘅戀人有時會覺得摸不著頭腦,冇晒你符.
選D:熱心型
你充滿愛心,見到別人有需要,會毫冇保留咁出手熱心襄助,對自己身邊嘅戀人就更加唔使講喇,你將戀人睇得好重,佢嘅事甚至乎重要過你自己嘅事.但有時都要睇情況,諗清楚先出手,如果對方有能力自己解決問題,就俾空間佢去處理,唔好搞到自己咁忙,到真係需要你先插手都唔遲,有時喺旁邊默默支持已經足夠.


text:
雞煲之季軍戰
(體路專欄)尋晚同富足主食雞煲,富足主一路食雞一路雞啄米咁Ger住我.
「唉,今屆又入唔到決賽,真係唔知係無拜神定係拜錯神喇!」
「又話要搵教練,點知練完都係唔掂」
「喂,你有無睇新聞呀?人地白禮達都落台啦,領導無方果d人呢,就唔好要人講到出口喇!」
「搞咁多野,決賽都入唔到,點交代啊?點交代啊喂?下?」
「搞隊波搞到咁,會唔會有野宣布啊?係就快喇!」
由坐低落單,到雞煲黎到,煲滾,佢就一路無停口係咁GER GER GER GER GER,終於我忍唔住拍檯起身,同佢講:「睇波咁多年,你識唔 _ 識波架?」
由於我拍檯呢下實在百感交集,集合左溫度速度溫柔和憤怒,成間舖d客都望曬過黎,不過我當時眼中,就只得富足主一個,果一刻我實在恨鐵不成鋼,點解眼前呢個曾經咁尊敬既人,咁多年黎都係掛住搵位入我掛住內鬥而唔好好搞下隊波既內務?
「你睇下拜仁慕尼黑,連續兩年入唔到歐聯決賽,兩年都係四強唔知發乜神經輸波出局,成隊波有無話內鬨搞小圈子搞分化?咪一樣咁團結;你睇下香港隊,近年戰績唔算好,世界排名跌到一百六十幾位,一張俾人串到上心口既海報擺出黎,旺角場都即扯紅旗,大家都一條心黎支持同撐起呢隊波,老友,邊隊波無低潮架?若然一輸波就要搵人開刀祭旗,咁邊個仲有心機繼續踢好呢隊波?」
富足主聽完,唔知係咪感動得滯,當堂流下兩滴鱷魚淚「賢弟,我真係對你唔住,我好後悔之前做咁多咁多傷天害理既野,從今以後,我地兩兄弟一齊搞好隊波佢」講完之後,我地就好似安信兄弟咁流住眼淚又拍曬膊頭,一路食雞煲一路商量未來大計.
直到,我聽到鬧鐘響…
原來係南柯一夢.
今個星期日,6月14號朝早9點半,九龍灣啟歷學校天台球場踢既季軍戰,我又要係富足主既冷言冷語之下為夏體硬上陣…真係諗起都想喊.
國足主


text:
好使好用 3大網站助你英文進步神速
1/ 9GAG
相信大家對9GAG都好熟悉,呢個網站嘅post通常都係一張圖或者gif加埋一小段文字,網站嘅熱門排行榜每隔一陣就會更新,所以就算你成日上9GAG都唔會睇到重複嘅post.9GAG嘅post英文簡單又好笑,對於平日唔睇開英文嘅你,應該係個幾好嘅選擇.
2/ BuzzFeed
BuzzFeed 係一間新媒體公司,大家可能都有follow 佢地嘅Youtube Channel.BuzzFeed主要內容都係美國發生嘅趣事,有文同片可以睇.網站嘅內容都比較多,所以阿滴就建議可以先從Trending 呢個欄目開始,因為Trending嘅文章多數都比較得意.
3/ Reddit
Reddit 一個美國好紅嘅網絡討論區,號稱係the front page of the Internet,啫係好多網民都會上去發表文章同吹下水.阿滴就推介三個得意啲嘅版俾大家:
- askreddit
俾大家問問題,之後網民會有討論同回應.
- Today I learn
網民會講下今日自己所學到嘅知識,睇下睇下`有時仲可以學到一啲新嘅冷知識添!
iii. TIFU
如果你心情唔好就可以去呢度行下,因為網民會將自己今日所做嘅蠢事post出黎,俾大家笑下.
大家不妨可以去下以下介紹嘅網站,將英文一步步入融生活啦!


text:
D2: 昆明 (石林->九鄉)->大理
由於我去嗰陣昆明個交通系統大轉變, 去石林同九鄉嘅大巴由原本喺市中心嘅昆明南站, 搬左去山旯旮嘅東部客運站先有車(因為政府唔想市中心太多車塞車)(d旅遊書完全唔update, 我都係睇網上遊記先知), 所以天未光就要搭大半個鐘公車去客運站
街度好多人叫人join一日團, 所以好不容易先問到人邊度有車去石林九鄉(問火車站附近d人, 佢地sell一日團唔話你知, 問路人又唔多知咁, 問警察又唔想答咁款), 邊度有公車....好艱難先問到個警察邊度有公車搭去東部客運站
之前聽人講去石林嘅中巴要等滿人先發車, 好彩等左半個鐘, 滿左一半就開車了
門票$140, 好貴 (但前一晚喺火車站都見到有人賣$100, 唔知堅定流, 唔敢買)
昆明個天成日都灰濛濛
景區內有好多阿斯瑪, 俾幾十蚊就可以叫佢地做你導遊(其實唔止石林, 其他地方都有好多呢d人)
阿斯瑪聲稱冇佢地帶, 入石林會迷路....
一個法國遊客幫我地影的, 呢度都真係好多外國人
景區內指定時間都有歌舞表演
可能星期日, 勁多一日團, 跟住佢地行冇可能會迷路, 聽佢地d聲就搵到出口
沿路都有指示點行
d石頭超跣, 地下濕, 再加上俾人行到滑晒, 跣左幾次腳
好懷疑有冇人會擔呢d石走
又幾似象喎
上到索晒氣就係為左呢個影相位, 等左好耐先攝到呢個位,慢d又俾人攝左入黎影
由於石林冇車直接到九鄉, local tour又冇得一日去晒2個地方(因為佢地有半日去左購物)
好不容易先喺網度搵到有人寫點樣喺石林去九鄉
要喺石林搭中巴去宜良, 再轉麵包車, 最終用左差唔多2個鐘先去到九鄉
(麵包車見到佢收當地人$2, 但收我地$10, 唔係當地人預左俾人劏, 算, 但佢為左可以坐滿架車, 左兜右兜兜客, 半個鐘嘅車程, 用左一個鐘有多先去到...之後見到個鬼婆, 問佢去石林幾錢, 英文都唔識, 架車又勁up dup, 竟然想同人開價$100/人,叫我同鬼婆講, 我就用英文同鬼婆話好貴, 叫佢還價$10, 唔係咪鬼搭, 條友唔肯, 最後唯有bye bye, 不過鬼婆呢個look今次唔俾人劏下次都俾人劏, 唔幫得幾多次)
$90 嘅門票(同樣地, 火車站有人只賣$70), 原來仲包埋搭呢d船仔, 感覺比石林抵好多
人地隻隻船都要自己撐, 我地嗰隻咁啱同韓國嘅旅行團一齊, 所以係電動嘅
估唔到裡面都真係幾大
景區入面超多樓梯, 行到傻
睇唔到元陽嘅真梯田, 喺度睇個假梯田都唔錯
九鄉又叫地下石林, 但我覺得九鄉靚好多
落左幾多樓梯, 就要上返幾多...石林同九鄉同一日去都幾金
想出返門口, 一般都係坐索道或騎馬, 但由於之前洗大左, 加上索道費大幅上漲一倍, 所以決定徒步(其實3個字就到, 不過就有唔少樓梯)
同樣地, 問人係唔會教你點樣行出門口, 好彩有2個內地人又諗住行, 於是我地就跟住佢地行了
好不容易去到大門口, 我諗成個景區行左都有成千級樓梯
雖然中間石林去九鄉車程比想像中耐, 又要趕九鄉尾班車出昆明, 石林同九鄉每個地方只有約2hrs行, 都趕趕地, 但都叫夠時間, 基本上值得睇嘅都睇晒
出返昆明, 因為冇食lunch好肚餓, 見到呢間都幾多人食就入去
牛肉米線, 雲南野一般都係辣, 最啱無辣不歡嘅我
迷你氣鍋雞, 試過就算, 雞肉有d鞋, 好多油
過橋米線一般都有好多配料
未食過過橋米線, 唔知點食, 偷睇人先放d配料落湯內, 最後先放麵, 跟住做
為左慳時間, 同慳返一晚住宿費, 搭夜班火車去大理(如果日頭搭, 4,5個鐘先去到)
第一次搭夜班火車, 雖然話係硬臥, 但其實一d都唔硬,我同家母要左2個下鋪, 好彩除左最上面係一個男, 其他都係女, 我驚有人喺上面放飛劍落黎


text:
2017-06-09
唔投一次訴,勝造七級浮屠
呢兩星期,公司附近出現一幕幕「美景」.白棉花散落滿地,花白叢中有點開,盛載住木棉樹嘅生命承傳,風起時,半個藍天被透薄的白絮遮蓋,香港難得見此仙境,我已經忘記咗自己有鼻敏感,照停低用相機捕捉飄絮美態.只不過,美景背後,危機四伏.
氣候變化愈趨嚴重,天氣近年就如神經刀,時而暴雨交加,時而日日乾蒸熱到嗌救命,唔止人辛苦,睇氣候做「人」嘅花草樹木,都畀天氣搞到笠笠亂,「生理時鐘」錯晒.木棉飄絮,或者就係最有力嘅佐證之一.早前有傳媒報道指,香港嘅木棉樹以往一般喺3月至4月開花,並喺開花後一星期就完成飄絮過程.但今年冬天幾乎冇凍過,木棉樹唔識落葉,時鐘錯亂,最終去到5月尾先開始爆發種子,而且飄絮期明顯延長.
百感交雜嘅夏雪之景,令我諗起過去幾年都有人向政府投訴棉絮引致敏感同埋衛生問題,而政府嘅處理手法就係揮劍斬樹,或者除去木棉花同果實,做其他嘢唔見咁快,斬草除根最快手.一搜尋資料,就發現市區唔少木棉樹,原來都係政府栽種,志在綠化環境,但種完樹,又唔畀人開花結果,「又要馬兒好,又要馬兒不吃草」.
有此先例,當見到日前大埔鷺鳥林被斬殺嘅事件,痛心嘅同時,我實在唔驚訝呢個政府會做呢啲嘢,因為港府對生命嘅尊重,一向都近乎零,動植物只係呢個城市嘅陪襯品,但一出現喺部分「人類」不能接受嘅範圍,就要趕盡殺絕.剩係數白欖都已經係一地案例,2015年8月,般威道石牆樹喺健康良好嘅情況下被斬去,百年樹蔭一夜間蕩然無存,成為樹木辦無盡力做好路邊樹木同行人安全之間平衡嘅犧牲品;西貢,大嶼山南部一帶遍地牛牛,佢哋本身就係當地「原居民」,一向都相安無事,人牛共存,但近年間唔中就聽到政府派員將牛牛逼遷,就係為咗人類一己私慾做發展.
不過,政府唔係呢件事上面唯一嘅兇手,動輒投訴嘅人同樣係幫兇,甚至係呢種「眼不見為乾淨」文化嘅始作俑者.投訴嘅人大多都認為,所有野生動物都污糟,樹木只宜觀賞,不宜接近我隻窗,嘩我病咗呀,肯定係因為附近又雀屎又棉花飄嚟飄去搞到我條氣唔順啦,所以專業嘅投訴人一開咗個Case,就會不停催促區議員,政府部門盡快跟進,咁最快嘅方法係咩?咪就係斬斷同動植物嘅聯繫.如果唔即刻做?你聽日喺XYZ報個投訴版見啦!
有指今次大埔殺雀事件,係由於有居民向區議員投訴嗰條路有好多雀鳥糞便而要求部門處理,唔知道嗰位投訴嘅人,會對於從此再冇雀糞困擾佢而高興,定係會為9隻幼鳥無辜死亡而有一絲惻隱?
需知道香港本身係一套好完善嘅投訴機制,但冇一套保護動物,令動物同人類共融嘅制度.今次事件有好多好多解決方法,例如喺該段行人路搭建上蓋,或者先請相關專業人士協助遷移鳥巢,最重要,係畀時間人哋去解決問題.請大家投訴前,諗清楚,你寧願好急趕咁成為殺動植物嘅兇手,抑或用一啲時間,一齊諗方法,等自己積德,又放一條生路畀無辜嘅小動物?


text:
x565178035
发表于 2015-9-4 11:32:05
什么情况
zxzx007
发表于 2015-9-12 10:55:11
好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
a1005051488
发表于 2015-9-14 20:00:01
{:7_196:}{:7_196:}{:7_196:}{:7_196:}{:7_196:}
tianye123
发表于 2015-9-16 01:21:59
11111111111
hack888y
发表于 2015-9-16 07:19:28
额的乳房的广泛地
307878155
发表于 2015-9-17 12:17:58
看看去了,好好乐意
来自:Android客户端
阿熠童
发表于 2015-10-19 11:02:21
...............................................
zhuleifeng
发表于 2015-10-19 16:13:35
这个好东西啊,真的假的
来自:Android客户端


text:
中大物流专发机械设备化工食品肥料建材等货中大物流专发大件挖机推土机装载机设备南京到金湖物流专线南京到沭阳物流专线南京到吉林物流专线南京到辽阳物流专线中大物流运输驻天长办事处中大物流公司驻板桥红太阳办事处中大物流驻江北红太阳办事处汊河中大物流货运配载公司南京物流公司选择找物流发货就找中大物流运输选择放心物流南京到白山物流专线南京到廊坊物流专线南京到中大物流专线江宁中大货运公司中大物流放心发货诚信可靠的服务南京货运公司哪家好中大物流运输怎么样南京哪家物流好?中大物流运输推荐南京到五莲物流专线南京到海阳物流专线南京到唐山物流专线南京到龙口物流专线南京到安顺物流专线南京到泗水物流专线南京到辽宁物流专线南京到沈阳物流专线南京到临安物流专经线中大物流公司南京到绍兴物流专线广东省--南京到广州物流货运,南京到韶关物流货运,南京到深圳物流货运,南京到惠州物流货运,南京到珠海物流货运,南京到东莞物流货运,南京到佛山物流货运,南京到揭阳物流货运,南京到肇庆物流货运,南京到湛江物流货运,河北省--南京到北京物流货运,南京到天津物流货运,南京到石家庄物流货运,南京到保定物流货运,南京到邯郸物流货运,南京到唐山物流货运,南京到秦皇岛物流货运,南京到张家口物流货运,南京到沧州物流货运,
河南省--南京到郑州物流货运,南京到新乡物流货运,南京到安阳物流货运,南京到焦作物流货运,南京到南阳物流货运,南京到许昌物流货运,南京到洛阳物流货运,南京到开封物流货运,南京到平顶山物流货运,南京到商丘物流货运,
吉林省--南京到长春物流货运,南京到四平物流货运,南京到延吉物流货运,南京到通化物流货运,南京到双辽物流货运,南京到松原物流货运,南京到敦化物流货运,南京到白城物流货运,南京到长岭物流货运,
黑龙江省--南京到哈尔滨物流货运,南京到佳木斯物流货运,南京到鸡西物流货运,南京到牡丹江物流货运,南京到齐齐哈尔物流货运,南京到大庆物流货运,南京到富锦物流货运,南京到黑河物流货运,南京到绥化物流货运,
辽宁省--南京到沈阳物流货运,南京到大连物流货运,南京到鞍山物流货运,南京到抚顺物流货运,南京到丹东物流货运,南京到辽阳物流货运,南京到葫芦岛物流货运,南京到锦州物流货运,南京到本溪物流货运,
江苏省--南京到镇江物流货运,南京到张家港物流货运,南京到连云港物流货运,南京到徐州物流货运,南京到盐城物流货运,南京到无锡物流货运,南京到扬州物流货运,南京到淮阴物流货运,南京到苏州物流货运,南京到昆山物流货运,
山东省--南京到济南物流货运,南京到烟台物流货运,南京到青岛物流货运,南京到济宁物流货运,南京到淄博物流货运,南京到临沂物流货运,南京到威海物流货运,南京到潍坊物流货运,南京到诸城物流货运,南京到菏泽物流货运,
安徽省--南京到合肥物流货运,南京到蚌埠物流货运,南京到亳州物流货运,南京到淮南物流货运,南京到马鞍山物流货运,南京到阜阳物流货运,南京到延安物流货运,南京到黄山物流货运,南京到安庆物流货运,南京到芜湖物流货运,
山西省--南京到太原物流货运,南京到大同物流货运,南京到临汾物流货运,南京到晋城物流货运,南京到朔州物流货运,南京到长治物流货运,南京到榆次物流货运,南京到阳泉物流货运,
陕西省--南京到西安物流货运,南京到宝鸡物流货运,南京到商州物流货运,南京到咸阳物流货运,南京到铜川物流货运,南京到汉中物流货运,南京到安康物流货运,
四川省--南京到成都物流货运,南京到重庆物流货运,南京到内江物流货运,南京到自贡物流货运,南京到宜宾物流货运,南京到绵阳物流货运,南京到攀枝花物流货运,南京到南充物流货运,
福建省--南京到福州物流货运,南京到厦门物流货运,南京到泉州物流货运,南京到漳州物流货运,南京到莆田物流货运,南京到龙岩物流货运,南京到南平物流货运,南京到永安物流货运,南京到三明物流货运,南京到安顺物流专线


text:
早前成為左「VMV 零敏感試用大使」之後,去左佢地銅鑼灣分店領取試用物品時,佢地職員即時安排埋我JOIN MEMBER.開頭都以為JOIN MEMBER只係KEEP低我地嘅資料,唔會有其他優惠.點知...前日收到佢地SMS,叫我去拎份生日小禮物呀!
今日放工要出一出銅鑼灣拎嘢,所以就順路上去拎埋份小禮物.開頭都以為係啲其他產品嘅SAMPLE試用裝,不過原來唔係,係一支零售版唇膏嚟呀~
個色雖然就沉左啲啲,不過薄薄地塗左上咀又幾OK哦(免費嘢就唔好要求咁高啦...哈哈).
之前都有好多公司係生日月送啲禮物嚟,不過好多都係一啲細細件嘅SAMPLE,又或者係啲要買滿幾多錢先可以用到嘅COUPON,有時真係用唔著呀!
今次收到VMV依一份生日禮物,到真係覺得幾窩心.雖然未必真係用得著,不過起碼係送一件實物,感覺真係唔同啲呀!
所以真係要再一次多謝VMV呀!
講起VMV,之前試用佢地個Boo Boo Balm,等我都分享吓試用感先.
我地都試用左大約一個星期,整體上都覺得效果幾好.前幾日,當小小豬咀角出左濕疹粒粒時,我就開始用Boo Boo Balm幫佢塗,當然唔係一塗即消,咁我就開始早晚塗上.幾日之後,發現啲濕疹明顯有改善,已經消左好多啦!
由於小小豬四肢嘅關節位都有少少濕疹,佢又未到好嚴重嘅地步,只係好『鞋』咁,所以我都有係洗白白之後,於關節位塗上Boo Boo Balm,用左幾日左右,依家都開始冇咁『鞋』,所以我都會KEEP繼續用,等小小豬可能快啲做返一隻『滑滑豬』呀!
除左俾小小豬試用之外,我都有試呀,我就當用作潤唇膏,係晚上睡前薄薄地塗上一層,當唇MASK嚟用.用後發現佢真係幾潤,起碼第二朝起身個唇唔乾,唇紋仲減少左啲添.
另外,早係拎試用品時,職員姐姐俾有三張$100 CASH COUPON,如果大家有興趣想要嘅話,咁就留言通知我啦!


text:
唔記得咗quote 返
就係個個$100 rc tank
Made in Japan
其實我覺得想提供多啲新手向嘅件出市場吸引返個潮流
但老實喺香港角度講佢啲模係新手向但隻船都唔新手向
你下下出戰艦大大隻咁,艦Next出隻驅逐又孖裝
另外投放嘅耐性都唔夠
好似壓條同甲板通風口喱啲咁啦,其實成隻船中心空晒佢係完全夠位做兩層之後通風口之類一粒粒咁插上去
好似Bandai啲設計咁,底一塊紋理面一塊底色
但佢哋就係唔肯,覺得好多餘,造喺一隻細船身上唔值
咁你就算再唔洗膠水都好,人哋砌完都係得兩隻色點吸引人啫
學Bandai早期玩貼紙佢又試過喇(特easy系列)
好老實講佢哋真係好應該檢討下點樣先做好高達嗰種「素組向」分色分件
如果唔係蘇州過後就冇艇搭,艦娘開始嚴重走下坡
艦娘一過氣我相信要新手加入都難
出到高達咁可能只係多左素組黨
最少都有易咗上手嘅機會
而家砌某啲IJN船,唔係好拎舊嘅模都好
我自己都砌到扁晒咀,新手買完返嚟都唔知點郁手
出到高達咁可能只係多左素組黨
最少都有易咗上手嘅機會
而家砌某啲IJN船,唔係好拎舊嘅模都好
我自己都砌到扁晒咀,新手買完返嚟都唔知點郁手
日本船都叫易,基本四隻色搞掂,同埋宜家新模就算直砌唔加料都好精美
同埋如果真係太易咁其實同半完成品既玩具盒蛋冇分别,已經唔算係模型,砌完都冇乜成功感,因為我都砌唔少呢類盒蛋
出到高達咁可能只係多左素組黨
最少都有易咗上手嘅機會
而家砌某啲IJN船,唔係好拎舊嘅模都好
我自己都砌到扁晒咀,新手買完返嚟都唔知點郁手
日本船都叫易,基本四隻色搞掂,同埋宜家新模就算直砌唔加料都好精美
同埋如果真係太易咁其實同半完成品既玩具盒蛋冇分别,已經唔算係模型,砌完都冇乜成功感,因為我都砌唔少呢類盒蛋
可能我自己對時間嘅長短要求比較高啦
但老實講,而家啲IJN船其實組合需時都唔少
下下等膠水乾,等畢地乾喱啲做好晒先有得訓練上色,蝕刻喱啲真係開始上路嘅工夫其實都要等一段長時間
我覺得喱個先係模型玩家條Learning curve咁長咁慢嘅主因
而Learning curve過長就正正係入門門檻高嘅主因
老老實實以我而家嘅作品睇,我自問係上手超級快嘅一群嚟架喇
之前同我一齊砌嘅團友而家好多時面對緊嘅問題就係修整到2046先到佢哋想練習嘅位置
所以有時我睇到都忍唔著口提下佢邊到邊到唔好唔記得整之後做到半路要修繕
總結嚟講就係我覺得其實而家啲廠有能力做到嘅就唔好慳
pit-road嗰啲,有能力嘅,個船底同甲板又要比人分多幾截,艦橋又同我分層之後再拆開4面
fujimi,tamiya一嘢成舊過,但有時就係分咗模會好做啲嘅地方就偏偏integrate咗之後省略咗啲某啲細節
無曬人嘅 一個二個去曬砌高達
整左成個禮拜
整左成個禮拜
無曬人嘅 一個二個去曬砌高達
砌高達?不了
現在休息充電中
無曬人嘅 一個二個去曬砌高達
砌高達?不了
現在休息充電中
擦鞋仔油好未影相
愛干達號仲素組緊,冇咩好睇費事貼
無曬人嘅 一個二個去曬砌高達
砌高達?不了
現在休息充電中
擦鞋仔油好未影相
愛干達號仲素組緊,冇咩好睇費事貼
軍摸始終比砌高達哂時間同哂功夫
已經唔用隔離壇果個一個月去左四十幾版模型post黎比較,就算呢邊原模型post都更新得快過呢度
整左成個禮拜
因為要整蝕刻片同噴油
每日放工搞少少所以先搞左成個禮拜
因為要整蝕刻片同噴油
每日放工搞少少所以先搞左成個禮拜
呢種天氣噴唔到油


text:
話說我剛剛9like咗一個朋友嘅status,收到個PM原來中咗新一輪嘅惡作劇.然後一轆成條feed都係呢尐無聊status,再見到好友Daisy嘅火爆聲明,嬲到我上咗床都落床開番部腦打以下呢段說話.
1.我係唔會repost等我身邊嘅朋友中招.我個FB唔係用嚟做尐咁無聊嘅嘢,我share出去嘅都係有我想法同有價值嘅嘢.登廣告都要落稿費啦,買like都要畀錢.你要我post呢尐嘢?諗都唔好諗.
2.關心又好花生又好,係朋友先like同comment,其他人一係look過一係轆過.呢尐惡作劇消費友誼,尤其係見到comment入面真係關心嘅留言,你send個PM過去同佢講你玩佢?係你on狗定佢on9?一定係你朋友,因為佢真係當你係朋友!數,我走硬.你追我嘅,一你唔當我係朋友,二我以後mute咗你,你暗戀好失戀好有咩事我都唔會再理你.我點知自己會唔會又中招!
3.冇一樣嘢叫「願賭服輸」!我幾時有同你賭過?係你攞我同你嘅友誼賭啫!唔係我唔玩得,係我冇咁低能玩尐小學雞嘢.你要癡癡呆呆坐堆一檯係你嘅事,我有判斷能力唔同你一齊弱智.而嗰尐話朋友要你做嘅,你自己判斷一下佢同你幾好朋友?佢叫你去死你會唔會一齊?
狼來了嘅故事,細個有冇聽過?
(呢篇唔share冇後果,我哋依然可以係朋友)
原文連結


text:
政壇:建仔驚畀蘇錦樑影衰政壇:建仔驚畀蘇錦樑影衰
建仔尋日舉行二十周年黨慶,幾百人去影合照,但有人不請自來,亦有應該嚟嘅人冇到喎!喺人海之中,有建仔黨籍嘅局長同政治助理都冇到,包括話晒曾做過建仔副主席嘅商務及經濟發展局局長蘇錦樑.政界就有傳聞話,建仔為咗今年立法會選舉力保不失,點都要同現屆政府保持距離,就算黨員都冇得傾,一日喺政府入面,一日都唔可以太親密,否則分分鐘變成死亡之吻.
競爭法搞到一鑊粥除蘇錦樑,就連民政事務局政治助理徐英偉,發展局政治助理張文韜都冇到場.二十周年黨慶,佢哋點解唔出席?有熟悉建仔嘅人士估計,局長同政助唔出現,同依家搞到一鑊粥嘅《競爭法》有關.
蘇錦樑依家主理嘅《競爭法》變成冇牙老虎,但商界仍然未肯收貨,建仔班立法會議員要向商界交代,理應向蘇錦樑發炮,但由於佢係建仔背景,搞到班議員都唔知插唔插佢好,所以就出現呢個進退兩難局面.依家仲有大半年就到立法會選舉,建仔為免到時畀人有藉口攻擊,話佢哋朝中有人都辦唔到事,所以依家已經要同班有黨籍嘅局長,政助劃清界線,扮晒冇兩句咁.
不過,建仔主席譚耀宗就否認呢啲傳聞,佢話今次黨慶只係邀請咗幾類人,包括黨中委,監委,顧問,區議員同立法會議員等,由於蘇錦樑佢哋係官員,所以冇邀請喎.譚Sir仲話,叫晒咁多個黨員嚟,邊有位企,所以一定要篩選.至於點解唔叫官員,佢就冇解釋嘞.
頁: [1]


text:
宿舍對於大學生黎講,可以係一個社交場所,可以係一個訓練獨立既地方,又可以係方便番學既暫居地.你可以投放全副精神令自己主修hall life副修讀書,又可以一d感情都唔放係宿舍,好似輕輕的我走,正如我輕輕的來,將一年的生活點滴完全拋之腦後,唔帶走任何情感.當你匿係房入面,唔想同層友有任何接觸都好,有一個人,你點都要朝見口晚見面,果個就係roommate!
Roommate黎講,首先講下佢地可以有幾好先.
當你唔舒服果時,佢會照顧你.
所謂人在異地,唔舒服果時自然要有一個人去照顧你.呢個時候roommate會幫你買粥同買藥,或者係陪你去睇醫生.知你發冷就會夏天都唔開冷氣,寧願自己熱小小都怕你凍親.最難得既就係,當你夜晚係咁咳果時,唔會埋怨你嘈到佢訓唔著,而係比杯熱水你飲.
大家作息時間係互相遷就
有時你聽日要番早,咁佢會自動自覺關房燈,唔會光到你訓唔到.同時佢都要將聲音收細,就算要玩既都係出去玩,而唔係留係房入面嘈嘈閉,搞到你休息唔到.當你校鬧鐘果時,佢都唔會介意你嘈醒佢.
你既野係我既野
做人就千奇唔好斤斤計較,否則就真係好難識到朋友.有時候你肚餓,但係間房冇哂野食果時,你就可以好隨便咁拎roommate既野食,佢可能要你下次買埋比佢,但絕大多數既情況之下都唔使還.有時你用哂d牙膏,淋浴露,洗頭水,唔使問你既好roommate都係會借比你.就連衫都可以借比你,呢d就真係叫做好roommate.
孖公仔形影不離
慢慢地,你就會同roommate發展出一樣既生活模式,食飯又好,睇電影又好,打機又好,你第一個搵既,都係身邊既roommate,一黎就手,二黎就夠哂老友,到最後大家做咩都會離唔開大家,做功課又好,溫書又好,咩都要同佢做.
同對方唔再存在禮貌兩個字
你同roommate唔存在禮貌兩個字,唔代表你唔尊重佢,相反係你同佢已經成為好朋友,所以門面功夫根本唔使做.講粗口,屌阿媽呢d野已經唔再係問題,因為大家每一句都係粗口!你可以毫無保留咁展示最真實既一面比對方睇,講下女同學又得,賭下錢又得.
可惜既係唔少人往往遇著一個同你唔夾既roommate,咁你黎緊果年真係會唔太開心,什至係提早quit hall.
宿舍變做圖書館.
咩野叫做圖書館?就係大家番到宿舍都唔會出聲.有d人番到房入面,唔知點解硬係唔中意出聲,只係玩住自己部電話或者自己一個人係到打機.另一種人就係過度認真同埋努力,當然呢種情況之下佢係冇錯,但遇到只係埋頭苦幹既佢地,就好似住係一人房一樣,悶到死.另一種情況係佢十分之active,但係只限同成層既人或者出面既人,所以成日見佢唔到,見到佢既時候,佢已經攰到訓左,到最後自己都係悶住係間房到.
生活作息唔協調
有時候一個早訓一個夜訓都唔係最大問題,只有識得遷就.但往往有人好中意朝早上堂,但係唔只校一,兩個鬧鐘,而每幾分鐘一個,最慘就係佢未醒反而你就醒,仲要最後佢慢慢咁熄最後一個鐘,再同你講今日都係走堂.既然呢堂可以走,做咩仲要校咁多個鬧鐘呢?另一方面,夜晚人地要訓教就唔熄房燈,但當自己要訓教果時,就要求人地熄埋臺頭燈,呢種人係台灣人既眼中叫做「雞巴」.
周圍講室友是非
有時候係房就緊係會想放鬆小小,唔使下下都正襟危坐,咬下指甲啊,打下鼻寒呢家野就唔多唔少都會有,或者直頭係房入面只係著底褲訓教.另一方面,2個室友係漫漫長夜到傾下心事就少不了,大家一時興起就會講人事非,所謂呢到講就呢到散.最怕既人室友會用自己既生活習慣作為同層友打開話題既方法,不停係笑你唱你,呢d或者可以忍,但最慘既係佢會將你同佢既事非講比人聽,大學又有幾大呢?一個傳一個,好快就傳到受害者耳邊,到時咪大家都難受,大家都面阻阻,所以有時真係收下把口啦.
做野冇黎手尾,污糟到死
間房就2個人都有份住既,可惜就唔係個個都會咁注重清潔.例如室友成日係房到食薯片,食到成個地下都係,飲完可樂又就咁放係間房到,引黎一大班螞蟻作亂.如果係幾個人共用一個廁所,佢就會屙尿屙到周圍都係,搞到廁所有浸味,要幾恐怖有幾恐怖.而且佢永遠都會指望你幫佢執野,或者係拖地,當然最後大家都會唔拖地,眼白白睇住個地下污糟成年.


text:
监控GPS位置,电话,短信,QQ,微信,自动发送到指定邮箱监控GPS位置,电话,短信,QQ,微信,自动发送到指定邮箱 需要在安装手机上设置
看看好用不 不是源码..垃圾玩意......骗钱来的. 好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
试试好用不
悬赏4000独币 求购手机拦截源码 http://www.dute360.com/thread-34815-1-1.html 可以先试试嘛 hhhhhhhhhhhhhhhhhhhhhhhhhhhhhhhhhhh
页: [1]


text:
可唔可以一次過問幾樣野
單身左幾年, 中間呢段時間遇到d我對佢無feel既人但佢地又鐘意我, 我鐘意既人一係就對我無feel, 一係就timing 錯過左, 成日都擦身而過, 自問自己一定唔係好進取主動既人, 但我想問係我自身唔夠主動既問題定真係時機仲未到或者只係純粹黑仔
? 近呢年好驚真係咁一直單身落去
同埋另一個問題係, 依家究竟係留係香港幫屋企踏實D搵錢定再出多次外國追夢做自己想做既野
?
雖然到呢一刻都係決定左出多次國追夢但呢排個人好動搖
感謝
答左你第一條問題先,feedback後再答第二條
抽到呢張牌其實都幾正面,講緊你同對象相處,關係其實幾好,互相信任但又唔會過份依賴對方,睇得出你地通常都信任對方,有一種連結產生.
但呢張卡同時都可以指做朋友比情人好,你之前到以家遇到既對象,都未必係合適同你發展男女朋友既關係,反而做朋友會好D.
所以係時機未到姐,巴打比心機!
至於應唔應該主動,本豬又覺得最緊要做返自己,要有自信,咁先吸引到人
friendzone
其實有一個真係感情最好既, 可惜由一開始到最後都只能係朋友
同佢勁夾, 大家又獨立, 唔會成日見, 但有時又會傾幾粒鐘電話, 就算隔左好耐無見之後再約番都唔會有生疏感
識佢無耐個陣, 到同佢慢慢熟個陣係有種好似大家前世就識既感覺 (
好似吹大左?)
但以上講既野都可能慢慢成為過去, 其實之前因為鐘意佢而激嬲左佢(講野過份左), 亦都可能因為知道無可能, 所以我都想趁呢個機會大家唔再同大家講野 (完啦好嗎?), 以為就會咁
但早兩日又約番出黎食飯, 因為我依家係佢附近個邊番工, 大家又好似近番少少, 但曾經疏遠過, 突然又再見番就好似番番以往同佢最開心既個段日子


text:
全知言
眼睛去旅行 最想跟邊個主持環遊世界?
旅遊節目向來受歡迎,無機會去旅行嘅可以望梅止渴;準備去旅遊嘅又可以睇定有咩景點必去喎,難怪旅遊節目長做長有.
不過景點靚,但主持唔討好,都好難令觀眾投入到喎!最近大台播出由杜如風主持嘅《東京攻略》又成為熱話,始終杜如風嘅主持風格唔係人人受得住嘛.全知言今期就問吓大家最鍾意睇邊個做旅遊主持先!
衞詩雅•黃秋生可信程度高
如果俾我揀想睇邊個藝人做旅遊節目主持,我會想睇黃秋生老師.因為佢講嘢好直,其實好多旅遊節目,樣樣嘢都好好玩,好好食,好值得去,咁佢咁直,可能佢食完會話:「嘩,垃圾呀!」你會覺得,佢嘅可信程度好高囉,咁你就知嗰個地方仲值唔值得去喇!
泰臣•三個小生掂呀
旅遊節目呢家嘢,我最欣賞就係《三個小生去旅行》.我覺得三個小生,咁樣嘅組合真係掂呀!我好希望能夠有朝一日,我都能夠成為其中一個小生吖!
Kellyjackie•翠如 BB唔嬌嗲
我最鍾意嘅旅遊節目主持就係翠如 BB,因為我真係覺得佢好真,同埋佢唔會好嬌嗲,但係佢有好玩得,好真性情嘅表現,令我每一次睇佢做旅遊節目都好開心.
張敬軒• Do姐夠絕核
我最鍾意嘅旅遊節目主持梗係 Do姐因為 Do姐講嘢又夠絕核啦,同埋佢都係一個好有修養,知識好淵博嘅節目主持人,所以有佢帶路一定會買得開心,食得開心又玩得開心嘅!
蜥蜴仔•蔡瀾非常好睇
我最鍾意就係蔡瀾,因為我覺得蔡瀾嘅節目非常之好睇啦,同埋佢嘅故事帶俾我哋一個新嘅旅遊點,同埋新嘅美食點,希望大家都支持吓啦.
街坊:蔡瀾真啲囉
最喜愛旅遊節目主持人,如果喺市民心目中,大家又點揀好呢?對於家庭煮婦嚟講,一係靚女,一係嘢食,最易入屋㗎


text:
好多人都會懶正經係度寫咩回歸二十年系列,乘個靚機歌頌下祖國咁.好啊,我又寫.
二十年前,究竟果陣仲係咩閃電傳真機既年代,大家仲要一日對住個無線電視,睇緊咩動畫,大家最有印象?或者對於我黎講,更加有印象係果陣無線仲去搵人填詞同唱既廣東話兒歌,對於好多歌手黎講,果段甚至係黑歷史黎...因為想加多D趣味,我連1996年既動畫都揀左D.
喺當年,大受歡迎,一來係RPG模式大家打開機有親切感;二來勇者個樣實在太搞笑,歌莉實在太可愛;三來因為結他他老伯...而果陣仲未拍豐胸廣告既滕麗(名)明,同你渣起把雞仔聲好可愛咁唱「變化難去估豹變成老虎你會問何故一朵鮮花識打招呼」喎,係咪好爆先?
其實我都真係唔係好記得自己當時睇左D乜.總之咪就係有堆毛球類物既外星人去左人地屋企到住之後大家見到又唔驚又唔會捉去NASA拎賞金彼此建立友誼果種詼諧抵死冒險溫馨喜劇掛?不過我其實最想講既,梗係果陣仲係成個蓋髮型既古巨基(未上大陸抓撈前)唱既「誰人毛查查...」洗腦歌,仲要加句「毛查查是個橙波波」.千祈唔好立亂笑淫淫對住女仔唱添呀果陣,會出事架.
嘩呢套真係經典到呢.果陣好多人都因為咁去砌四驅模型車同埋對於個摩打點樣可以轉快D,好多同學都達到左專家既境界.但係我始終無加入佢地,因為佢地架車唔識得主角大叫「上呀,旋風麥林」然後識得自己加速.況且,有堆黑暗人士成日用種種獵奇手段,整爛人地架車然後取勝.頂你,咁你不如派架坦克去打仲好啦?
最長壽既日本卡通之一.廿年前讀緊小學廿年後仲讀緊小學,同叮噹一樣,其實日本一早已經掌握左長生不老既方法.但又咁講喎,果陣歐倩怡仲未嫁埋郭晉安未生仔,係到係咁「問題天天都多BILIBALA*N」洗你腦,然後一個打扮極為清純知性既何韻詩,唱「小丸子又有心事,呆望雨...」係咪即刻好有FEEL,覺得往事既野,感慨萬千??
日本人痴就痴線在,當有一套動畫,係以著超短裙水手服打出名堂賺過盤滿砵滿之後,又會有人諗:著婚紗打,得唔得呀?有得諗喎!於是就變左用咩愛之音波,用結婚既鐘聲黎擊退敵人...呢種創作力和幻想,真係會嚇你一跳.當然果陣「美的造型在於這一套仙子織的發寶」都係唱到街知巷聞.至少甚麼兒歌頒獎典禮有唱先.但歌手係邊個恕我唔GOOGLE係唔記得...
講完一大輪,突然心諗:咦咩皇家雙妹呀,龍珠GT呀,甚至寵物小精靈陳浩民呢?原來已經係1998.真係要感歎多句:少年,你真係太年輕了...


text:
namfy 2017-1-26 07:04 PM
《BB宅急便》話你知–小朋友只係一堆紙碎難得港產譯名改得咁貼題,《BB宅急便》成個故事就係講將BB當宅急便(快遞)咁寄去俾想要小朋友既家庭手上.但個D家庭唔係因為不育而想領養小朋友,係《BB宅急便》既世界觀入面,想要小朋友就要寫信俾雀仔,班雀仔收到信之後就會用BB製造機將一封信變成一個BB.但有一日雀仔厭麻煩,唔再寄BB俾任何家庭,依個世界都再無新BB出現.
大家可能覺得依個設定幾搞笑,但其實佢係諷刺緊成年人恥於同小朋友講BB係透過性交製造出黎,故事男主角係一個小朋友,佢因為孤單就要求成日工作既爸爸媽媽送一個細佬俾佢做禮物,佢問爸爸媽媽點先可以有細佬,兩位大人即刻以笑遮羞迴避左佢既問題.直到男主角見到張好古舊既雀仔送BB宣傳單張,自己寫左封信佢俾班雀仔,觀眾就睇住一封信點樣俾部BB製造機撕成一堆紙碎然後好似細胞分裂咁變成一個BB,而故事就係咁樣開始左.
我唔講太多劇情,成個故事簡單D講就係講隻雀仔點樣將BB送去男主角屋企,故事雖然簡單,但有好多訊息帶左出黎好值得我地思考,「點講我地唔敢同小朋友講佢地點黎?」首先記住依套野係鬼佬野黎,已經少左中國人個D無謂道德枷鎖.再延伸落去問既就係,我地好多時將依個世界美化俾小朋友睇,到佢地大個先知道世界唔係咁其實係好殘忍.
0
故事入面就係講男主角為左迎接細佬既到來,係屋企同爸爸媽媽合力起左個主題樂園出黎.但其實爸爸媽媽都知道,雀仔已經唔會再送BB黎,佢地選擇欺騙自己個仔,去到最終揭露真相個一刻,小朋友親手破壞左自己起既主題樂園.就正如我地日漸長大,知道世界無魔法,好多野努力都唔一定成功,最後情願親手破壞自己建構既夢想,成為一個無夢想既大人.
動畫入面當然係happy Ending,但現實裡面究竟幾多人可以等到happy ending既出現?我唔知,但我仍然起緊一個屬於自己既主題樂園.


text:
「下星期個 campaign 我想加多塊 backdrop 呀!」麻煩客 Amanda 說.
「無問題,我即刻改返個報價畀你!」Brenda 說.
「唔係呀,我意思係包埋喺原本個報價度,你唔係小小嘢都同我計掛?」Amanda 說,好明顯,呢個女人嘅麻煩之處就係成日要喺唔加錢嘅情況下要你幫佢做多 N 樣嘢.
「哎呀,我好難同老闆交代㗎!」Brenda 說.
「我哋今次無 budget 呀,by the way,你同啲記者咁熟,幫我 call 埋 media 啦!打幾個電話啫,唔好又同我講 budget 唔包 PR 呀,係咁啦一陣好畀個 backdrop layout 我睇喇,urgent 㗎!ByeBye!」Amanda 說.
以上嘅對話相信大家都會喺工作上聽過,老老實實,啲客有邊次係會有 budget?我無聽過,我真係無聽過!有時佢地仲會「藝術家」上身,覺得個標題移上 2mm 會好睇啲,個綠色深 1% 會 sharp 啲,講真我唔信佢睇得出個分別,最慘嘅係佢地有埋「藝術家」脾氣,有次個主題係花,designer 試咗好多唔同嘅花都唔啱個客心水,然後個客就好惡咁話:「啲花好樣衰!再係咁你同我食晒啲花佢!」果陣我啱啱出嚟做嘢無耐,覺得好委屈,差啲忍唔住喊,我果陣諗,啲花又唔係我搵嘅關我叉事咩,而且靚唔靚呢樣嘢真係好睇個人喜好,就算真係唔靚咪再改囉,我 print 啲花出嚟食落肚有_幫助咩?如果你奴性到答我食紙花都係人工包埋,fine,我無嘢好講.當然而家睇返就梗係覺得好小事,是但答佢一句:「我驚食咗啲花花落肚會肚痛,然後無人 follow up 你呢個大 project 呀,咁咪好慘慘豬囉.」咪算數,根本唔需要放喺心.
無論係大 project 定細 project,啲客都會覺得係超級無敵大 project,然後有十萬個要求,仲要好天馬行空,分分鐘難過上太空,而 marketing 嘅責任就係令 designer 喺期限內完成呢啲不可能嘅任務.有時做到迷迷惘惘真係會有錯覺以為自己跟緊個過百萬嘅大 project,然後突然清醒返就會發覺只係跟緊塊幾千蚊嘅燈箱膠片,幾千蚊玩你成個月,完全係有可能發生嘅事,因為有啲客根本唔知自己想要咩,乜都叫你試咗先砌咗先,要你同 designer 不斷 trial and error,因為佢覺得畀咗錢就係大晒,叫你做乜你都要做,爭在未叫你扮狗吠.有畀錢都還好,條氣順啲,當睇錢做人,最慘係錢都唔畀但多多要求嗰啲.喂!你唔好唔記得張 poster 係送㗎咋,仲多多意見!當然呢句我永遠都係收埋喺心度.
講真其實 marketing 真係唔好做,特別係做 agency,一嚟要受個客氣,二嚟又要受 designer 啲藝術家脾氣,個客永遠想改到最完美,而 designer又永遠會覺得初稿就係最完美,根本唔使再改,簡直係矛盾大對決,再加上老闆同時又會卒數,簡直係三面不是人.好彩皇天不負有心人,小妹已由 agency 轉到 in-house,即係變咗做客,由於老闆落 order 要我壓低 agency 個價,我就無奈地由 Brenda 變做 Amanda,例排一開始要減 20-30%,之後再叫佢地額外做多 N 樣嘢.最初我都覺得好難做,因為叫人做嘢就應該要畀錢,後來我先發覺呢個想法實在太天真喇,因為 agency 係會因應個客嘅麻煩程度去報大數,其實一早已經預計埋額外做多 N 樣嘢嘅錢落去,唔怪得我次次壓價佢地都好順攤,原來價錢同 deadline 一樣,永遠都係假.
文章轉載於輔仁媒體
Photo: Flickr user James Thompson


text:
每周在電台都分享許多心靈金句,惟電光火石間聽眾可能未及消化,所以安排在這把這些靈丹心藥奉獻給讀者,方便大家細嚼回味!
所有心理疾病都容易引發失眠問題,反過來講,只要解決失眠問題,對舒緩身心疾病會有好大幫助!千祈咪睇小休息嘅力量呀!
要瞓番個好覺,就要記住「心安則神寧,神寧則意清,意清則利鬆弛」,識得放鬆就係化解失眠最重要法則!如果萬一真係有心事,千祈唔好側側膊,搵個教練同你傾下啦!
瞓覺之前應該好好咁為自己重設狀態,無論生活或工作發生過乜嘢事,同自己講:「問題一定可以解決,但唔係而家,而家我要好好地放鬆瞓番覺好嘅!休息完我就會可以全力以赴嘞!」記住唔瞓覺係解決唔到問題嘅!
「同一個地球,另一個世界!」呢句說話係提醒我哋,每個人都會以自己獨特而個人嘅方法理解事情.自己假定嘅嘢,對他人嚟講,未必係屬實!所以唔確定就問,千祈唔好估估吓啦!
甚麼「逆地而處,換位思考!」都只係空中樓閣,可望不可即!要切實理解他人,首先要肯放下自己嘅成見,進入對方世界反望自己,咁一切真相自然會大白,同理心就係咁嚟!
有心靈需要嘅人,一啲都唔可笑,因為佢哋能夠勇於道出自己內心嘅問題!最可笑嘅其實係為了保持別人眼中形象,而否定自己有內心需要的儍瓜!記住!
心靈健康係一切之本,要誠實面對自己內心嘅需要啊!
啟導教練
劉丹心


text:
全知言
好難怪被人搶生意 的士司機惡行真係激死人
所謂樹大有枯枝,近來被討論得最多嘅,一定係的士司機的各種劣行,拒載踩油再急煞又急轉彎,有時仲會狂兜路,總之𠵱家喺香港地要搵架的士坐吓簡直難過登天!唔怪得被 Uber搶生意!
遇上最差的士司機後,可能嬲完一陣就無事,不過惡行唔可以就咁算數.全知言就俾個機會大家,一齊數爆啲劣質的士佬
Jeana:加兩舊都無車
我梗係有遇過差嘅的士司機啦,我直頭返到屋企用咗幾個鐘頭不斷打俾我啲朋友鬧囉!𠵱家啲的士好興唔過海,嗰時我病,啱啱睇完醫生,咁喺銅鑼灣諗住過返九龍返屋企,第一架車佢話無氣要入氣,我算!之後我排住隊 call車,已經行西隧再加二百蚊都係無車,跟住排咗差唔多 9個字至上到車.我覺得我已經加咗 200蚊都可以無人應我,佢哋咁叻倒不如唔好做的士司機
雨僑:司機打窗
喺的士站上車,因為佢唔肯去我去嘅目的地,佢拒絕我,咁我又堅持,因為嗰時我係隻腳斷骨所以我唔願意再行,點知佢喺車入面打個窗,又用個袋掟隔籬個位,即係精神崩潰嗰隻,最後我係要報警先 settle到呢件事.
周秀娜:去錯地方錢照收
試過喺第二度,因為唔識啲地方,又唔識語言,咁我就指住旅遊書嘅地圖話要去呢度,點知佢就喺馬路中間掉低咗我,又收咗我錢,我就問佢係咪呢度,咁佢又嘰呢咕嚕,最後我發現原來我落車嗰度係目的地嘅相反方向!
趙哲妤:遭連環拒載
有次夜媽媽喺中環搭的士,我要去一個好近嘅地方,個司機聽完,跟住佢即刻關窗走咗!之後我索性唔去搵朋友,返屋企啦,點知問第二個的士司機,同佢講去荃灣,個司機又係即刻關窗開車!即係遠又唔去近又唔去,真係好激氣!
街坊數惡行 司機當睇你唔到
的士司機有生意就照做,理得你係咪明星!所以明星被拒載,搵笨,市民又點會無吖?
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
中世紀
中世紀(大概係公元476年-1453年),又稱為中古時代,係歐洲歷史嘅一個時代(主要係西歐),由西羅馬帝國滅亡開始計算,直到東羅馬帝國滅亡為止.
中世紀呢段時期係歐洲文明嘅低潮,因為當時嘅歐洲冇一個強而有力嘅政權嚟統治.地方上封建堡主各自割據,戰爭多多,使到成個歐洲嘅文明長期停滯.所以一啲歐洲歷史學家都會形容中世紀係黑暗時代.
歷史[編輯]
隨住西羅馬帝國滅亡,西歐陷入咗地方割據時期.呢啲割據勢力版圖裏面,以法蘭克王國勢力最大.公元6世紀法蘭克吞併咗而家嘅德國南部同意大利北部,成為法蘭克王國.到咗公元843年,法蘭克王國內亂,分裂成而家嘅法國,德國同意大利北面.
呢三個國家命運各有唔同.東法蘭克王國喺13世紀演變成法蘭西王國.東法蘭克王國就喺951年進佔意大利北部,重進軍埋羅馬,逐漸演變成「神聖羅馬帝國」.
而早喺公元6世紀,位處羅馬嘅教廷又建立咗「教皇國」,控制咗西歐嘅文化教育,只准傳播神學,科學理論要嚴格控制,重設立宗教裁判所懲罰異端.而且為咗對抗位處中東嘅伊斯蘭教國家,教廷發動咗八次十字軍東征.
中世紀係喺十字軍東征後慢慢結束.地中海一帶出現咗一批商業城市,好似威尼斯,佛羅倫斯等等.對外貿易又將一啲新技術帶嚟歐洲,例如火藥,造紙等等.武器嘅改良後來畀人用嚟消滅各個割據勢力.因為商業發達,歐洲文明重新復興,展開咗文藝復興,好多商業文化亦都由此而嚟.


text:
2014年3月6日星期四
久未露面的蒸蛋糕
繼上次個 pizza 之後,又一久違之作!
辣炒三爽
2014年3月3日星期一
罐頭番茄粒 & 枝裝茄膏
上星期趁仲係正月,約埋 Winnie 一齊去同老友 Louisa 拜年,每次大家見面都會整吓嘢食,做吓阿茂.除此之外,就係入貨上倉,又買 cream,又 “走” 粉,拎到好似走難咁由新界東大遷徙到新界西!
2014年2月28日星期五
全麥罌粟籽餐包
早排咁鬼凍,真係完全唔想郁,更加唔想濕手洗嘢,所以不事生產咗一排,見噚日天氣暖番好多,即刻開爐,除咗整蛋糕之外,仲整埋麵包㖭!
今次終於成功做到呢款造型,之前其實都試整過幾次,但次次都失敗,麵糰之間硬係有虛位,後來 blog 友 Allie 話我知原來一定要放入個模度發酵先得,可能係要迫住個麵糰向內發展,唔可以向外肆無忌憚咁膨脹啦!
2014年2月16日星期日
高野豆腐 & 爽脆紫菜
2014年2月9日星期日
10 分鐘煲粥
講開煲粥,好耐之前喺網上已經睇到有網友分享用 10 分鐘就煲好粥,當時我都半信半疑,但因為我一向都唔太好食粥,一年最多都係煲兩,三次,所以一直都無試過呢個方法,就趁呢日試試先!
其實方法都好簡單,只需將米洗乾淨,之後放入容器內蓋好或放入膠袋內,放上冰格,將米粒雪到結冰.煲滾水後,將結冰米粒直接倒入滾水內,煮 10 分鐘就攪掂.
原理係當米粒雪至結冰時,水份體積會膨脹,將米粒撐開,產生裂紋,之後當加入滾水時,因熱脹冷縮嘅關係,米粒好快就煮到爆開成米花,從而大大縮短時間煲成粥.
鯪魚肉蝦乾蘿蔔糕
卒之都到我整蘿蔔糕喇!今次跟咗仙姐個食譜整鯪魚肉蝦乾蘿蔔糕.
舊 blog 友如果有印象的話,會記得我屋企習慣初七人日煲粥煎糕,雖然媽咪已經唔喺度幾年,但我都照樣咁做.
仙姐呢個食譜唔錯,用煎鯪魚肉整嘅蘿蔔糕比起一貫用臘味整嘅,口味比較清爽,無咁油膩,無咁滯,而且質地啱啱好,唔會太實,又唔會太削.不過可能因為我食慣淡味,覺得味道比較濃,我整咗 3/4 個食譜份量,照道理應該用 1 1/2 個「濃湯寶」,但我已經只係用 1 個份量都覺得有點鹹呢!
2014年2月3日星期一
薑味杏仁曲奇 Ginger Almond Cookies
係呀,又整曲奇喇!呢次都係用嚟送禮.早前同葉太喺餐廳食 tea 時,佢叫咗杯類似叫做薑汁奶茶物體,我問佢好唔好飲,佢話好正,好夠薑味,咁我就知道佢原來好鍾意薑,所以特別整咗呢個薑味曲奇,趁佢返加拿大之前送俾佢兼同佢拜年.
今次參考咗 Tony Wong 個朱古力杏仁曲奇食譜嚟整,效果都唔錯,質地鬆脆,但我自己就略嫌薑味唔多夠,薑粉用量都仲可以再增加.
2014年2月2日星期日
馬年第一爐
2014年2月1日星期六
紅莓榛子燕麥曲奇
帶去老表家嘅曲奇又係久未露面之作,之前都已經整過好多次,個個都讚好食,所以對呢個食譜都好有信心,就算整其他味道款式時,我都係用佢做個 base 再加以變化.
訂閱: 文章 (Atom)


text:
2016年2月12日星期五
物盡其用
整雪芳蛋糕因為要用多額外一隻蛋白,但我又唔想開多隻蛋,所以我習慣係解凍冷宮嘅蛋白加落去,但因為無整得耐,完全無咗呢回事,所以唯有迫住開多隻蛋!
夾硬開多隻蛋,自然就多咗個蛋黃出嚟,所以就連埋班蘭汁撇出嚟嘅水整咗 pancake;用剩嘅椰漿同整烤雞沙律剩低落嚟嘅金不換就用嚟燜南瓜,一啲都唔浪費㗎!
烤雞三角豆沙律伴檸檬芥末醬
往年媽咪喺度時,大年初一就一定食齋,年初二就會食番肉,印象中好似會有雞,海參,間中會有 zaak6 年嘅煎釀鯪魚.但係依家自己煮就好少會煮肉喇,前幾日初二貪得意又食肉開年,不過都係簡單一件雞扒啫!
呢個沙律其實係好耐之前睇 Gordon Ramsay 個節目度學番嚟,不過就自己改咗少少嘢,因為原本某啲食材唔易買得到呀!
老表的新年禮物
新春班蘭雪芳
其實我自己一向都唔太 buy 雪芳蛋糕,因為覺得太軟身,太濕潤,唔係我杯茶,我始終都係比較鍾意磅蛋糕同 muffin 個 texture,但唔知點解次次整嚫班蘭雪芳蛋糕,啲人都係極之欣賞同讚賞!咁重好,一來易整,二來輕身好多,拎出街都唔使咁重.
所以今年就整嚟拎去老表家團拜.
2016年2月8日星期一
猴年新春
2016年2月7日星期日
老友的新年禮物
聽日就係農曆大年初一,我諗家家戶戶都會好忙,忙住攪呢樣攪嗰樣,又要忙煮餐團年飯.我自己今年就相對無咁多嘢迫埋一,兩日內做,因為今年多時間量地同拍烏蠅,所以可以將啲嘢分開好幾日去預備,而且又唔使團年,又唔使 "年廿八",噚晚收工返到屋企攪掂哂就浸定少少初一煮齋要準備嘅材料,今日全部洗乾淨哂,聽朝就變相無咁多嘢要做,應該趕得切午時前上供.除此之外,今日仲整定個蛋糕聽日帶過去老表家團拜.
今年收到兩位老友 Louisa 同 Ernest 媽咪送嘅新年禮物,全部都係 Louisa 間烘焙學校嘅出品.
2016年2月2日星期二
天文數字
見雪櫃仲有啲秋葵同 1/4 個洋蔥喺度,諗住買包四季豆返嚟炒埋一碟,點知貴到唔捨得買,差唔多貴一倍咁滯!其他蔬菜都要起碼二,三十蚊斤,問勻哂成個菜檔所有蔬菜嘅價錢咁滯,都真係幾得人驚,簡直係天文數字,無樣買得落手,好彩同個菜檔阿姐熟,如果唔係問完哂都唔買的話肯定俾佢 bing2 鑊甘兼粗口問候!!
2016年1月27日星期三
暖身
2016年1月25日星期一
赤味噌燜栗子蓮藕
2016年1月10日星期日
初一全素公司治
訂閱: 文章 (Atom)


text:
Yan把所有照片設定了只有自己或朋友才可觀看
Yan的動態消息
-
- 今次係我第二次幫襯啦~第一次係經媽媽朋友介紹,帶隻新狗仔去絕育,梁醫生好細心,有醫德,對狗狗好溫柔,又講解得好詳細,最重要係手術做得好好,第二日已經跳跳紮,之後返去拆線又好清楚講返護理等注意事項,唔單只梁醫生好,連兩位護士都好好人,對主人態度十分友善,同樣派藥時亦交帶得好清楚. 到琴晚我另一隻狗女,突然右後腳縮起嚟行路,行兩行又坐低,我即刻摸下隻腳,睇下有冇疼痛,摸下佢啲骨同肌肉,睇下會唔會係骨折或是扭傷,但係佢又一啲都唔痛咁樣,仲任人摸,放返佢落地又係縮起一隻腳嚟行,於是我地唔再准佢跳上跳落,同埋幫佢按摩下啲肌肉,但都冇見好轉,由於佢之前試過椎間盤突出,導致下身癱瘓嘅病史,後來搵呂大安做手術先冇事,所以佢隻腳一有問題,我哋就好緊張,好怕佢復發,我知呂大安預約好難,通常要快就一定要其他獸醫轉介個案,所以等到第二朝0930am我即刻打去旺角動物診所預約,1030am去見醫生,諗住睇咗梁醫生先,真係復發嘅話就可以立即轉介佢去呂大安道,當然冇事係最好啦! 入到去梁醫生一如概往好細心咁檢查,摸咗佢隻腳好耐,見佢到可以用兩隻腳企起身,好彩最後梁醫生話佢可能只係撞到隻腳,有啲痛所以縮起,打咗支止痛針同埋開咗啲消炎藥,而家佢已經好返好多. 梁醫生話唔好郁動太多,要佢好好休息,如果過幾日都冇好轉就立即返嚟照X光等檢驗.醫生完全冇因為見我緊張而要我驗東驗西,真係好有醫德,希望過兩日狗狗會好返曬啦.


text:
隨住最後一間出結果,妹豬妹嘅k1戰亦隨之結束.今次呢戰,心情好似坐過山車一樣,之所以攪到自己咁不安,全因爲懶之過.
兩年前經歷過妹豬嘅k1戰,自此患上咗報名面試恐懼症.到妹豬妹時,我做咗個好大膽嘅決定,就係只幫妹豬妹報兩間幼稚園.本來只諗住報家姐嗰間就算,但覺得好似太冒險,所以至報多間,當係熱身兼後備.到第一間面試時,妹豬妹嘅表現非常唔錯,有問必答兼做足晒啲task,心諗呢間實食無痴牙,就算家姐嗰間唔收,都起碼有呢間第二心儀,唔怕無書讀.
第一間面試後一星期,就輪到去家姐嗰間.經過妹豬當年一戰,已經大約知道考啲乜,之前亦有練習過,加上妹豬妹響上一間面試嘅表現令我喜出望外,故當日我哋懷住滿滿嘅信心去出戰.點知幸運之神嗰日唔得閒眷顧我哋.首先一心諗住有機會遇到識嘅老師,最後當然撞唔到喇! 老師一開始就問咗連串問題,平時唔太怕羞,有問必答嘅妹豬妹當時一係唔答,一係就以應該得佢自己聽到嘅音量去回答,唯一慶幸嘅係做到晒啲task.
面試後,本來信心滿滿嘅我已經變咗做超級丹,但妹豬妹唔知邊度得嚟咁有自信,居然好開心咁話自己識晒.當時唯一可以做嘅,就係返屋企鬥番份賺人熱淚嘅求位信,等一派彩就第一時間去交信比校長.
自從妹妹去咗自己學校面試後,妹豬已經開始幻想遲啲同妹妹一齊返學,已經講定坐校車邊個坐入面,邊個坐出面,佢哋重不住唱茶點歌,真係唔敢想像如果唔收妹豬妹,佢兩個會有幾失望.
上月月尾,收到第一間學校嘅信,一心諗住入硬嘅我,完全無諗過居然係waiting.呢個時候個心開始慌,事關in得最好嗰間都唔收,家姐學校肯定凍過水,雖則根據過往家長嘅經驗,有兄姊讀緊,首輪大多應該會wait到,但為求安心,拎妹豬學校封求位信出嚟,加啲減啲咁抄多封交去第一間學校,爭取多個機會,免得連書都無得讀.
由於唔想受多次打擊,故睇派彩嘅任務就交比妹豬爸.當學校谷有家長報喜,妹豬爸嗰邊重係無消息.打定輸數嘅我換好晒衫同妹豬返學,順便交求位信.呢個時候居然收到妹豬爸嘅whatsapp話收咗妹豬妹,心情簡直由萬尺深淵急彈到上外太空,繼而狠狠咁撕爛封求位信,兩姊妹知道後更加開心到跳起,之後又再一次討論校車坐位問題.
雖然過咗成個星期,但我嘅心情依然未平伏,真係好期待快啲到九月可以見到佢哋兩個拖住手返覺.更期待嘅係,到時我就有4個鐘頭自由時間,真係諗起都由個心度笑出嚟...
收到E-MAIL後,第一時間撕爛求位信


text:
8 APRIL 2011 (FRI)
小小豬除左係打第四個月針時曾經發燒之外,都未曾有唔舒服,不過啲唔開心嘅事今日就要發生,因為小小豬發燒了.
一早起身抱起仔仔時,開頭都只以為小小豬係剛剛訓醒,所以全身都好熱.之後小豬媽一摸,就話唔對過似係發燒,所以即刻探熱,原來有成39度幾呀!
知道小小豬發燒,真係想即刻連工都唔返,留係屋企照顧小小豬.不過現實係唔容許我咁做,所以都係要返工.雖然有小豬媽照顧小小豬,不過始終都係勁擔心,成朝都冇晒心機做嘢呀!
一朝早就打電話去BOOK醫生,等到十點半先小小豬睇.終於我都忍唔住同老細講提早我個食飯時間,利用我LUNCH嗰一個鐘時間,帶小小豬去睇醫生.
開頭都以為係準備出牙仔或者係出疹先會發燒,一見到醫生就幫小小豬探熱,嘩....燒到103度,真係勁擔心.
醫生話小小豬唔係牙仔或者係出疹,係感冒引起,我都唔明白,小小豬又冇流鼻水,又冇咳,我地又冇痛帶佢去過邊,都唔知點解係感冒.不過醫生講得都要信,所以都係要乖乖咁同小小豬食藥,希望快啲好啦!
陪小小豬睇完醫生,我都安心左啲,起碼知道係乜原因.之後我就繼續返工,小豬爸就嚟車小小豬同小豬媽返屋企休息.
雖然好多人都話:小朋友唔病又點得大!不過,睇見小小豬個辛苦樣,真係勁肉痛.嚟緊真係要加陪好好咁照顧小小豬,唔好再令佢生病啦!


text:
9 FEBRUARY 2014(SUN)
係年初三嗰日,小豬媽專程入流浮山一轉,目的就係去買啲金蠔返嚟,等今日一家人齊齊開心嚟我屋企食飯煮俾我地食.
等左大約一星期,終於食到我地期待已久嘅 - 香煎蜜糖金蠔~
近依幾年,小豬媽都一定會入流浮山金蠔,不過今年依啲又真係比往年嘅又大粒又肥嘟嘟呀~
小豬媽話買金蠔最好就係買啲仍然有少少濕身,即係大半乾少少濕,當然要睇埋佢夠唔夠肥美啦!有齊晒以上條件,咁就係最好食.
依個煮法係那位售賣姐姐教,其實同我地之前整嘅都係大同小異,不過佢教我地加左少少簡單調品,咁就會更加好食.加左啲咩?咪就係每人屋企都有嘅沙糖啦!
好啦...我地開始煮啦!
依啲金蠔係經過一星期係冰格保存,所以要拎出嚟解凍先.由於解凍同埋啲金蠔本身都係濕濕地,所以係煮之前需要做一個步驟,就係焗一焗佢,等佢表面乾身返少少,咁煮嘅時候就唔會爛同易煮啲啦!
不過由於我冇焗爐,所以我就用光波機做依個步驟.先200度預熱5分鐘,之後就每邊光大約2分鐘~
光完之後個表面係會乾身晒啦~
之後就可以開始煎啦!售賣姐姐教我地先煮肚嗰個位置,即係肚位"突"出嚟嗰邊~
油燒滾嘅鑊中煎至大概金黃色,之後就係每一隻金蠔上面放少少沙糖再煎一煎,兩邊同樣做法.不過要小心啲,因為加左沙糖之後係會好易燶,所以真係要好小心,時間要教得好好呀~
煎好之後,將所有金蠔回鑊~
之後再加上蜜糖不停炒,等每一隻金蠔都有蜜糖包圍住.依個時候都係要小心同快手,因為蜜糖亦都係好易燶呀~
就係咁好似好簡單,又其實都幾考廚功嘅香煎蜜糖金蠔就完成啦~
粒粒金蠔都肥嘟嘟,再加埋小豬媽嘅精湛廚藝,真係好味都唔識形容呀!
我自問都冇小豬媽咁好廚藝(真估一成都冇),所以依個餸我都係做食嗰個啦...哈哈哈!
期待我地出年新年再入去買過靚金蠔,又可以再嚟食過啦!


text:
21 NOVEMBER 2013(THU)
我地今日又一齊入迪迪尼玩,感受一吓聖誕氣氛啦~
其實因為今日小小豬要去覆診,所以同學校請左一日假.好順利地覆診又唔係用左好多時間,所以小豬媽就提意入迪迪尼玩返一轉,因為佢好想同聖誕版米奇影相呀!
可能係聖誕佈置關係,所以都好多人同米奇影相,見咁多人都唔敢排,所以同唔到靚衫米奇影,唯有同城堡前嘅靚靚佈置影啦~
因為我地都算晏入去,為左想去玩多啲其他嘢,所以就冇去排公仔,所以今日都只係同左薑餅人影呀~
係大街上都有好多聖誕精靈同大家影相呀~
我地坐定定等睇巡遊~
開始啦,睇吓小小豬睇得幾投入~
話說之前幾次我地同小小豬睇巡遊時,都好想佢落場一齊跳舞.不過,依個細膽豬之之都唔肯.佐估唔到今次佢好主動,見到個表演者拎個樂器出嚟時,佢就去搵個表演者拎個樂器玩~
雖然佢拎完之後都係行返嚟我地身邊玩,不過都算行出左佢嘅第一步,所以我內心深處都係俾左個叻叻小小豬,相信玩多幾次佢就可以好享受一齊玩啦~
睇完巡遊,當然去小小豬至愛嘅小小世界啦!睇吓依個擦鞋豬拖到小豬爸同小豬媽實一實呀~
今次仲話唔同我坐,要同小豬爸同小豬媽坐添,真係俾佢激C,有佢地係度就唔要我啦!不過咁亦都係小小豬愛錫佢地表現嚟嘛~
小小世界之後就到小小豬心目中嘅重點,因為係食雪糕,依個為食仔又點會放過呀~
睇吓依張相嘅小豬爸,佢見到小小豬真係笑得特別燦爛呀..哈哈哈~
平日唔多願意分享嘅小小豬,竟然主動請小豬媽食雪糕.當然啦...係小小豬心目中係至愛小豬媽嘛(真令我有啲啲羨慕添)!小豬媽有小小豬餵,嗰一刻都不知笑得幾甜呀~
又一次證明為左食,小小豬真係乜都肯呀...哈哈哈.不過其實都係佢鍚LULU妹嘅表現嚟呀~
之後因為小豬媽有少少肚餓,所以去左附近個餐廳食少少嘢.雖然小小豬話飽飽唔食嘢,不過佢都好乖仔咁坐定定玩貼紙等呀~
其實由第一次同小豬爸入園玩過迷離莊園一次之後,每一次入園小豬爸都好想玩多一次,不過次次見都要係排好長龍,所以都冇玩到. 今次見都唔洗點排隊,所以有得玩啦,今次仲係小小豬第一次玩迷離莊園添~
其實開頭我都好怕小小豬會好驚,因為入面有某啲場景都係黑暗暗咁,又有幾個位都少少驚,所以我全程都捉到小小豬實.不過小小豬竟然推開左我,好似話我阻住佢睇咁,不過全程佢都好專心咁睇,只係某一個位佢輕輕捉左我一吓,出嚟之後仲笑笑口咁話好玩,仲話下次帶大肥豬嚟玩呀!
睇小小豬依個表現,我諗係唔係我對佢過份保護呢?佢開始大個,有自己嘅想法同感受.其實都係一件好事嚟,所以我都應該學吓放多少少手,等小小豬自己學習啦!
最後一個地點,就當然係去行吓SHOP,因為我想買份小禮物送俾朋友作.依個小小豬又自己揀埋一份添~
係離開迪迪尼時,小豬媽俾揀中接受訪問.入嚟咁多年都係第二次接受訪問呀~
今日雖然入園時間唔耐,又同唔到聖誕版公仔影相,不過一家人一齊玩之餘,又俾我見到小小豬越嚟越大個仔嘅表現,所以都係好開心嘅一日呀!


text:
之前有人講起韓國小天后IU,就令我諗起日本既YUI.
一樣曾經都黎過香港開演唱會(無去真係遺憾黎),雖然無唱到廣東話歌咁勁,但佢都係文化中心對出席地而坐,自彈自唱冧FANS 架.雖則我唔算係YUI 既die hard fans,無辦法將佢既野形容到好仔細,但簡單講句,我好鍾意YUI 初出道既民謠曲風.佢得佢一個,年紀細細,面圓圓咁,拎住個結他,俾Sony 賞識出道既.其實又有樣,又GFable(即好pure 好true),仲識作曲彈結他,雖然一開始有少少雞仔聲,但點會唔大殺四方先?果陣甚至捧到話佢係東方Avril Lavigne 架.
由Tomorrow’s Way(薜凱琪有翻唱,但我覺得完全唔係果回事),Tokyo,以至到Life 呀,How Cracy 呀,I Remember You 果堆,總覺得唱出左少少都市人既寂寞同埋想反璞歸真既感覺,佢把聲,少少冷淡得黎又有種熱情,配埋結他,真係好觸動人心.
Oh Goodbye Days「是嘛」係佢走向高峰之作,雖然佢有份拍既套戲未必有好多人有睇.但講呢首所謂既太陽之歌,同副歌既melogy,我相信好多香港年輕有聽開JPOP 既都應該會好熟悉.係香港任何一家日式餐廳,都可能隨時背景音樂有呢首歌.
Namidairo 呢D灰灰地既歌,撞一撞Cherry 嘅少女初戀心聲,我就算到依家間唔中OT時夜夜地都仲會聽.當然後期開始轉左搖滾曲風,唱死神片尾曲Rolling Star,坦白講,我就唔係好習慣(而更唔習慣係再後期啲既Again 鳥...),但果陣佢既碟係日本真係好賣得,好似成日都上Oricon 頭3名.而碟好多時候都仲會有acoustic version 等大家回味番初出道時既YUI.
再後期既Never Say Die,Gloria,Hello等等,我都有聽,但硬係搵唔番初出道果種純真既感覺,加上有D幫年輕人打氣加油歌,對於我地呢啲中坑黎講,已經開始有少少隔隔不入.lol 但anyway都係好聽既,不過可惜既係佢同Sony 開始唔係好咬弦,尤其是係創作同曲風方面.就算休息左一排似乎都無改善,後尾仲毅然決定另組樂團Flower Flower 添.呢個就係令不少高登仔震驚既MK 金毛YUI,令到好多人為之心痛.
YUI 自從2015年打後,奉子成婚生埋孖胎,又話佢確診患上驚恐症之後,已經好少係香港睇到佢既消息同新聞.唔知佢身體點樣.希望佢既生活過得愉快.亦都期待或者佢有一日會出番黎唱歌.IU 依家仲如日中天,時間既野,人生既野,未免教人歎息.
(特別揀番張氣質YUI,同IU分庭抗禮下先)


text:
中環出更:潮青遊長洲探索傳統工藝
台北市長柯文哲早前曾批評香港好無聊,欠缺自身文化同本土特色,但其實香港雖然地方細,都有唔少嘢玩,好似嚟緊四月三十日至五月四日,就係長洲太平清醮嘅日子.唔想同人逼,潮州商會一班青委早前就醒目地揀咗事前嚟了解精彩巡遊背後嘅預備過程同傳統工藝嘞!除咗學整平安包之外,仲參觀咗北帝廟同欣賞傳統麒麟工藝紮作添!
長洲去過好多次?潮青主任章曼琪(Katherine)就同卓妮講,仍有大把好嘢等住大家發掘.事緣長洲有個潮州會館,對正長洲碼頭,一落船就會見到,Katherine話難得山長水遠入到去,點都要去會館睇一睇,該館會長楊劍青更主動充當地膽帶路,行程就梗係特別好玩啦!除咗食大大粒魚蛋同杧果糯米糍呢啲指定動作之外,楊劍青仲帶咗佢哋去搵老師傅學整平安包,親自落手落腳包完餡後,再喺個包度蓋上平安印,夠晒過癮.
整平安包兼參觀麒麟紮作
負責籌辦今次活動嘅潮青委員楊應玉同副主任龔雅璇,潮青名譽參事劉文文,張俊勇及參事陳德寧等一行人,整完包後就拉大隊去咗香港奧運金牌得主「風之后」李麗珊舅父兼啟蒙老師黎根經營嘅海邊茶座燒嘢食,原來潮青副主席呂慶森都好鍾意滑浪,所以同黎根好好傾,佢哋更打算之後再嚟學吓近年好興嘅直立板添!
佢哋又去咗長洲北帝廟求籤及永佳堂參觀麒麟工藝紮作,張俊勇見到成品仲扮畀麒麟咬住影相,認真搞笑.Katherine話一班青委去完長洲,個個都覺得唔夠喉,已經好期待下次活動,仲話香港好多嘢玩,只要計劃吓,真係可以好似去旅行咁o架!
卓妮
贊助商: